text:
2015年6月2日 星期二
與後生同事吹水看年輕人既想法
話說o固日無啦啦講開股票,於是問下個後生仔有無買股票,佢話早排入左隻內房股,依家蝕緊錢,我見早排市況咁好,佢竟然都要輸錢,我問佢輸左幾多,原來幾千蚊,問埋佢買入既數額,大幾蝕左十個%左右,跟住再問下佢買左o固隻咩股,佢講o固隻,我就唔識,不過呢個唔係問題,股票何其多,我唔知都唔等於d咩,我於是問佢點解會買,佢答我睇左呢隻股票好耐,次次升到某個位,之後又會跌返去某個位,來來回回好多次,所以早排見佢跌返去某個位,於是買入.之後我再問佢點解咁多隻股票入面佢會留意到呢隻股票,佢話因為佢老豆有買開.問多兩問,似乎佢都講唔到點解買入,最尾就話自己黑,帳面賺過千幾二千蚊無賣,之後就係咁跌,人黑真係無計.我心諗佢只係貪o固一萬幾千,我收息唔止之餘,又唔使好似佢咁大心理壓力,跟住我就同佢講自己買股既目標係收息,但講無幾句見佢無咩反應,對牛彈琴,都係慳返啖氣.
到底有幾多年輕人好似我呢位同事咁買股? 買入懵查查,贏輸就睇彩數,試問長線又點會贏?
講完股票,知道佢最近買左車,於是又傾o下.我問佢養架車要幾錢,原來佔佢人工成1/4,計埋俾家用屋企,日常洗費,剩低既都係有限數,儲極有限.我話養車咁貴為咩買車,佢話鍾意玩車,襯依家後生無咩負擔咪玩,遲下有負擔就無得玩.我相信呢個諗法,應該都係時下唔少後生仔既諗法.我同佢講,車我未必唔玩,不過會等遲下先,但我相信佢唔會理解點解我會咁做,因為由佢所講既概念,就知佢無好好管理自己財務既概念,而之前同佢講收息亦聽唔入耳,更加難同佢講先買入資產後消費呢個理念.
慶幸自己年輕既時候無好似呢位同事既諗法,否則自己都唔會踏上財務自由之路,雖然離成功仍有萬丈遠,但總算起左步,希望有一日會達到終點啦!
11 則留言:
言兄,我都係誤打誤撞上年年尾先明白到買股收息重要,之前行左好多冤枉路,今年就踏30而立之年,希望係天命之年可以踏上財務自由之路~~~回覆刪除回覆
山財兄,條路係長,不過行岩路最終都會到終點既.如果食到一兩轉大好境,重會行快好多.刪除
哈哈回覆刪除
好多人覺得個社會要俾機會佢地
實際上就係機會黎到佢地都睇唔到, 仲要無能力要回覆
依家向上流係唔易,不過如果就咁放棄,永遠都無財務自由既機會啦!刪除
d人成日話「爆升please」,我就覺得最岩聽ge應該係「收息please」!回覆刪除
言兄你話你個case得1個年輕人唔夠科學,我身邊十個後生仔有9個都係咁,前幾日仲同個朋友激烈討論完,搞到我死左好多腦細胞.回覆
我就希望爆升同收息可以同步進行,爆升完摸馬再收息,之後咁上下爆升摸馬再收息.不過如果真係咁易就好啦!刪除
有時話不投機就無謂激辯,免傷感情.
言兄,小弟27歲 尚算一位年輕人 我都慶幸自己在此年紀能認識各財自blogger以及正確的投資理念 現完全沒有言兄上述的年輕人想法 同大部份年輕人理財投資態度愈行愈遠回覆刪除回覆
我以前買股都係咁嫁回覆刪除
以收息為主,好似要開在窺咁先識,唔理你年紀多大
同公司同事講收息收到出糧咁,都冇乜反應,講完兩句都費時再講回覆
ww兄,刪除
你開左曉今年咪開始收成lor.
其實有時真係好難同佢地講,佢地總會搵d野黎反對你,所以唔岩傾既,我就唔再講.


c: text/html

text:
July 12, 2009
今朝瞓到11:30am, 其實香港時間係7:30am, 昨晚細仔每2個鐘頭醒一次, 攪到我地冇覺好瞓.食完午餐都成點幾2點, 所以只可以去附近的 Sylvia Park 行吓, 好大, 我哋只係行咗一小部份, 因為起Pumpkin Patch (在NZ都幾出名, 賣小朋友衫的) and Cotton on Kids 都留咗很久, 有d衫大減價, 都幾抵.不過最抵都係起Warehoue Extra 同大仔買的毛毛拖鞋, 原價NZ$10, 減價後NZ$5, 原價我已經覺得唔貴, 我唔知有discount, 到cashier比錢佢話NZ$5時我真係眼都突埋.另外細仔的毛毛boot都好抵, 係Cotton on Kids 買的.
Sylvia Park
Pumpkin Patch
Pumpkin Patch 的戰利品
Cotton on Kids
細仔的毛毛boot
The National Bank (Sylvia Park Branch), 有kids playground, 佢哋玩到唔願走
Warehouse Extra
自已check price
Bicycle Helmet
大仔的拖鞋(NZ$5)
Canterbury

robotstxt: allowed

filter: keep


text:
開學一個月,HAPPY SCHOOL都有 野做嫁.
一年共17次分5 期, 比本書/咭你讀比人聽.,跟住叫聽既人簽名, 一次要集25個-34個.
如meet 到一期既target 就會有送一個獎章比小朋友.
學校有閱讀大使,家長輪流on duty聽小朋友讀, 小朋友亦可搵親戚, 朋友, 街坊,父老,叔伯,兄弟讀.
我地盡量唔番學校讀, 因學校裡面大家都好似例行公事咁, 出街/ 搵親戚就唔同,
大家都唔知佢做d 乜, 所以佢要先介紹自己要做功課, 個功課係讀書比人聽,人地聽完就要幫佢簽個名, 佢又要同人say thank you , 通常其他街外唔係學校既人都會同佢傾2 句,
成個過程佢要開聲叫人幫, 要解釋自己做乜, 又要人地幫佢做乜, 同埋要有禮貌唔該人, 仲要同人social 下, 同係學校大家知大家做乜, read and run 好唔同.但唔夠數既時候都會番學校做夠佢, 而且d 小朋友好鍾意佢地老師嫁,所以老師係必讀.
當然,唔可以一開始就向難度挑戰,嚇驚左佢仲死.
先同爸爸媽媽讀, 再同阿爺阿嫲, 跟住街坊, 附近商舖, 上個星期兔向陌生人挑戰!等位食飯,讀比一對情侶聽, 媽媽都覺得兔好勇敢呀!
同其他人讀, 大家都會有唔同反應例如: 聽唔清楚, 會叫兔讀大聲d / 或者重覆, 有老人家會同兔話唔識英文, 可否解釋下兔讀乜?兔都好努力一一解釋....
最好笑係契媽話自己唔識英文兔唔信, 唔解. 契媽亦唔簽.
媽媽: 你有責任令人明白, 你試下解.
解到唔清唔楚.
最後媽媽比左少少tips 比兔.
兔好似鬼佬唱大戲咁由英變中, 用番同一節奏用中文讀比契媽聽.
契媽就幫兔簽左.
兔亦明白唔同人有唔同標準, 唔係人人都咁易比佢過骨嫁!
讀左咁多次兔真係認得d 字, 係其他書遇上朗讀字咭上既字佢真係認得出,所以呢,學校呢個計劃真係好有用.學校無正式教兔一隻字, 但就籨計劃中學左字,同埋和人相處及應對技巧.


text:
不過都好順利,每一日都好充實咁過左
雖然我幾時都好似咁細路女 但呢排情緒亦穩定 我d EQ返黎囉
星期五係Shaw Photos Day 對阿程同winson黎講都幾重要
經過我地既審慎考慮 唔送公仔而送其他野 但睇黎佢地鍾意就好啦
阿程好過份 無望鏡頭囉
難道係佢女朋友係個邊
忙完成個星期 就算有半份功課無交都好
都影響唔到我星期六日同屋企人既心情
勁開心星期六係又唔駛補習又唔駛開會而父母又放假
去左機場飲茶 老豆D師奶情報好哂利 咁都知道機場潮樓飲荼抵
而D野食又真係好食過出面D潮樓喎
仲發現呢個新鮮出爐好好食!!!!
芋頭尖對
星期五個日仲意識唔到星期日係全體練習 失責&白痴了
好彩仲記得下午有個好重要既大會開 咁o岩媽咪呢晚亦都同我講
"其實你同阿哥都算係多野做 但記住要返回原點 要多D唱題"
所以我有時覺得阿媽好哂利 佢唔係受過好多教育 又唔係做D咩高職位
更都唔係D有小聰明既人 可能就係咁佢先踏實 係處世上保持最簡單既心
佢有時講D野都一野點醒你 就算有時佢好煩好煩都好 (哈哈 佢真係可以好多野講架)
最後 星期日晚家族食飯 因為爺爺八十歲生日啦 =D
依然係咁健康就好 而青也都要快D好返 唔好再出入醫院啦
不過呢 呢排逼不得已既走堂情況有D嚴重 有D擔心好似上個sem咁
過左mid-term後 乜都無學過入腦 又加上精神唔多集中添
但都開始慣左CS既模式啦 因為呢排少左通頂 愛惜身體
都只不過4,5點訓 過左呢D時間就唔會做野架啦


text:
Saal),Rathaus市政廳,莫札特故居 (Mozarthaus),市政廳廣場(Rathaus Platz),Perlachturm佩爾拉赫塔,奧古斯都大帝噴泉
睇完呢個皇帝堡,我哋就離開Nurnberg去Augsburg喇,車程要成兩個幾鐘,一路行都係天陰陰咁.去到Augsburg就去咗市中心附近,又要周圍兜下睇下邊到有位泊車.我哋都係泊咗係街邊到,跟住見好多車都無飛就泊係到我哋當然又係學啦.之後就行去個市政廳廣場(Rathaus Platz)個到睇下嘢喇,我哋行到去呢重出太陽添呀~~真係正~~跟住就去咗個市政廳與黃金廳 (Rathaus und Goldener Saal) 正,呢個要收入場費個喎.不過入面有個免費廁所,係唔洗收錢嘅 !方便完我哋就去個黃金廳到參觀喇,呢個黃金廳都幾靚,入面金碧輝煌咁,如果真係黃金就勁喇.係呢個廳入面重有個內廳,係放咗其他國家送俾德國嘅嘢~~睇完我哋就出返去個
市政廳廣場到影下相啦.睇下呢樣睇下個樣原來到差不多兩點,但係我哋呢重未食Lunch個喎.咁我哋就係附近都睇下有咩嘢食啦,不過好多舖頭都閂咗門,唔通今日係公眾假期,所以泊車都唔洗俾錢~~搵搵下見到有間食意粉嘅都幾唔理咁多啦,費時周圍搵晒時間.我哋叫咗幾個雪糕同埋兩個意粉食同埋Pizza,D雪糕都幾好味,因為我哋行到幾熱下,所以就更加好味啦.其實呢個Augsburg都幾多食店,不過好多都無開咋 ! 食完嘢我哋就去埋莫札特故居 (Mozarthaus),不過我哋無入去睇,只係係門口到影下相就算~~不過佢都好似無開門 !睇完我哋就驅車去Munich,要揸個幾鍾車先到~~
泊車唔洗俾錢
黃金廳
市政廳廣場
黃金廳
金光閃閃多美麗...
呢塊鏡都幾好玩黃金廳
黃金廳入面一間房收藏咗一D貢品
市政廳
Perlachturm佩爾拉赫塔
奧古斯都大帝噴泉
食返個Lunch先...雪糕好味
莫札特故居 (Mozarthaus)


text:
其實係呢間素食食左好多次啦
除左晚市單點,自助,仲有午市,茶市自助都試勻哂
我又唔係好Keep相
唔少相都已經冇左,但我都會講下d冇相既食物既
以下係午市茶市自助既食物:^)
沙律
可能我中意沙律醬,酸酸甜甜好開胃
同埋佢既蔬菜粒偏大,唔似係平時frozen既大小,食落去仲清新爽口
炸春卷
春卷皮薄香脆,入面多芋蓉,滑而不膩
加埋酸甜汁就唔會咁劑了
酸齋
有點油,不過酸甜汁都好開胃,算係冇咁膩既
齋鴨腎
質感較硬,好易整損口咁
又唔會好油膩,夠哂入味
齋叉燒
齋叉燒幾入味,唔算好假
同埋硬度都有少少似既:^)
齋滷味
滷汁太淡味
食落去都幾油膩
炸芋頭
做成卷既外形
芋蓉細滑清香,而中間既腐皮脆薄香口
講得炸物,係咪會吸油架啦,視乎多少姐
呢個感覺上又唔會油淋淋既,但食食下都係膩
燒賣
係就係有d料既
粉漿太多了,食落好漿口
粉果
皮好厚,料多,但好油
韭菜餃
韭菜切碎量多,味道新鮮濃郁
只怕太油了,一咬開除左水分仲見到有點油光/__>
叉燒包
包體香甜軟稔
可惜唔係太配齋叉燒d味
瑤柱西蘭花
瑤柱絲味形質感俱似
醬汁濃稠但菜爽脆,唔會咁膩
炒飯
我個人最中意係呢個炒飯
有點濕糯仲鹹香味好重,加上有雜豆粒冇雪味好好食
粉絲
多蔬菜,粉絲唔會太稔爛,但有點油
蛋散
香甜酥脆,仲要冇油膩感,加埋糖漿真係好滋味
桂花糕
好足料,多杞子多桂花
清清地唔會過甜
馬豆糕
甜香不膩,同埋幾清又唔易散爛
馬蹄糕
清甜,馬蹄不少又好爽口
芒果布甸
芒果粒都有既,但味道幾人工
焗西米蓮蓉
西米香稔微糯,焗得金黃,焦香味重
蓮蓉細滑,亦甜而不膩
芋頭西米露
清甜之餘西米又有d糯感,粒粒分明
格仔餅
有staff會幫手整,不過好香脆又足料,唔會好油膩
試左唔同既sauce同配料,最中意都係花生黃糖同埋煉奶:^)


text:
2016年8月12日 星期五
A Little bit of update
工作方面:
無咩大問題發生 而上司都等緊佢個細路出世
所以暫時都無咩大project 要搞
之前上司同user 衝突既事 係我放假既時候 有個延續
但係我當我唔係度就無聽過啦
係寫java 方面始終覺得自己寫緊一堆爛code
又要跟上司個clientObject 又要用佢既野 點都覺得唔就手
宜家佢話做乜 做到就算 唔會諗點先得靚 或者易maintain
反正佢都唔多睇既⋯
自從老闆加左我人工一個相當既數之後 覺得自己好懶左 放鬆左
好似已經習慣左呢個做in house 有啲hea 有啲做野既態度
但係心底裹又提緊自己 係唔係憑住呢一個態度就可以過世呢
如果我有一刻要離開呢個公司 外邊既人又點睇我呢?
睇黎日後日子要逼下自己 做快啲野 唔好等上司 唔好以為佢唔得閒
做之前又要諗清楚個approach 唔好未經自己過濾就問人
2 打機方面
主力都係玩War of warships . 買多左
Arizona T6 BB penetration 唔夠New Mexico 勁 但係shell grouping 好過NM 好多
而且係premium 對我玩開BB 既style 有好多game 都好滿意
Błyskawica T7 DD 呢個係Kiev 同 Mahan 之間 個shell arc 係兩者之間 但係有7 guns 仲有8km torps ( 7.5km detection range) 比起Kiev 無咁易比人detect 我可以aggressive 咁係frontline 打 但係又可以走得快
宜家佢有個ARP myoko mission 之前因為無T6 船 所以做唔到 宜家個mission 有個5 stages 全部都要T6 去做
Stage 1: 100k damage to CL/CA
呢個唔難 我用慣BB 幾下citadel 就做完
Stage 2: 100k damage to DD
呢個就要用Kiev / Blys 去anti DD 或者用Myoko HE去打 BB都得 但係要預得準同埋避torps
Stage 3: 100k damage to BB
呢個容易 我用Hatsuharu 追住啲North Carolina 放 torps 都可以用BB 打
Stage 4: 50k to CV
呢個就煩啦 我自問唔係一個CV Player
所以我諗左好耐點做
其實可以free exp 去拎一個T6 CV 然後snipe
但係我覺得自己未夠班 而且我等緊遲少少會出German BB
所以我唔打算用free exp
另外一個方法可以開divison 同其他user 夾
但係呢排又唔得閒 好難夾
最後我用Farragut 去做
第一次係對方同自己team 夠快cap 比我搵到佢地既CV 然後用HE 射 game lose 得9k damage
第二次得我一個係DD 等佢地成team 散 無人protect CV 我衝左去 用HE 射 HE扣得唔多 但係fire damage 最後搞到佢無曬血 雖然最後 lose 但係都做到38.4k damage
宜家剩返唔到2k damage 中四下HE 就夠 但係無咩時間打 希望13 aug ko 到
Stage 5: top 5 exp
張貼者: Chris Wong 於 上午12:03 沒有留言:
訂閱: 文章 (Atom)


text:
返到酒店房都十一點幾,一入房見到間房完全無拾過,我哋就有啲埋怨點解一間五星級嘅酒店係唔拾房咖!雖然我哋唔係住得好亂,但係拾咗感覺會好啲嘛!
抖咗陣就開始開餐嘞!
哩隻溫泉蛋好好味呀!
哩啲係前一日領隊喺旅遊巴派比我哋試食嘅手信,以前我會買好多咖!今次完全無幫襯呀!因為價錢都唔平,同埋而家真係無以前咁瘋狂啊!而且有好多香港而家都買得到.
題外話,哩個領隊以前係喺日本帶中國團,返香港帶團都未夠一年,所以佢好似唔多習慣sell嘢!見佢個樣尷尷尬尬,鬼咁唔好意思咁都幾搞笑啊!所以佢嘅生意都係嘛嘛,我見返香港嗰日喺行李帶到,隔離東瀛遊個團訂哩啲手信一箱箱咁訂呀!連夕張蜜瓜都十個,八個呀!
大槪一點鐘,我哋坐喺長沙發浪晒腳咁嘆世界時,竟然有人搞門話 Room Service,原來係有得拾房嘅.一嚟唔想阻住佢拾嘢,同埋佢拾嘢我哋坐喺到好似怪怪咁,反正都抖夠,於是出發落去下面泳池游水啊!
我哋先去室外泳池先.
室外有六個泳池,五個係1.2米深,有一個就2.5米.
我喺網上見個哩個室外按模池,但當日搵嚟搵去都搵唔到,後尾黃昏行過先見到原來喺上面張相個亭旁邊.
行入個亭到重可以影晒酒店全景添呀!
哩條滑水梯好好玩呀!我玩咗好多次呀!不過最衰要行條長樓梯,行到我腳仔軟呀!
哩個池有兩幅好靚嘅相啊!
泳池旁重有個桑拿房.
唔知係咪因為正午時份,所以泳池連埋我同細妹都係得幾個人.雖然相見到好曬,但同時係好大風,所以如果濕咗身都會有啲涼咖!
喺室外玩咗一個鐘到,我哋就轉去室內嘞!好奇怪明明見到個室內泳池就喺隔離,但搵唔到門口入.
原來要走返出去頭先黃色部份嘅接待處通道入,佢會check吓你係咪哩到嘅住客先比你入啊!
室內泳池細啲,但哩到啲水深去到心口比較正常,而且喺到游水唔怕曬啊!
哩到都有個按模池.我哋兩個包場玩晒,不過唔知點解,我哋喺按模池玩就無人理我哋,但我哋一走落去個泳池游就會有工作人員走入嚟坐喺池尾啲椅到,我開頭都唔覺,後來我試過幾次都係咁,可能驚落水會有危險要睇住呀!
又玩咗個幾兩個鐘,先返上房抖吓先.
接待處有間房原來係洗衫房嚟咖!我都無試過用哩啲設施,次次都係用手洗咋!


text:
燒腩仔一直都有入字腳嘅問題,但隨住佢越來越大,個情況都明顯改善咗好多,不過當佢攰或者心急時,隻腳掌仍然會不其然咁向咗入,好容易就會因為咁而跌低,艾菲上網睇咗D資料,知道睇醫生幫助都唔係太大(之前問過醫生意見都係話等佢自己慢慢摸索改善就OK),反而得閒可以喺屋企同佢拉吓筋,同盡量唔好再畀佢趴喺到瞓(燒腩仔個case估計係細個成日趴喺到瞓而影響),記得有人講過踢波會有幫助,艾菲就成日推米高同燒腩仔踢,但喺屋企地方始終有限,跑多幾步都已經撞牆,終於上星期六我哋兩母子就獲得御准跟埋米高去踢波啦﹗
燒腩仔:未夠鐘攞場住,就等我喺場邊熱吓身先﹗
燒腩仔:等我扭吓花畀你哋睇啦﹗hehe...
燒腩仔:唏...我來啦﹗
燒腩仔:我係唔會畀你搶到個波㗎﹗
燒腩仔:終於來到龍門前啦﹗
燒腩仔:來個大腳抽射先﹗
燒腩仔:YEAH!入完波要將自己都衝埋入龍門慶祝是常識吧﹗
正式開波被趕離場做觀眾都睇得勁投入,喺艾菲嘅教導吓,好sweet咁不停叫住「爸爸加油」,kakaka...
睇波都不忙搞搞震,係咁㩒呢部汽水機,話要買定嘢飲畀爸爸飲喎... >.<
其實我哋只係襯熱身時間,畀燒腩仔落場踢咗半個鐘波,都已經玩到佢索晒氣流晒汗,但見到佢通球場走,又主動撩米高D波友陪佢踢,仲邊踢邊笑到咔咔聲,就知佢真係玩得好開心,之後米高正式開波,燒腩仔仲寧願企喺場邊大半粒鐘做啦啦隊,都唔肯返入室內地方坐添呀,睇來米高以後踢波都唔可以輕易賣甩呢個小朋友啦﹗呵呵呵...


text:
我都有諗過想死, 不過後來開始無乜咁諗.
你仲記唔記得個過程? 我記得我以前好怕死, 見到細個手冊話比生銹野界到會破傷風死, 每次用界刀都驚驚地. 大少少見到親人病會好擔心佢地就咁就走.
不過當生活處處碰壁, 無法前進, 前路茫茫, 身體又唔健康, 感覺到死亡可能係一種解脫. 係果個時候我聽到有人成日話叫我睇下其他更慘既人, 就唔會想死. 當我果時好悲觀既時候, 我發現呢個咁既方法好似吸毒. 慘其實係無更唔更慘, 慘就係慘. 其他人既慘, 我只係睇到世界仲有得更黑暗, 我根本得唔到咩安慰. 我地食飯, 其他人唔飽; 相反. 可能比針桔親係一件小事, 但係痛緊既時候隔離有人開電視同你講: 你睇下人地咪仲慘. 我真係唔覺得咁樣可以心涼到唔痛.
我認為比針桔唔係走去同人比較, 你不如睇清楚枝針拔走枝針止痛好過. 當我發現由以前害怕死亡, 到後面感覺死亡可以係一種解脫, 我開始反思一樣野: 死都可以正面, 咁相對既生都應該可以正面. 自然之道, 出生入死, 生死不二. 個世界睇黎係一堆錯誤設計修補另一個錯誤設計, 但係會唔會係我既睇法錯左, 我用顛倒既眼光睇呢個世界? 心經云: 心無圭礙, 無圭礙故, 無有恐怖, 遠離顛倒夢想. 一般人視野維持係天地否, 天永遠係上面, 地永遠係下面, 貧者將會越貧, 富者將會越富; 而泰卦, 其實都係同一個世界, 不過處之泰然既人見到地天泰, 用相反既眼光睇呢個世界. 所謂泰山崩於前而色不變.
事情往往係相反, 危中就有機, 美好既事物背後反而暗藏殺機. 我舉個例: 我以前都以為一帆風順好, 不過後來我發現逆境既好處: 一個人一帆風順, 會以為能力來於自己; 當一個人遇到逆境, 你會驚覺世界並唔係想像中咁安全, 我地過馬路其實有機會比車車死, 同d車好近, 而宇宙大部份地方人都唔可能生存到. 我自己既見解係, 人既能力都係假借番黎, 腦與身, 都是假借回來既事物, 佛家稱這個我和我所都是苦, 空, 非我, 無常. 我發現神既無形之手每時每刻都工作, 呢個先係安身立命既地方. 當你係不斷既危機中發現一個個平凡而真實既神跡, 你將見到無處不在既神. 你發現成功與否唔在於有幾多人企係你果邊, 係神有無企係你果邊.
真理係: 天生我材必有用. 禍兮福之所倚, 福兮禍之所伏. 眾生平等是佛所說. 所謂做左正經野先, 咩野係正經野? 世間好多人講話咁先會發達, 咁先係有用, 佢同你咪又係人. 我反而見過無常世間一般人所判斷既有為與美好最後出現相反既結果.
真正既人生, 就係正經野. 係記載於正確既經典, 千百年來人類智慧既結晶. 並唔係近代人云亦云既複製人見解.
講番地天泰, 現代人比人鬧, 比人串視之為壞事, 可是佛家認為無中有謗, 飛來小災, 是大大的吉祥; 反而無功得美名, 是凶險的. 你打緊份工, 營營役役咪做緊好事囉. 就好似水善處人之所惡, 我以前踢波做龍門發現好好玩, 無人爭, 個個唔想做, 但係我又覺得好有意義. 我可能守得好差, 不過單刀黎到我點都係最後一個希望, 帶比隊友0.000000001%既盼望. 人如果要爬去高地靚位先可以得到快樂, 只不過依賴無常世間提供既剎那光輝. 如果你係可以爬到去, 其他人咪又係會到. 有形世間就係有上有落. 禪宗牧牛圖有講人得道後有美麗既家室無人睇到, 點解? 如果你可以發現一d大家唔享受既靚位, 就好似楊過訓到繩床而其他人訓唔到, 你不但發現你既獨特, 而且根本無人會爭你呢個 "靚位". 因為你係發動境隨心轉.
有人講過生命好似推左舊石上山再碌佢落去, 不斷重複. 看破既人發現呢個永恆既意義: 我只要做咁簡單既野, 就可以不斷超越, 無有窮盡, 自強不息.
可能講完無咩人明, 不過up下. (通常得我女朋友明)


text:
因為呢張喺巴黎 LV時裝 show嘅合照,就傳出柴崎幸同中田英壽撻着.
Ads by Google
出外埠
柴崎幸中田英壽傳婚訊
媽咪姐睇到呢個消息,都 shock一下㗎.事關柴崎幸一向緋聞多多,最近先傳佢搭上 51歲嘅作家中川雅也,仲俾人見到兩人喺街頭咀嘴咁話.誰不知「嗖」一聲,又傳佢同日本前國腳中田英壽撻着,仲話要結婚喎﹗真係講到似層層.
話說之前都冇聽聞柴崎幸同中田英壽有咩交集,何解突然會有呢啲消息呢?原來今年 3月時,兩個喺巴黎 LV時裝 show相遇,一撻即着,返到日本後,即發展成情侶關係,日前有人喺京都嵐山見到佢哋.有電視台中人放風話佢哋好快結婚㖭!但亦有人話因為柴崎幸將頂替松嶋菜菜子出演《家政婦三田》,有人幫佢造勢做宣傳喎.消息係真係假,媽咪姐唔敢拗,惟有同大家講呢四個字:拭目以待﹗
柴崎幸緋聞男友中川雅也多才多藝,除咗係作家,亦會粉墨登場,舊年就演出福山雅治嘅《誰調換了我的父親》.
2010年,松嶋菜菜子復出拍攝嘅《家政婦三田》,創下高收視,令佢心雄.有傳要收天價,先肯拍續集,因而激嬲電視台將佢 fadeout,改用柴崎幸.
《家政婦三田》續集以柴崎幸配東山紀之,柴崎幸飾演表面完美無瑕,實則隱藏好多不為人知秘密嘅妻子.至於劇名《 OO妻》, OO係乜電視台故意賣關子,話到劇集播出時先公開喎.
東山紀之


text:
靚抽王
為佔中廢青解毒
Ads by Google
「嗱,我話你知吖,啲佔領嘅細蚊仔呀,一定係收咗錢㗎!因乜理由吖!又唔衝擊仲喺度掃街,仲有人喺度挑燈夜讀,你話佢哋唔收錢?我唔信!正一廢青!」——咳,多謝呢位來自維園嘅伯伯嘅問題.查實呢,或者我再重申一次,我哋係未有實質嘅證據,係未有實質證據指佔領嘅年輕人收咗錢嘅.不過呢,既然你哋咁憎佢哋,我就為大家度啲 S橋化一化佢啦! I will now recap in english!
橋一 讀屎片不如睇屎片
學芝心大導演黃精話齋,啲學生搞埋晒啲無謂嘢,乜鬼嘢民主自由呀,完全冇商業效益!正宗「讀屎片」!既然讀咁多書都冇用,就證明屎片唔係用嚟讀,而係用嚟睇嘅,所以我哋熱烈地推薦以下嘅高質電影俾啲廢青用嚟洗洗腦嘅:
橋二 臉書專頁 Click Like大法
獨立女歌手 Serrini翻唱撐佔中神曲〈話你戇 X怕你嬲〉,點知藍絲帶李力持聽完頭幾句引述「戇 X」朋友批評佔中人嘅歌詞,以為首歌係反佔中,喺 fb大讚, Serrini即叫膠咗嘅李生買佢嘅 CD.
好多學生啲佔領資訊都係喺臉書度睇番嚟!咁好簡單啫,家長們只要偷偷地用子女們嘅臉書,將嗰啲支持佔領嘅專頁全部 unlike,再 like晒啲乜鬼嘢《港淫港事》,《時淫香港》,《向香港賊佬致敬》,等啲細路可以睇番啲應該睇嘅嘢!咩話?你話啲細路識得上 Google search清楚啲資料先判斷真假,唔會好似李力持咁「話佢戇 X怕佢嬲」,睇到啲嘢就活剝生吞毫無過濾,將支持佔中嘅歌當係反佔中歌?
橋三 習總道教符咒
如果用晒以上正宗嘅方法唔得,惟有訴諸宗教,一於落示威區求番道符,唔使燒咗佢嚟飲,貼上塊臉度就得㗎喇.
撰文:娛文樂


text:
上完山玩完 Toboggan Run, 參觀完 Monte Palace Tropical Garden 之後, 就要好無奈地要出D落番山.點解呢? 是關山上仲有一個好靚嘅公園叫做 Jardim Botanico, 而且仲有另一段 cable car可以坐, 但因為要睇一年一度嘅 Flower Parade, 唯有預番早少少時間落番市中心啦!!
Flower Parade係 Madeira Island一個好重要嘅節慶, 每年都吸引無數島上嘅當地人,葡萄牙本土以至外國旅客參與.今次計劃行程時, 本來係唔知道碰上Flower Festival & Parade, 因為 festival通常都在3月舉行, 但今年就首次在5月舉行 !
Flower Parade 4pm先舉行, 我未到3pm落番市中心, 沿海邊一帶已經非常熱鬧, 除左唔少遊人已經聚在封左路嘅兩旁等緊之外, 又有唔少著得好靚嘅表演者走在路上, 做 models給途人影相.
其中兩位 Flower Parade 嘅年幼表演者, 笑容燦爛地勁擺 poses比我地影相!
下圖所見嘅部份地方, 係畫左做專用座位區, 只有特別人士, 例如島上當地人或者個別被邀請人士, 先可以憑票安坐位子上舒服睇 Flower Parade... 至於其餘人士, 例如本人呢.......
....就緊係得個企字啦!! 哈哈哈!
好喇, 企足一個鐘, 終於到4pm喇, parade開始喇!!! 我原先係企在第二排, 但實在太好彩, 遇上排我前面一對葡萄牙情侶, 個男仔全程都幫我影相, 所以大部份影出來嘅相都幾好, 好清之餘又唔會張張相都係只影到人頭! 感謝晒呢對我唔相識但咁熱心嘅朋友!
歷時個半鐘嘅 Flower Parade, 好精彩, 除左每部花車都佈置得色彩繽紛, 連每位表演者都穿著得花綠綠! 我企左個半鐘, 加上陽光好強烈, 所以真係好倦, 但又有種不能形容嘅興奮, 因為能夠從老遠嘅香港, 山長水遠來到 Madeira Island, 睇到一年一度咁盛大嘅花車巡遊, 好難得呢.
睇完 Flower Parade, 第二日一早, 就會去行山!
穿梭葡萄牙/ 意大利之旅 2011 - 待續! (Levada Walk)


text:
陳自瑤咁搞法,搶晒啦!尋晚港男已經好多靚女睇,估唔到今晚港姐仲多,除咗有十位準港姐,仲有一班搏到盡嘅女藝人.除咗未婚女藝人搏到喊之外,連人母陳自瑤都好搏.今日,佢以一身火紅晚裝技驚四座,除咗「超強警鐘胸」拋窒咗大家之外,佢嘅舉動更加係令到佢成為全場最搶.事緣陳自瑤着嗰條晚裝裙超窄,加上佢對高踭鞋目測至少有六吋,所以佢可以話係寸步難行.當佢行出嚟影靚相時,佢要不斷烏低身整理裙襬,個樣已經異常尷尬.跟 ...
陳自瑤咁搞法,搶晒尋晚港男已經好多靚女睇,估唔到今晚港姐仲多,除咗有十位準港姐,仲有一班搏到盡嘅女藝人.除咗未婚女藝人搏到喊之外,連人母陳自瑤都好搏.今日,佢以一身火紅晚裝技驚四座,除咗「超強警鐘胸」拋窒咗大家之外,佢嘅舉動更加係令到佢成為全場最搶.事緣陳自瑤着嗰條晚裝裙超窄,加上佢對高踭鞋目測至少有六吋,所以佢可以話係寸步難行.當佢行出嚟影靚相時,佢要不斷烏低身整理裙襬,個樣已經異常尷尬.跟 ...
尋晚港男已經好多靚女睇,估唔到今晚港姐仲多,除咗有十位準港姐,仲有一班搏到盡嘅女藝人.
除咗未婚女藝人搏到喊之外,連人母陳自瑤都好搏.今日,佢以一身火紅晚裝技驚四座,除咗「超強警鐘胸」拋窒咗大家之外,佢嘅舉動更加係令到佢成為全場最搶.
事緣陳自瑤着嗰條晚裝裙超窄,加上佢對高踭鞋目測至少有六吋,所以佢可以話係寸步難行.當佢行出嚟影靚相時,佢要不斷烏低身整理裙襬,個樣已經異常尷尬.跟住佢準備離開嘅時候,又論論盡盡咁,數度發出求救眼神.最終,佢老公王浩信伸出「愛之援手」,扶實陳自瑤行,陳自瑤先至脫離困境咋.


text:
尋日過完titi人生中嘅第一個媽媽day
今日titi又有人生中第一個佛誔咯
早前同事lun lun介紹我同titi去會金龍
初初mami冇咩衝動要去 但後來d人話"捐"龍底可以辟邪
mami即刻有d興趣呀 唔係迷信 而係好似好好玩 好得意咁
所以決定join埋lun lun去"捐"一"捐"條金龍嘅龍底 真係未試過呢
未去到筲箕灣東大街 已經聽到鼓聲 喳喳聲啦 好熱鬧啊
今次嘅兩大任務 第一 梗係"捐"龍底啦
第二 就係比Titi摸金龍啦
哈哈 mami咁耐都冇聽過有 d咁嘅野
去到先發現原來條金龍好長好長架
當條金龍一起 個個都係咁"捐" 特別係小朋友"捐"多呀
唔通真係可以辟邪? 玩下亦無妨丫
titi開始郁手郁腳 興奮起來呀 mami亦隨住鼓聲而同titi起舞呢
mami同titi一齊"捐"咯 好野!!!
影d相相唔太靚呀 因為好多人 好多時都影唔到呢
整體嚟講 呢個活動都有九十分呀 可能新鮮同好奇卦
嘻嘻 完左一大餐 就去灣仔買野比小子
小子同小子媽要返澳洲啦 我一定要買返d野送比佢
就買小子媽鐘意嘅阿仙奴波衫啦
看店嘅叔叔話兩私平d ti爸二話不先要買多套ac米蘭
哈哈 titi唔係C朗拿度咩 幾時變左KAKA呀
安頓晒d野 休息一陣 就出發去小子farewell party咯
我要攬住小子媽影靚靚先!!!!
聽日再post party d野啦 呵呵


text:
十二月六日
二十八個月至二十九個月閒記
第一次參加小朋友生日會
第一次參加麥當勞生日會
阿ti都算好合作 去到雖然好眼訓 但都冇扭計
唱歌時唱歌 影相時影相 仲自己主動去同晴晴姐姐講生日快樂呢!
好多謝晴晴媽嘅邀請 我地玩得好開心呀
喺度再一次祝晴晴健康快樂 返學愉快 愈大愈靚女!
Tima都係第一次參加麥當勞生日會咋 真大鄉里 嘻嘻!
阿ti啱啱訓醒都咁精神 就知佢好開心啦
一路上都話 : 我自己揸住禮物 我會比晴晴姐姐呀!.....
我祝晴晴姐姐 happy birthday to you呀!
呢d波波真係好可愛好靚 忍唔住走過去影下相
game time喇 初初阿ti好似未訓醒咁 之後就好投入喇
tima都想好似阿ti咁戴生日帽啊 但可惜冇大人戴呢!
主角晴晴 好可愛 晴晴 你嘅爸爸好好仲有妹妹都好錫你呀!
tima都準備左公主禮物比你 希望妳會鐘意啦!
阿ti最唔識跳舞 哈哈 好似傻妹咁 (玩有隻雀仔跌落水)
晴晴 tima捉住阿ti喺你張咭度簽左名呀 但好細粒呢!
tiba都有去替晴晴高興!
到切旦糕時間喇 阿ti好緊張好肉緊走過去
可惜佢人太細 比人撞左幾次 但佢依然好投入
m記姐姐問 : 晴晴幾多歲呀? 個個豎起四隻手指 : 四歲!
哇! 原來係小魚仙呀 好靚好靚 晴晴爸爸媽媽真係好有心思
多謝晴晴媽抱阿ti合照呢 阿ti成日望住晴晴姐姐
終於抱到妹妹喇 同晴晴一樣咁可愛 咁靚女!
玩到咁上下 我地排隊攞禮物咯 嘻嘻 又食又拎tim
一袋m記嘅 一袋晴晴媽特別安排嘅 thanks!
晴晴 生日快樂again! 阿ti好興奮咁
又唔係你做主角都咁開心 真搞鬼 哈哈!
最後環節 玩咩呢?
bingo是也!
我地真係玩得好開心!
唔知阿ti幾時有咁多同學仔呢? tima都會幫你搞次麥當勞
等你開心下!


text:
去玩小朋友好鐘意嘅模擬職業 - Bom City
佢地未去到就癲左喇
阿Ti 之前喺台灣嘅baby boss玩得好開心
唔知今日會玩成點呢?
yeah 趁買門票嘅時候
大家都追追跑跑 好鬼吵耳
仲有玩揸車車 好似台灣baby boss咁
Tima一早上網睇左最好玩嘅中醫呀
阿Ti都好想玩 於是我地一拍即合排隊
第一樣野要學把脈
阿Ti好比心機學架
之後學量藥材份量
終於學點樣喺百子櫃攞唔同嘅藥材出嚟喇
佢地照住張藥材圖片嚟攞藥材架
d藥材係真嘅呢
之後阿Ti學點樣包藥喇
話咁快就執左包傷風感晒茶比大家嘆喇
做完工有錢收咯
之後就排舞台演出
我地之前唔知d仔女扮咩架 喺度估估下
佢地匿埋綵排一陣 我地就入去喇
哇 阿Ti好靚女呀 估唔到著韓服都好靚
好喇 最後一項職業
三位小朋友都有一致共識做警察呀
首先自己著衫衫先
Madam教開槍呀 手仔點揸呀?
射左幾下就完 好型女啊!
張相唔靚 所以冇要到呀
Tima好surprise阿Ti被Madam揀中坐車頭
做一個威水嘅小先鋒
小妮子都笑得好開心呢
玩完之後三隻馬騮仲唔肯走
但時間差唔多喇
大家都用賺左嘅錢去換野
可以換到一個波波同糖糖
阿TI就用賺返嚟嘅錢去扮靚
扮完靚 心情都好靚呀
晚飯食紅螞蟻 so happy!
之後仲同Mickey Minnie合照Tim
好開心嘅一日 下次再玩過啊!


text:
對於女士嚟講,以上問題我就唔識幫佢地解決嘞.至於麻甩佬就容易好多,基本上唔算太難搞.如果喺荒山野嶺就最簡單,因為度度都係廁所.就算身處通衢大道亦冇乜難度,求其揾個有牆嘅地方面壁就掂.哈哈,做男人真好,方便冇煩惱!
不過咁,以上結論亦有一個例外情況.如果你有咁嘅榮幸(或不幸),貴為保家衛國嘅戰士,就千祈咪亂咁方便嘞,否則唔止煩惱,仲隨時會惹禍上身添!
話說有幾個花旗大兵,執勤時忽然急尿,喺急不擇地嘅情況下方便,竟然痾咗落幾個塔脷斑嘅屍體度.唔知點解,麻甩佬痾尿都有人影,條片仲俾人放埋上youtube添.結果唔止喺花旗國外引起廣泛譴責,連國務輕欺拉你都鬧埋一份,仲話一定要追究有關大兵嘅責任.
呢單嘢我喺報紙睇到,報導中仲有一張條片嘅screen capture,不過喺幾位大兵嘅重要部位就打咗格仔.本來我對單嘢唔係咁有興趣,不過因為冇見過大蛇痾尿,喺好奇心驅使下,就上網摷吓,睇吓揾唔揾到啲uncensored嘅版本.總算皇天不負有心人,喺網上幾經轉折,卒之俾我揾到.不過睇完先呻笨,我連老花鏡都出埋,竟然完全見唔到我想睇嘅嘢.又話啲鬼佬好勁,原來係呃人架!
雖然條片冇料到,不過啲留言就反而有啲啟發性.我地成日叫人痾督尿照吓,原來真係有道理架,千祈咪睇小中國嘅民間智慧呀!幾個大兵嘅尿,就好似一塊魔鏡咁,反映出留言者嘅心態.條片有萬幾條留言,我當然冇可能睇得晒.事實上,我只係睇咗一頁,所以我嘅分析絕對講唔上全面.而家又唔係做學術研究,冇需要咁認真啫,唔啱睇就當我廢噏啦.
喺我睇咗嘅留言當中,差唔多全部都係支持嗰幾位花旗大兵.其中有啲留言好激,有人話日日痾屎落可X經,又有人話用可X經嚟抿屎.只有以下呢條比較理性,而且有啲內容:
After all of the things that we actually helped with in this country (Schools, Jobs, Funding etc.) a 1 minute video by some 19 year-olds completely destroyed it... Not all Marines are like this, but the few that are ruined the image of the United States. Theres no arguing with this comment, it’s the fucking truth
原來花旗佬打殘阿褲汗係為咗幫佢地,呢個觀點同我一向嘅理解簡直南轅北轍.我初初睇到,仲以為係自己啲英文屎,曲解咗條留言添.不過諗深一層,又係喎,唔炸到班友冚包散,又點幫到人地重建呢?!我咁講係有根據架,喺倚天屠龍記裏面,張無忌醫番殘廢多年嘅余岱岩之前,就要先捏碎晒佢啲骨,然後再搽療傷聖藥黑玉斷續膏.至於軍事行動導致大量平民傷亡,當然亦無損花旗國嘅正義形象.郁民都講過啦,喺所有為公義而戰嘅群眾運動裏面,社會都要付出代價囉.而且炸死啲不知民主為何物嘅化外賤民,令到阿褲汗可以進化成一個民主公義人權法治乜都齊嘅文明國度,根本就係花旗國賣大包,免費幫佢地大換血.但係世人竟然忘記咗花旗國嘅狼虎用心(弊嘞,又打錯添,係良苦用心至真),因為啲雞毛蒜皮嘅小事就喺度嘈生晒,又難怪有啲網民睇唔過眼嘅.
睇完有關留言,連我自己都獲益良多,對單嘢有咗全新嘅理解.喺嗰幾位花旗大兵長大嘅國度,空氣同水源都洋溢住人權公義,佢地嘅尿自然亦充滿民主養份.能夠受到佢地嘅楊枝甘露滋潤,對於嗰幾個死鬼塔脷斑嚟講,根本就係幾生修來嘅造化,旁人真係恨都恨唔到呀!
常言道施比受更有福,但係嗰幾位花旗大兵嘅無私奉獻,反而換嚟世人唾罵,直頭係冇天理啦!唉,做隻畜牲仲好啲,鐘意幾時痾都得,喺邊度痾又唔會有人干涉.或者嗰幾位花旗大兵應該為自己打算吓,唔好淨係顧住幫人,不妨考慮吓即刻投胎做畜牲,起碼唔使受到咁唔公平嘅對待先啦!
相片說明:
第一張相係堅嘅,我真係喺度方便緊.而喺其他相片裏面,主角都係方便緊,不過就絕非本人.
Amsterdam, Netherlands
South Island, New Zealand
Delhi, India
Taktsang Palphug Monastery, Bhutan


text:
Carmen LeongShared publicly -
Translate
台灣半環島之旅 - 計劃行程 (1)
我同老公一齊十年啦 去過好多次旅行 但無論長短程嘅旅行 由計劃行程,訂機票, 住宿等等 一定都係由我一手包辦的 因此,未正式挑戰半環島之旅 佢嘅第一個挑戰就係計劃行程 不過依家上網搵資料好方便,又多人分享遊記 只要肯用心去睇就一定做到 先諗好條路線點行,再決定中途要係咩地方落腳 不過又要考慮嘅 朗朗都4歲幾,如果整個行程只係爸爸踩單車 佢做乘客的話 感覺只係爸爸係度挑戰自己,怕會悶親個仔 我都建議老公係行程中途加插不同嘅活動 令到旅程更加豐富 老公由決定起行果日開始 就不停睇遊記,親子遊記又有,環島單車遊記...
我同老公一齊十年啦 去過好多次旅行 但無論長短程嘅旅行 由計劃行程,訂機票, 住宿等等 一定都係由我一手包辦的 因此,未正式挑戰半環島之旅 佢嘅第一個挑戰就係計劃行程 不過依家上網搵資料好方便,又多人分享遊記 只要肯用心去睇就一定做到 先諗好條路線點行,再決定中途要係咩地方落腳 不過又要考慮嘅 朗朗都4歲幾,如果整個行程只係爸爸踩單車 佢做乘客的話 感覺只係爸爸係度挑戰自己,怕會悶親個仔 我都建議老公係行程中途加插不同嘅活動 令到旅程更加豐富 老公由決定起行果日開始 就不停睇遊記,親子遊記又有,環島單車遊記...
我同老公一齊十年啦 去過好多次旅行 但無論長短程嘅旅行 由計劃行程,訂機票, 住宿等等 一定都係由我一手包辦的 因此,未正式挑戰半環島之旅 佢嘅第一個挑戰就係計劃行程 不過依家上網搵資料好方便,又多人分享遊記 只要肯用心去睇就一定做到 先諗好條路線點行,再決定中途要係咩地方落腳 不過又要考慮嘅 朗朗都4歲幾,如果整個行程只係爸爸踩單車 佢做乘客的話 感覺只係爸爸係度挑戰自己,怕會悶親個仔 我都建議老公係行程...
1
Add a comment...


text:
Aug 8, 2016 (Monday)
Jayden 6y3m3w5d
Jaylen 1y3m3w5d
今次去日本,我冇買衫比自己,淨係買咗少少文具.
唔知點解,我真係超鍾意行Loft同Tokyu Hands,
可以睇幾個鐘都唔走.
真係唔買都鍾意睇.
可以換芯嘅塗改液,
昨晚試用左,唔多好用,只係個外型幾靚幾吸引咁樣.
擦得甩嘅印仔,我鍾意用嚟吸響記事簿,
因為有時啲嘢時寫低咗之後要改,可以擦嘅印仔,真係方便得多!
藍色嗰個係游水,係Jayden用嘅.
橙色嗰個音符,係Jayden音樂堂.
綠色嗰間學校,係粒粒返學用嘅.
粉紅色嗰個心心,其實係冇用嘅,
只不過Jayden佢個名有個心字,所以要買返個心心印.
其實,香港會唔會有類似嘅印仔呢?
B6 size 記事簿套,買嘅原因係因為見佢個cover係一個袋,
可以裝小量文具,我覺得超方便.
有好幾款B6 size嘅簿可以揀,
我就買左一本係每個月嘅記事簿.
有啲係每個星期一頁,又或者有啲係空白,有啲就係橫線嘅.
但係有一個小小嘅問題,就係唔知裝咗文具之後,
會唔會寫嘅冇咁方便.
我諗住遲少少年尾先開始用,
到時用完再有機會的話,再分享一下本嘅好冇用啦!


text:
Sep 3, 2016 (Saturday)
Jayden 6Y4M3W
Jaylen 1Y4M3W
Jayden細個嘅時候,成日都同肥B同埋妹子玩,相處非常融洽.
到而家粒粒,都會成日同肥B玩,
我覺得養狗同埋生小朋友係冇衝突嘅,
我好唔鍾意啲人同我講,生咗小朋友就唔好養狗啦!
我好唔鍾意d人叫我放棄左隻狗,
我覺得佢哋係超冇人性同埋超乞人憎嘅.
只要處理好衛生問題,比小朋友同狗仔玩,
甚至一齊坐一齊瞓,有乜問題呢?
以前我有兩隻狗,唔知點解,Jayden細細個已經識分佢哋,
唔好講笑,有啲親戚見左幾次都未分到兩隻狗邊隻打邊隻.
我印象中, Jayden未夠一歲已經識分兩隻狗仔.
以前粒粒細個嘅時候,
即係仲未識坐嘅時候,軟淋淋嘅時候我會刻意分開佢同肥B .
但係粒粒識坐之後,我已經冇刻意分開佢哋,
由得佢哋一齊玩.
而家粒粒同肥B差唔多日日都會有段時間一齊喺地墊嗰度玩,
我好放心,因為根據我對肥B嘅了解,
佢係唔會傷害到粒粒嘅,最多都係粒粒傷害到佢.
肥B超好脾氣,成日俾粒粒蝦.
太過份嘅時候,肥B會"woo"粒粒,等粒粒走開.
可惜,粒粒係唔會驚.
Jayden 同肥B相處咗6年幾,
我相信無論如何,Jayden都會記得肥B.
我希望粒粒都會記得佢嘅童年玩伴係肥B.
肥B已經12歲半啦,老狗一隻,我好驚佢離開我嘅一日.
......
Jayden今日完成JXC BOOK 1啦!
今日,每個小朋友要彈2首歌俾老師聽.
感覺比較hea,各同學未必有練琴.
可能報得JXC嘅都想認認真真學琴學音樂
所以我留意到大部份JXC嘅同學都有練琴
good,好事
有個良性比較
可以互相推動吓
舊相一張.
其實我諗Jayden唔明老師講乜.
識彈一件事,佢明唔明又另一件事.


text:
講多少少我遞佐信之後, 日本老細對我講既說話.
(以下藍色字只係我心裏面既說話, 當時我完全無出聲)
佢今日收到我封信, 終於都同我傾啦.
佢話佢都諗住今日答覆我架啦喎.
(吓話? 我今日遞信你就話諗住今日同我講?)
結果其實我都估到, 係無得加.
理由佢講佐好多, 其一係公司而家計salary係根據每人負責既jobs, 唔知點樣計個turnover, 再計埋D咩野%而決定架喎.
(唔好意思, 聽完一輪我都唔知即係點樣計, 但唔緊要啦, 我知道到最後都係佢鍾意既staff可以加多D, 唔鍾意既staff就加少D)
佢話如果我要加到呢個人工, 我做既jobs所賺到既錢就要去到$XXX, 所以無可能加到比我.
(我真係好想反問, 咁果位低能白痴同事既salary你又點計呢? 公司裏面無咩jobs既同事你又點計?)
其次佢話, 我過佐日本研修果半年, 對香港office係零付出, 加上公司出佐唔少錢, 例如機票, 宿舍之類…
(呢點我唔反駁, 我知道自己對唔住公司. 不過我想講, 我係日本office唔係去玩架, 我都有努力工作架)
佢話當初我入黎公司果陣簽佐約架喎, 個人工你agree佐, 係你情我願, 你簽佐名架喎.
(我唔知係我日文聽錯佢意思定聽漏D咩囉, 因為我真係唔明佢呢個係咩野point囉… 3年前我零經驗, 當然唔會expect咁多啦; 但老細你知唔知3年稅務會計經驗係外面都應該值D錢吓話?? 3年後既今日你攞番我3年前入職份contract同我講…? 我真係抓爆頭…)
跟住佢話我呢三年黎所做既野都係"普通野, 效率唔算快又唔算慢, 普通啦".
佢話呢三年黎, 我阿頭一直不斷咁教我, 不斷付出, 但公司未有回報喎.
(吓? 我呢三年黎做既會計, 上佐稅局既tax computation同tax return, 答過稅局既信, 跟過既com sec文件, 教過其他同事既野... 原來全部都係我既幻覺??)
佢話"真係好唔明點解你一研修完返到黎香港, 就即刻要求加人工, 你之前唔係話會頑張ります既咩?"
(我原本真係無諗過要求加人工, 我初初諗住underpaid都好, 係度做多一年先再算. 但工作上真係令我喘不過氣, 同埋真係做得好唔開心, 加上今年加薪加得幾舊水, 仲少過我第一年入黎公司果陣. 不過好奇怪, 又一次証明香港人同日本人既思想分歧, 我係日本研修完返黎之後, 身邊唔少朋友係問我有無升職加薪; 反而日本人就覺得唔駛點加人工比你, 你要更加為公司努力先啱)
跟住佢再話"其實你未去日本研修之前, 日本果邊都問過我要唔要簽番D contract之類, 我當時話唔駛啦, Chloe返番香港之後應該會繼續係度做. 我真係無諗過而家會咁樣, 我都唔知點同日本交待. 而且你研修完就即刻話走, 黎緊日本都唔知仲比唔比我地派人過日本研修"
(我聽到呢度, 我個心好痛, 我知公司係比佐機會我, 我亦都承認我呢個時候要求加人工兼辭職係好反骨好衰女既做法, 我知我係對唔住公司, 縱使我對(香港)公司有幾不滿都好, 呢方面我知係我唔啱.)
我一直都無反駁過老細, 一直都無出聲, 不過聽到呢度, 我話"其實我初初返到黎香港, 真係諗住一直繼續做落去, 但係… 但係… 每一日都好忙…" (其實我心裏面有好多野想講, 但我明知再講都無意思…)
我老細即刻反駁我"我唔覺得你好忙喎, 如果真係忙的話, 應該OT到好夜吖. 我識唔少朋友, 佢地公司無OT allowance, 但仍然每晚做到X點X點…"
(吓? OT到夜一夜先証明自己忙? 原來你呢個非純正日本人都係咁諗? 早知我每日唔好咁辛苦做到無停手搞到自己無時間飲水去toilet啦, 早知我拖慢D野黎做, 做到八, 九點証明自己好忙啦好無? 哦原來我為佐返學為佐考試溫書而準時放工就係工作唔忙既表現…)
講真, 我都知我剛剛返黎香港就要求加人工, 跟手辭埋職, 全世界一定會覺得我食碗面反碗底, 過橋抽板. 但點解我明知大家會咁樣諗我, 我都仍然做出呢個行為??? 有無人好好咁去了解我既唔開心同壓力到底有幾大????? 如果今年加薪唔係加得幾舊水仲少過我第一年個加幅; 如果老細唔係拖佐3個星期都唔reply我; 如果我唔係繼續比個白痴同事激到紮紮跳; 如果香港office個日本老細唔係咁偏私咁唔公平... 我都未必會去到辭職呢一步. 不過無得再如果架啦, 我知有D野無得再返轉頭.
係呢件事上面, 我知其實自己處理得唔好, 如果我EQ高D, 忍多一年半載, 可能唔駛搞到而家咁肉酸, 塊面"wear"到爛晒. 我亦唔想怨日本老細會講出以上既說話, 因為如果我站係佢立場, 我都明白對住一個"無感恩之心"既員工, 唔需要再同你客氣. 係呢件事上面, 我只怪自己EQ低, 脾氣差, 自視過高, 無安守本份, 無感恩圖報. 希望下一份工作我會做得開心D, 凡事處理得好D.


text:
早餐喺酒店餐廳食:
酒店lobby:
我地既旅遊巴:
我地九點幾先食完早餐, 11點幾又話去食lunch, 今餐叫做"台城第一家正宗黃鱔飯宴".
食完飯, 我地就出發去神秘果園, 中途去咗個toilet, 導遊話神秘果園個toilet比較污糟, 所以就黎呢個toilet, 不過呢度既toilet隔離就係手信店, 大家明啦~ 最後我都買咗D陳皮返香港.
黎到神秘果園.
傳說中既神秘果, 佢到底有咩咁特別, 我諗好多香港人都知架啦, 我唔喺度再重複啦~:
所謂既任食時令水果大餐, 就只係D香蕉, 石榴, 木瓜, 洋桃咁囉...:
最後大約黃昏六點幾去番深圳灣/福田口岸解散.
比幾百蚊跟得呢D團, 其實我都無咩要求, 不過全程既食住都比我想像中好, 尤其食方面, D餸菜真係好有特色同埋好好食, 餐餐都十幾碟餸, 一定唔怕食唔飽或者唔啱食. 酒店亦都比我想像中舒適.
不過呢個團既車程就比較長, 同埋成個團其實無去過咩景點, 感覺上就只係搭車塞車再搭車, 如果可以去多少少特別景點會好D.
要讚既係當地導遊, 由於呢D係平價團, 唔會有咩香港領隊, 接待你既只有大陸既導遊, 今次呢個導遊叫阿瑩, 雖然係後生女一個, 但係好好口才, 識講野, 識搞氣氛, 同埋廣東話講得好正. 而除咗呢個導遊之外, 全程仲有兩個staff跟住, 呢兩個staff都係剛畢業受訓中, 所以就跟埋黎學野, 但佢地真係好fresh囉, 叫佢地出黎自我介紹, 講完自己叫咩名之後, 就唔識點接落去, 又唔係好知講咩好, 怕怕羞羞, 廣東話講得唔正, 真係要花多D時間先可以擔大旗.
同埋好唔明點解D團友一定要叫導遊唱歌囉, 勁老土!!
另外我地呢團有好多個大parties, 其中坐我地後面果班十幾人一個party既師奶阿叔, 成程都勁嘈勁多野講勁大聲囉, 我想話喺車訓吓都唔得, 最慘係我唔記得帶MP4又無帶headphone, 全程車就焗住聽佢地依嘩鬼叫 講埋D晒命既對白, 救命~~
最後好想講, 點解D大陸人可以接受D咁核突咁臭咁烏糟既toilet囉... 無論係公廁或者係餐廳廁所都係咁難頂... 我唔係太鍾意返大陸, 好大原因都係因為當地既toilet囉!! 有D toilet夠膽死果度門只係得半身, 我明明有D急, 都即刻諗都唔諗就行番出黎, 繼續忍囉!! 大陸係衛生呢方面唔知幾時先有進步...


text:
「功課」係香港地嚟講係一個備受爭議嘅話題,一講到莘莘學子嘅壓力來源「功課」肯定榜上有名,雖明白教師亦有其難處,要根據指引教育並要符合家長同校長期望,絕對唔係一份容易做嘅工作!但有時實在太固步自封,欠缺反思改進,要一班學生每日做徒勞無功之事,邊個會做得開心.DR Max
首先我地要明白功課嘅意義在於d咩,對於學生嚟講當然係溫故知新,馬上運用當日學到嘅知識去解答同應用係功課嘅問題之上;對老師嚟講功課正正就係反映呢位同學嘅掌握程度,細心同有經驗嘅老師更加可以從小朋友嘅錯誤中,睇到小朋友嘅思路係咩位出錯,從而幫佢地改善.
反觀現今情況,「功課」二字之所以會變成負面字詞皆因量多,苦了小朋友同時亦苦了家長,量多除左小朋友要用更多時間去做功課,家長用更多時間檢查同輔導之餘,仲會令小朋友對學習萌生出厭惡之情,對往後學任何野都百害而無一利.
除左「量多」之外,以我個人親身體會嚟講,最討厭嘅係,你明知道份功課做嚟冇任何得著,但仍然逼住要完成.DR Max
我讀中學果陣最討厭嘅一定係謄文,我辛辛苦苦作左千幾二千字,即使反覆檢查,當中難免有一兩個小錯字,但往往就係呢幾隻你檢查唔到嘅漏網之魚,累我要抄返自己果千幾二千字(我好肯定我呢篇文都有錯字),當然你可以話謄文嘅作用咪係咁囉,唔想抄咪做到零錯字,但我唔認為呢種方法係鼓勵學習,發現錯處理應係諗方法等同學記住自己錯乜野同點解錯,而唔係話你做錯就有咁嘅下場,下次自己小心d.幸好我遇上一位好中文老師,係高中嘅時候幫我地爭取取消全文抄寫謄改,只需要將錯別字係文章側邊抄寫回正字即可,簡單省時有針對性咁解決問題.
功課當然有助鞏固上堂學到嘅知識,但普遍嚟講我認為香港有唔少功課係過度重覆.係數學功課上尤其明顯,例如你識計「2+3=5」,「4+7=11」等類似題目,你已經知道所有單位數加單位數都已經難你唔到,總括而言,其實想減低現時學童壓力,最有效同最快捷嘅方法一定係反思功課內容同數量,唔好再做徒勞無功,費時又冇幫助嘅功課.做到重質不重量總好過現時部分學校低質而多量,功課失去應有意義!DR Max
圖片:mattdixon1991


text:
2016年5月29日星期日
澳門.尋找黃色小鴨之旅
好多年冇去過澳門啦,曾經去過澳門幾次,講真我對澳門呢個地方冇興趣,記得早兩年玩遊戲拎過澳門免費船飛,我都諗唔到一個去澳門既理由所以送左比朋友,不過今次去澳門既理由就好大啦,我要去睇「黃色小鴨」丫!隻鴨仔咁得意想唔去探下佢都唔得啦!
難得星期六放假就出發啦!朝早八點去到港澳碼頭買船飛,今日好多人搭船,噴射飛航賣緊一個鐘後既班次,金光飛航仲誇張下一班船係11:30,我為左平都冇計要坐金光飛航,因為早一個星期係佢facebook拎到買一送一優惠ma;買買下飛既時候突然話有一張9:30船飛,即刻買左佢,今次用左$177買到來回船票,都叫慳返一半
食個早餐就可以上船,時間岩岩好;上船既地方好多人,好多人排隊等後補
船上座位都算坐得舒服
今日主角係你緊係要帶你一齊去
一個鐘零五分鐘船程到達澳門,咁岩有其他船一齊到排左半個鐘先過到關;出到黎就即刻去搵鴨仔啦,揀左坐車去算係近鴨仔既金沙
坐車過橋個時已經見到鴨仔啦,睇下佢幾得意
係金沙落左車就向鴨仔所在地「澳門科學館」對出海邊行去,由金沙行去唔洗十分鐘就到,好近
每逢星期五﹑六﹑日係漁人碼頭會有「黃色小鴨遊樂園」活動,有好多攤位,遲啲先行過去睇睇,而家要趕住去探鴨仔
未行到都見到佢個得意樣
去到啦!唔係好多人咋!
今日天氣灰朦朦,幫唔到鴨仔影靚相
佢大隻過香港個隻架,可能放得遠感覺唔係好大
出黎玩下先
除左睇鴨之外,仲有小遊戲玩下架
我都係覺得鴨仔重要啲,超得意丫
行上天橋可以見到鴨仔正面 (可惜最靚既位置被封住...)
錫啖先
想睇到鴨仔既另一邊就要行去觀音像呢道
可以見到鴨仔左手邊,不過就有小小遠
我隻仲大過佢,哈哈
圍牆之後都可以見到鴨仔
暫時同你講再見
科學館入面都有鴨仔架
有個小小展覽
當年香港同台灣都超多人,澳門呢道相對好清靜
呢道有鴨仔賣!
差啲忍唔住買左,好彩睇一睇個底都唔係印澳門,咁就唔買lu
恐龍與鴨
行返去漁人碼頭黃色小鴨遊樂園,見到有好多隻鴨仔丫
跟我黎啦
呢道似係一個小小嘉年華會,有野食又有野玩
其實好多攤位都未必關鴨仔事,就算有鴨仔都唔係正式既Rubber Duck,只有官方攤位先係真正黃色小鴨
官方攤位啲鴨仔postcard好靚,可惜係非賣品...
鴨巴士
仲有好多鴨仔
行完攤位就離開漁人碼頭
今日最重要既探訪鴨仔旅程已經結束,因為買左今晚十點船飛,而家仲有好多時間係澳門四圍行
行左去水塘
行左入啲舊區,同香港既舊區都幾似
係超級市場見到澳門特有既陽光柑香茶,但唔想拎住佢成日所以冇買
見到傳說中世界最短既纜車「松山纜車」,一場黎到都坐下啦
入口好細
單程收費兩蚊,會唔會太平呢
未上車都可以望到山上既站,好近架
一部纜車可以坐四個人,我得一個人隊都唔洗排
話咁快就到
上到山向燈塔方向行去
有一啲軍事遺跡留低
由山向下望
燈塔就係上面
當年打風就係掛呢啲上去,同香港一樣
呢道真名叫「東望洋炮台」
「東望洋燈塔」
望出去既風景
頭先灰朦朦,而家又咁好天,比太陽曬到出煙,要快啲行返落山
呢道以前曾經黎過,好熟悉
落左山其實想搵B.Duck Cafe但一路都搵唔到,去到公園搵wifi睇睇先知我之前搵錯地址,Cafe係纜車站個頭,我都係懶行返轉頭決定唔去啦,繼續四圍行下算數
小朋友都拎住鴨仔!識貨!
「瑪嘉烈蛋撻」好多人排隊,想食返個都唔得
無無聊聊行左去「議事亭前地」
今日有佛誕活動,好多老人家排隊
議事亭前地超多遊客,迫過旺角
閃左入營地街市食呢間「梓記牛什」,以前睇唔知咩有介紹過,都算有小小名氣
湯底好香,幾好食,而且好平,25蚊一碗
大三巴街啲人多到
今次鴨仔黎澳門有咀香園贊助,間間咀香園都有好多鴨仔
咀香園仲有鴨仔賣!咁咪唔珍貴囉!而且要$130一隻!都係我隻有紀念價值一啲!
手信街有好多咀香園﹑鉅記仲有鳳城餅家,我咩都冇買,哈哈
傳說中既大三巴!多人到!係下面望一望就算,懶行上去
隔一條街小好多人
呢道都有台南周氏蝦捲?真定假架?
四圍行下睇下
街邊牛什都咁多人排隊?好出名?今次黎澳門冇咩點準備,咩都唔知...
就天黑,經南灣湖邊行返去漁人碼頭
又返到黎啦
向鴨仔方向行去
又見面啦
今次冇帶腳架,只可以就咁影;現場鴨仔係冇燈照住,睇落好黑,影出黎反而比較光
幾唔捨得都好都要同鴨仔講再見,希望將來有幾會再見
行返去金沙坐車
見有時間先坐去威尼斯人行行,又行入賭場睇睇,我最憎就係賭錢賭場冇可能會賺到我錢!話說今日係好多唔同既賭場門口經過,入就只係入過威尼斯人賭場,不過無論係賭場入面同係賭場出面行過都試過比人聊,好驚??!
坐十點船返香港,九點半去到碼頭排隊,順利到上船,一日鴨仔之旅完成
鴨仔黎香港已經係三年前既事,今日可以係澳門重遇好開心,唔知第日仲有冇機會同咁得意既鴨仔相遇呢?
PS.今次去澳門電話冇得上網,要周圍搵wifi,試過金沙既穿梭巴士同好多酒店都有免費wifi,一啲公園又有政府wifi,黃色小鴨遊樂園都有得用 wifi(服務台有寫密碼),除左小鴨遊樂園之外其他wifi都唔係好穩定,成日斷線,不過上到網都好過冇啦唔可以要求咁多
2 則留言:


text:
Monday, November 24, 2014
高低潮
我同馮生拍咗三年幾多
唔好睇我地成日都咁開心
其實我地已經過咗我地第一個低潮
點解話「第一個」?
因為我深深咁相信一段幾十年既關係
裡面一定會經歷一個又一個高潮與低潮
高潮既時候唔好太興奮
低潮既時候亦唔好太沮喪
你地挨得過去 又係新既一日
馮生同我係2011年4月1開始既
個時候既我岩岩正式回復單身
我同佢好快就好岩key
可能大家有共同朋友
一齊係Richmond Hill 長大
同都係UT出身既關係
一拍即合 friend過打band
雖然係咁 初初開始我地都好唔穩定
經過頭一年既磨磨合合
終於令到一個平時好"文靜"既人
可以一日24小時停唔到講野
真係講都冇人信
我成日同婆婆講佢蝦我
啊婆就話「你唔蝦人已經算好啦!」
真係婆生外向 我成家都幫住佢..
頭一年我地周圍去
旅行 美食 x 3495873472
好快過咗頭一年
差不多到第二年既時候
當時係2013年3月左右
我同馮生既低潮嚟啦
個時既我 成日搵朋友出街
盡量將每星期排得密麻麻咁
當時馮生已經搬過嚟同我住咗一段時間
所以我儘量經常搵理由出街
等玩完之後回家唔洗對住佢冇野講
個段時間好難過 時間過得好慢
我記得有某D朋友同我講
分手啦 你地都唔夾
當時我心諗你知Q咩我地夾唔夾..
我覺得有感情 只可能係呢一刻冇火花
呢段冇性冇愛既關係都拖咗好幾個月
如果你同一個人住
咁既時間係會過得超慢超鬱悶
所以個幾個月實在好難頂
加上個段時間 我冇記錯既話
係我前度男朋友第一次返多倫多探屋企人
o mg 真係精神崩潰
留係屋企鬱悶到核爆
但又唔敢出街 好驚會撞中
個時我的確未有心理準備撞見
所以2013年頭 過得慢過我跑馬拉松
(我未跑過馬拉松.......)
之後我地點樣好返?
我的確係唔記得咗啦
但我好慶幸既係 就算當時點差都好
冇為咗 these two words「淡咗」而放棄段關係
一直以來
我冇忘記馮生點樣對我好好
就算我好衰格好衰格既時候
佢都真係對我好好
佢令我學識堅持一段關係
就算低潮 都要學識去珍惜
我好好好感恩
因為自己當時冇放棄
所以現在有回報啦
如果唔係 邊得嚟未來馮太呢個稱號 :)
我真心相信每一段關係一定有高低潮
低既時候 千祈千祈千祈唔好放手
而我地 都因為經過咗個段時間
xoxo
..


text:
Monday, February 14, 2011
情人節 2011
返左呢份工第三個年頭,今年係第一個情人節係平日要返工,雖然我覺得老公都應該會送花比我,不過返左一個上晝都收唔到電話,個心仲諗,你個死仔呀,今年一句都冇講,你就咩都唔駛理,今晚鬧到你傻先得,仲要成朝打電話比佢都冇人聽喎,激死我. Lunch既時候佢終於都打比我,不過當時我準備落樓去打針,佢仲要話啱喇,你落黎啦,我落緊去既時候已經諗佢係唔係今日放假去比surprise我呢? 落到樓下見到佢架車係度,見佢行近後座,我知我要既野黎左啦,卡卡!真係好開心呀,估唔到佢會親自送黎比我,同埋終於都收返百合啦,係大大朵,香噴噴既靚百合呀!!!!因為我又唔想收完就咁比佢拎返走,所以我都係拎返上office先,放返埋位先覺得真係幾大扎,好開心呢~~ 之後老公仲車我出telford打針,本來想去panel診所,點之多人都不得了,唯有亂搵啦,唔睇水牌都唔知原來telford全部都係集團診所,咁是是但但揀左一間最近我當時位置就去問,呢間只係姑娘打針,唔駛見醫生架喎,不過是但啦,姑娘又好,醫生又好,都係咁打姐,不過我覺得mos個醫生打得好手勢d,冇咁痛,同埋我都唔明姑娘打針之嘛,都唔知點解要等咁耐,我今個星期都係要咁打針架喇,唉~ 打針唔痛,不過限時限刻好煩呀!!!
Lunch完返到公司,我個low b boss同我講左一d好低能既野,真係嬲到我發癲呀,唔知係唔係我個面太黑,佢居然同我say sorry,不過say sorry又點?我真係好憎佢呀,麻q煩,成日扮funny.
No comments:
Subscribe to: Post Comments (Atom)


text:
今日的MSN寫了"希望今晚挑戰成功!!",好多朋友見到都問我咩挑戰咁,其實佢地真係好關心我!但今朝冇講,因為未知成唔成功麻;其實係好姊妹Elsa介紹我入去佢兼職的日語學校返PART-TIME,佢呢份工我一早覺得好想做,因為人工真係好好,有成六十蚊一個鐘架!但一向夠人,係黎緊開新centre先請人,我今次先有呢個機會,亦好開心見成左,應該係四月尾五月頭返工架啦!
好多朋友知道後問我做咩返兼職呀?好等錢洗呀?其實都有幾個原因既,首先份工幾岩自己,都係做類似學校既野,其次又有機會同Elsa一齊返,同好朋友返工好多人恨都恨唔到,開開心心時間好快過!最現實當然都係錢啦,咁真係算好pay喎,係咪先?而最緊要係...時間,太陽哥哥遲d會做兼職,既然係咁,我又冇野好做,而我份正職最好既就係準時收工同多時間!既然配合晒各方面,就決定接受呢個挑戰啦!未開始做我都未知點架,咁就實會辛苦d同攰d,希望頂到啦,不過我相信習慣既啫!
媽咪聽到後,佢第一個反應係:下,您返埋兼職咁我咪好少見到您囉!同我當初知道太陽哥哥返兼職時反應一樣!所以呢,睇到我係媽咪心目中係好重要,見少d會唔開心;就好似同戀人一樣囉!
同太陽哥哥一齊返兼職,咁就可以為我地既大project做足準備;但我有d驚第時會各有各忙而感情變淡呀,希望唔會啦!
見完工後,Elsa已經係樓下等我啦,好似接我放工咁,哈哈!心情咁靚,梗係行下街街啦!我想買份生日禮物比一位鍾意麥嘜的朋友,就去左世貿McQuarter啦,當然揀到心頭好啦,但唔post出黎住,保持神秘感麻!
好靚的櫥窗佈置,好大隻公仔!麥嘜系列入面,我最鍾意菇時同輝輝架,而Elsa就鍾意輝輝,咁我地就同公仔影合照喇!
之後去左滿記醫肚同傾計,最緊要梗係慰勞Elsa啦!我又食左黑mon mon既芝麻糊呀,不過驚太齋,所以加左西米,不過好似唔多覺呀呵?但隱約都見到d既,嘻嘻~~ 希望d白頭髮快d變返黑啦!(即刻諗起美原髮彩個廣告:逐漸變黑又得,立即變黑晒又得,得左!美原髮彩,冇得彈!哈哈哈哈!!)
Elsa真係超錫我,上次三月頭我地出街時用左佢的Mrs. Fields 買三送三coupon,一齊share左;宜家又到月頭,個傻妹尋日都特登唔買住,話知道今日會見到我,我又鍾意食,留返同我share喎!真係勁感動,錫晒您!
落地鐵站買Mrs. Fields時,見到好多paddington bear,原來係7-11賣廣告呀,好大隻好靚呀,真係揼本,我地就即刻影左一輯相啦!銅鑼灣地鐵站人來人往,自己一個實唔敢做d咁既野,哈哈!
等到太陽哥哥放學後,我同Elsa就分道揚鑣,係度真係多謝您介紹左份工比我,亦好好咁黎接我見工同陪我行街等太陽哥哥!另外,好多朋友亦因為我的msn info而好關心我,我覺得我既朋友個個都好錫我呀!今日真係好開心同值得紀念呀!


text:
平日holiday mami都好努力同 titi安排活動
今日mami好開心 可以休息一下 titi今日半日跟ti婆呀
換言之 我地兩公婆可以二人世界
返左半日工 titi如常同爸爸嚟接我 今次titi好有進步呀
佢識得同好多同事bye bye 仲主動同人笑
所以mami會繼續堅持帶佢見多d人 出席多d活動
依家佢未返學 唯有同佢去多D街 比佢學習多D新事物
呢樣係Mami現時唯一做到嘅 所以我會堅持
同ti婆食埋lunch 就送titi上樓
全日得兩張相 哈哈 破紀錄 mami很累了
"bye bye啦 titi 媽媽同爸爸有野做 聽日先嚟接你" ti媽溫柔的說
點知個衰妹同我揮手bye bye 哎吔吔 一d都唔痴我 算 我地走
初初有d唔開心呀 佢見我地走都冇反應
但後嚟諗諗下 如果我同佢講byebye 佢喊到成臉眼淚
我點忍心去玩 點忍心去旅行 咁樣我就冇晒自由咯
嘻嘻 依家最少我知佢鐘意婆婆 喺婆婆度會開心
咁 我下星期嘅旅行都玩得安樂丫
titi唔痴身 反而好似錫住我地呢 (阿Q精神)
冇titi喺度 我地睇奪寶奇兵啦 行街買野 去返以前拍拖嘅地方
好開心呀 間唔中一次二人世界 真係好relax
titi mami都有掛住你呀 喺H&M mami都掛住買衫比你
喺sogo mami搵書書比你 言談間都係titi你架
多謝titi 多謝ti嫲 多謝ti婆
冇你地嘅諒解 我同ti爸會冇左好多寶貴嘅二人時間
今晚 ti爸都好似好開心咁 梗係啦 可以放自己一日大假
唔洗抱titi 唔洗掛心早返屋企 可以自在一日
titi豬 聽日一早 我地就會過嚟接你啦
~ just enjoy tonight~


text:
佐敦道碼頭
佐敦道碼頭,位於香港九龍油尖旺區油麻地西南部,佐敦東部,曾經為九龍規模最龐大的碼頭之一,今已拆除.現時佐敦道碼頭舊址部分是港鐵西鐵綫柯士甸站及高尚住宅The Austin.
歷史[编辑]
早在1924年,油麻地小輪從政府得到專利權,在油麻地一帶經營往中環的渡輪業務,當時是使用佐敦道碼頭的前身——位於眾坊街海旁的油麻地碼頭.
佐敦道碼頭於1933年3月6日啟用,取代油麻地碼頭成為油麻地區的渡輪碼頭.這個碼頭能夠容納客車兩用的雙層渡輪,因此同日起油麻地小輪開辦來往佐敦道碼頭至中環統一碼頭的客輪及汽車渡輪服務,並提供往灣仔的客輪服務.同一時間,當年成立的九龍巴士也在碼頭旁邊設立巴士總站,開設了兩條巴士路線分別往來佐敦道碼頭與深水埗及九龍城.其後,有更多來往九龍及新界的巴士路線開辦,使碼頭成為當時九龍最繁忙的碼頭,亦成為當時九龍區的重要交通樞紐之一.
1960年代,佐敦道碼頭附近的油麻地小輪倉庫改建成俗稱八文樓的文華新村,由於該處交通方便,吸引了不少中產階級入住,自此文華新村及佐敦道碼頭一帶皆統稱為渡船角.
自1970年代海底隧道及地鐵通車後,佐敦道碼頭的作用漸減,汽車渡輪業務於1994年1月6日首先停航.再加上西九龍的開發,碼頭需要徵用作填海工程用地,碼頭於1996年2月1日停用,客輪航線改為在九龍政府船塢旁的臨時碼頭上落客.最後,渡輪業務被逼於1998年2月2日正式取消,只餘下巴士總站部分.[1]
到了2003年,配合興建九鐵九龍南綫,巴士總站部分被徵用,2月23日,所有使用佐敦道碼頭巴士總站的巴士路線需要遷至位於原有巴士總站西面的佐敦匯翔道臨時巴士總站.
特點[编辑]
佐敦道碼頭巴士總站曾經是九龍最多巴士線的總站,亦是1950至60年代所有新界路線在尖沙咀的終點站,凡是到尖沙咀的乘客必在佐敦道碼頭下車,然後步行前往.
- 曾經以佐敦道碼頭作為總站的路線包括:
- 曾經途經佐敦道碼頭的路線包括:
- 2E,8A,11C(第1代),202,K15


text:
今朝早咗d起身整理行理,因為今日就要check out返新加坡,整理好行李就去餐廳食早餐,由於時間尚早,今朝唔駛排隊就可以食早餐.慢慢食完早餐之後就上房換泳衣,去酒店泳池浸下水.
可能waterpark響附近,酒店泳池唔係太大,有一個深少少可以俾人游到水嘅池同另一個嬉水池,幾隻怪獸唔識游水,只響嬉水池玩下水,雖然係咁,三隻嘢都玩得好開心,夠晒鐘先依依不捨咁離開.
返房沖好涼換衫執好 d 嘢就要check out,真係好唔捨得呀!見仲有 d 時間,就由得3隻怪獸響lobby玩番夠本,而司機就準時12點接我地返新加坡.
由新山返新加坡大概個半鐘車程,不過司機唔熟路兜咗岸先搵到酒店,去到酒店check in埋上到房已經2點幾.我哋今晚住 Holiday Inn Singapore Orchard City Centre Hotel,間房幾大幾舒服.我哋放低行李就出去喇.
酒店行去地鐵大概8分鐘路程,唔算好遠但亦唔叫方便.原本想去Science Museum,但因為時間唔多夠,臨時改咗去聖淘沙行下.我哋先搭地鐵去到港灣站,食咗少少嘢再搭 Sentosa Express 入島.
Sentosa Express車費唔平,但只要響島內就可以任搭,我哋入嚟其實漫無目的,只係諗住四圍行下.由於飛之前實在太忙,根本無時間做功課,一路就以為Garden by the Bay響聖淘沙,落咗車搵唔到 Garden by the Bay就問車站職員,見到佢O哂咀先知自己搞錯咗,唉!真失敗!一場嚟到無理由就咁就走,研究完一輪決定行下蝴蝶爬蟲館.
蝴蝶爬蟲館入場費唔平,要S$16,小童都要S$10,但講真,真係吾多值,館內好似日久失修,d設備頗陳舊,係就係有個蝴蝶保育區可以睇下蝴蝶,不過好細,唔駛15分鐘已經行完,館內仲有好多昆蟲標本,不過大家都覺得頗核突,係咁依行下就算.行完決定出返去市區食晚餐.
今晚我哋去老巴剎食飯,行均全個熟食中心之後叫咗魚旦湯,蝦麵,炒貴刁,炒飯,蠔餅同豬什湯,味道其實普普通通.食完嘢去廁所先見到老巴剎後面條街有好多檔香噴噴嘅串燒,雖然已經好飽,但都忍唔住去排隊買,串燒價錢唔貴,大概S$1一串,我哋買咗兩打番去酒店做宵夜.
番酒店途中買咗啤酒果汁食串燒時飲,沖完涼我哋就食宵夜.d串燒雖然凍咗,但都仲好好味,d蝦唔鯹之餘仲好香蝦味,細細隻居然有膏;雞肉牛肉好嫩滑,配埋個唦嗲汁真係無得頂.食飽我哋整理好行理就瞓覺喇.
(day 4完)


text:
香港政府
行政長官
- 行政會議 行政部門 公營機構 立法會 區議會 司法 終審法院 法律制度 - 法例 主權移交後政制改革 港區人大代表 港區政協委員 香港政府係管治香港全域嘅政府.1841年開始,原本只係包括英國統治下嘅香港島,1960年加入九龍半島,1899年加埋新界.1997年7月1號,香港主權移交咗畀中華人民共和國,個政府變成香港特別行政區政府.因為香港管治架構響香港基本法同中英兩國移交協議之下,原有制度同人事保持不變,所以呢個特別行政區政府就睇成係香港政府嘅延續.因為香港特別行政區政府呢個官方名實在太長,所以有時就簡化做香港特區政府,或者淨係叫特區政府.而民間都仍然叫佢做香港政府.為咗區別以前英國同日本統治時期嘅政府,有人會分別叫佢哋做港英政府同港日政府.
雖然政府呢個稱呼通常包括有行政,立法同埋司法部分,不過根據香港嘅基本法同香港人習慣,香港特別行政區政府只係計行政呢部份.立法同司法係獨立響行政之外.
英治時期香港政府阿頭係香港總督,或者淨係叫港督.而主權移交之後,阿頭就變成香港特別行政區行政長官,或者叫香港特別行政區行政首長,簡稱特首.
回歸後既處事作風
近年來,政府傾向以「製造共識」既方法去處理突發事故或難解決問題,從而解決問題或從罪責中開脫,好似「徐步高事件」中,香港警察展示了強大的調查能力及抺黑同袍的能力,成功地製造咗「魔警」共識,將罪責推落一個死人身上.


text:
爆壹爆
火爆姐狂插小人黨
爆哥其中一個紅顏知己,人稱火爆姐.上星期,佢去深水埗富昌邨唔知搞乜時,離遠見到公園位置冒出濃煙,心諗唔通又發生騷亂,佢咁八當然行近啲睇吓有冇水抽啦,原來係有個師奶喺草地上打小人.火爆姐即時着火,打小人,做乜唔去鵝頸橋呀?做乜喺草地搞搞震?而呢個神婆連燒冥鏹嘅聚寶盆都冇個,直接喺草地上燒,搞到一片嫩綠嘅草地變成黑蚊蚊,仲遺下一大堆灰燼,真係叉燒你個鉸剪呀,咁冇公德心.
火爆姐即刻上前鬧爆佢,點知神婆睬你都傻,繼續做法事,仲用唔鹹唔淡嘅廣東話大聲反駁:「打你個小人頭,打到你有氣冇得抖!打你隻小人腳,打到你冇鞋挽屐走.」得戚到佢吖,火爆姐話要即刻報警,個神婆先至識驚笠水,話下次唔敢,懇求火爆姐俾次機會,旁邊疑似客人嘅女人,就猛咁解釋立場,話自己出於好奇先嚟陪佢乜乜乜,搵鬼信咩.
之後火爆姐大聲警告佢哋,真係咁得閒冇嘢做,無端端一大片草地燒晒,激死人!
和尚爆粗問候人全家
定慧寺個大陸來港嘅女住持釋智定,自從去年被踢爆兩度下嫁大陸和尚,搞到出家人形象一鋪清袋,事件過咗冇幾耐,爆哥行街又見到佛門臭事,有個和尚居然周街爆粗鬧人.話說九龍東潮人聯會早排喺藍田配水庫遊樂場,舉行新春祈福法會,爆哥見到一個師奶同和尚對鬧,個師奶高八度尖叫:「你班×街!喺度搵食,好臭呀!」
估唔到個和尚抵唔住頸,居然爆粗大鬧番轉頭:「咁多人死唔見你死!你個杏加橙!」嘩!和尚叫人杏加橙,仲爛口過爆哥條女爆姐,喂,出家人斷絕塵緣,做乜無端端問候人全家,真係參禪參到你懵咗.睇番資料,法會由釋立幻大師同一班僧人誦經祈福,當日有中聯辦官員同民政局副局長去做嘉賓,明解明解,對住呢班騎呢怪,近墨者黑,自然和尚都變妖魔.
暴力男遊行反暴力
呢單嘢真係夠晒黑色幽默,上星期鄉議局喺中環遮打花園,舉行乜鬼「反暴力 撐警察」集會,大鑼大鼓譴責年初一晚旺角嘅示威者.又係新界佬吹雞撐政府搵着數,聽見已經想嘔,但都出動咗一百架旅遊巴,接載村民出中環.大會聲稱有六千人參加集會,認真聲勢浩大.唔少新界猛人都有出現,好似鄉議局主席劉業強,兩個副主席張學明同林偉強,十八鄉嘅梁福元,上水嘅侯志強同埋八鄉嘅四眼民.
爆哥都有受邀出席,仲見到網上紅人排骨哥(箭嘴)添.邊個排骨哥,你咁快唔記得?呢,咪就係早幾個月前,玩謝一個入圍村追債嘅金毛收數佬,仲要逼人飲香爐灰可樂嗰個排骨哥呀,條片加埋過百萬點擊.當日佢同成班圍村兄弟出去中環參加集會,仲好落力大聲叫:「反對暴力.」扮晒正義凜然.咦,排骨哥,你老哥以暴力響朵喎,家陣你出來撐警反暴力,即係暴力黑社會都係愛國愛港撐警察反暴力,頂,好亂呀.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
無政府主義
無政府主義又叫做非統治主義,係一種倫理主張同政治運動.認為國家,政府呢啲嘢係一樣落後嘅觀念,而家已經無需要存在.無政府主義認為,人同人之間地位應該係平等,唔應該有某啲人會有特別嘅權力去強制每一個人嘅生活方式,而國家可以提供嘅嘢,喺任何一個社群都同樣畀到,所以國家,政府呢啲嘢應該要淘汰晒佢就啱.
無政府主義好多時畀人認為係一啲主張暴力,專門搗亂嘅嘢,不過事實上無政府主義者反對用權力作為控制手段,鄙視用武力令人屈服呢種做法.所以喺理論上,無政府主義者唔會強迫人去接受某一樣諗法,佢哋相信可以通過教育同內化,去令人接受無政府主義.呢個諗法係基於克魯泡特金(kropotkin)嘅性善論而嚟,克魯泡特金認為,只要社會上嘅人可以維持互相扶持嘅合作關係,就自自然然會變好.呢個諗法亦成為好多無政府主義理論嘅基礎,所以無政府主義者相信社群可以取代國家同政府嘅功能,而且行得更有效.
不過現實中就有好多人對無政府主義有一個誤解,認為無政府主義就等如唔講規矩,唔使負責,結果好多時無政府主義者搞親活動,好似集會或者遊行,都會引嚟一啲搞事嘅人.又由於無政府主義者主張廢除國家呢種體制,亦刺激起一啲極右翼愛國主義者嘅情緒,喺無政府主義者搞嘅活動入面,亦有呢啲愛國主義者混咗入去搞事,而呢啲衝突嘅畫面出現喺傳媒上,政府,政黨或者相關嘅組織就乘機利用呢啲衝突畫面,去作為削弱無政府主義說服力嘅工具.


text:
昨日過了hubby家中
一齊睇神探, 故事唔錯但沒預期好看
睇睇下好累睡著左 hubby就落街買外賣
食完又好累再訓啦.... 嘻嘻
晚上老公和我一齊出去搭車,
我去紅磡, hubby就返灣仔食飯
今晚係7B聚舊日子~
無見大家咁耐有幾個已經唔記得名字
真係貴人善忘~~ 哈哈
yo park環境唔錯 又多新歌
不過野食就得好少~
唱到12點幾就到阿4走先啦
因為要趕返屋企同老公傾埋interview既野
同埋自己都好累啦 成個星期無停過 鐵人咩
最後都搞到3點幾先訓 ..
今天返工勁放蚊 超累超累
下午老公*飛*過黎搵我 哈哈哈
去左吉野家食lunch 龍翔中心間吉野家真係好味d...
之後陪hubby去G2000買西裝 for聽日interview用
我幫老公揀西裝同shirt衫 感覺做左人真老婆咁
hubby著西裝後頓時變得成熟 啜 好想錫啖佢!
最後搞到遲到13分鐘先返到公司 好彩無俾人鬧姐
今日成日都好忙, 其實工作量不多
但要幫老公手 做到我好累
放工後課習竟然勁恰眼訓 講講下野都訓著係咁中
可想言之我係好X累!!!
明天就到老公大日子啦!
雖然唔係幫到你好多 不過hubby咁醒目一定無問題既
我相信我hubby....加油唷!!!!!


text:
Saturday, 22 March 2008
Persona
嘩, 成個月冇寫過 blog 咁滯, 因為我一向都當 blog 係我自己日記, 但係呢成個月我日日都做份 proposal, 而家得返三個星期就要交, 但係都仲未搞掂, 所以緊張到冇心情做其他事情. 最多就係睇電視 (劇集 or 電影), 因為可以一邊睇, 一邊做o野.
繼上次 Virgin Spring 之後, 上個星期因為返學所需, 睇o左 Ingmar Bergman 另一齣戲, 叫 Persona, 下面係呢齣戲有名o既開場. 故事大概係講有個女演員, 突然之間啞o左, 唔知係病定係佢自己唔想再講o野, 有個女看護就同佢去一間渡假屋休息, 其間個佢地兩個變得越o黎越 close, 個女看護亦開始同個女演員講出一 d 佢自己都覺得羞恥o既秘密. 當個看護知道個女演員其實可以講o野, 同埋個女演員其實係 study 緊佢之後, 佢地o既關係就開始發生變化. 故事去到呢度係呢齣戲o既中間, 亦由呢度開始變到好怪. 我就一 d 都唔明佢想做乜. 不過呢齣戲拍得好靚, 黑白, 但係 d 鏡頭好靚. TVB 最近o個齣膠劇"最美麗的第七天"懶夢幻咁拍到濛查查咁, 自以為好型, 學下o野啦.
o係呢齣戲入面, persona 就係每個人過每日生活時戴上o既面具. 一向都聽人講面具唔係好o野, "真我"先係好. 但係呢個故事就講, 當除去面具後, 一段本來平和o既友情可以立時變得暴力, 出現裂痕. 所以對朋友o既背景產生興趣係正常表現, 想去八朋友o既秘密亦無可厚非, 但係亦要知道, 面具亦可能係君子之交o既重要工具.
Posted by Howtindog at 19:27
Labels: 電影
0 comments:
Subscribe to: Post Comments (Atom)


text:
有時我係度諗, 到底自己有幾多朋友? 有幾多係我當人地係朋友, 但人地根本無當過我係朋友呢?
有時主動打電話想約D朋友出黎食飯, 但對方總是說最近很忙. 幾忙你都要食飯架下麻? 有時打一次, 對方說忙, 打第二次, 對方仍說很忙, 那麼我都費事再打比你了. 每一次我都叫對方如果你得閒既就搵我啦. 可能我打比你兩次都撞正你好忙啦, 但如果你真係有心想同我食飯, 你得閒果陣應該會主動打番比我掛? 可能你根本都唔想同我食飯啦, 咁我都識趣既, 我都唔好意思再打第三次比你, 要你搵其他原因去推卻我啦.
有D朋友我會間中send mail或者MSN問下佢地近況, 然後問一句下星期得唔得閒一齊食飯之類. 但好多時對方覆番我, 都只係好簡單咁講下自己既近況, 完全都無再提及究竟得唔得閒一齊食飯, 一次又係咁, 兩次又係咁. 可能對方又係唔想同我食飯啦, 佢肯比面reply番我都算係咁啦(雖然有時係我寫十句比佢, 佢先覆番我兩三句). 算啦我唔再問你得唔得閒食飯囉…
之前佛誕假期, 我send SMS問佐好幾位舊同事得唔得閒上黎我屋企玩啦. 有D就回覆話唔得閒, 有個就咁覆"no la"就算(有無泠淡D呀?), 有D直程覆都唔覆添. 喂我一番好意invite你黎我屋企玩, 我係SMS都話就算你黎唔黎都覆番我呀. 有好幾個連覆都唔覆, 我send出咁多個SMS, 得一個人覆我話OK無問題. 唉, 算啦, 心淡啦. 你地連覆我一個SMS都唔願意敷衍我, 咁我以後都唔煩你地啦.
(有D我派帖請你地黎飲, 你地人又唔到禮又無電話又無個, 我都算啦當無件事. 但原來對方根本都無當我係朋友囉, 我仲要"wear"爛塊面send SMS請人上黎屋企玩, 人地都唔覆我啦, 我而家先知人地唔鍾意我呀, 真係後知後覺!!)
我承認我朋友唔算多, 得幾個中學同學(無法啦我係同一間中學讀足七年), 幾個大學同學(我果科得四十幾人), 幾個part-time degree同學, 幾個舊同事. 有D關係我係想同對方好好keep住, 但係每次主動搵對方想出黎食個飯啫, 點解都難過登天咁架? 我又唔係問你借錢, 對方總是話忙, 你知唔知道令我覺得好心淡呀? 我自問都唔係一個主動既人, 但點解只有我主動搵對方, 對方唔會主動搵下我呢? 如果你根本無當過我係朋友, 咁我以後都趣識唔會再搵你地出黎食飯啦…


text:
尋日又同家姐(大少奶) 成班人上去烏吱屋企探芝士餅!
除左芝士餅係主角外, 承熹都係受囑目既一位小朋友 (哈, 芝士餅係小baby, 所以成日訓訓訓, 承熹就成為大家既玩弄對象)
芝士餅好好訓, 我地成班係到傾計嘈到好似街市咁都唔醒... hahaaaa
小baby即係小baby, 初生BB最乖就係訓飽就食, 食飽就訓
承熹唔知點解見到芝士餅訓係床仔到就不停眼金金咁望住佢, 佢係望到眼都唔眨, 直程想衝埋佢咁. 唔知佢眼中既芝士餅係啲乜呢? 一個公仔? 定佢認得出係自己friend, 好想同佢溝通溝通? 哈
全晚高潮位, 趁芝士餅醒左食奶, 好想安排佢同承熹影張相. 而且承熹好肉緊, 一見到芝士餅就想伸手摸佢, 就算捉住佢雙手, 佢都好大力反抗, 誓要摸到芝士餅為止 (係混亂過程中唔小心都打到芝士餅妹妹一下, 真係唔好意思啊!!!!)
佢唔止好想摸妹妹, 我一抱承熹埋芝士餅身邊講: 親親妹妹啦! 承熹個頭仔就會立即挨埋落芝士餅到... 咁難得既場面, 各位auntie即時好驚訝地想影低呢一幕
如是者, 我再叫承熹親親妹妹啊!(叫左三四次) 承熹都一樣好溫柔咁挨落妹妹到, 真係好似知自己係哥哥, 要錫妹妹咁.. 場面真係好溫馨!
佢最抵錫就係我食住個勢叫佢親親姨媽 (大少奶), 佢居然都會將個頭挨埋去! 冧到姨媽話條老命都肯俾埋你.. 哈哈!
但之後再叫佢親親媽咪佢就彩我都傻! 如果承熹真係咁生性, 咁識得愛錫細佬妹就好啦, 我真係老懷安慰~
承熹訓好左兩晚後, 最近呢兩日半夜又有喊醒既現象!! 都唔明點解?? 牙仔都爆左出黎, 又唔係太熱太凍, 又唔係肚餓 (因為我一起身拍下佢, 佢又即刻訓返), 咁究竟點解成日都要喊呢????


text:
我一落機去到酒店已經又痾又嘔,然後發燒,第二日醒來腳都軟埋,好彩醒起喇叭牌正露丸,食左唔得就要睇醫生
好快正露丸見效,但我無乜精神,又累又開始到牙肉痛,不過仍撐起之後幾日行程
其實我唔太舒服唔太想食野,大部份都食到一半,所以原先幾間想食既餐廳無去,只能夠就地正法咁搵間餐廳食
因為我一係好精神shopping,但到行完突然又會覺得好累無晒力,就想快快食飽回酒店休息,所以你見我每晚都早,因為我要休息
不過…當我shopping時精神又幾好,呢d真係癲既
第四日到大少爺唔舒服,呢樣令我幾擔心
我好衰當我第一日又痾又嘔時,我問大少爺:點解無乜見過你嘔?
昨晚晌機上,我同佢講:我終於見到你嘔……哈哈
總括來講今次都係開心既,希望年尾可以再去多次,食好d啦
又係住呢間,大少爺一向喜歡住呢間
今次佢有wifi,雖然要比錢,但你住幾多晚都只係500yen
我住4晚都只係500yen就有任用 wifi,佢寬頻唔使錢既,但我要what's app當然要有wifi
我每日就晌呢張檯上網,今次間房無書檯,但有張大圓檯
其實你由地鐵站行都唔覺遠,因為日本地鐵站貫穿晒
一帶都多cafe
雖然我鍾意池袋東,但間太子酒店上次住過我唔Like
寧願每晚行遠d,都唔想再住
原本同大少爺食酒店樓下間和食餐廳,但佢話唔想食野
我就話不如去夾公仔醫病,但佢去到連夾都無心情
於是…去食烏冬
呢間烏冬店晌香港ISQUARE開左,所以我本身唔想再晌日本食,但大少爺唔舒服所以就佢
可惜佢食幾啖就唔想食……
呢間酒店對面有LUMINE,大少爺唔舒服想回酒店坐下休息,我自己去行對面間Lumine
結果.........
我最後一刻晌Lumine買左好多碗碟,再買多條本身自己最怕既春田花花裙,同一件外套
我兩個原本近乎吉既行李箱已經爆了
我千均一發咁行去100yen店買個紅白藍,仲要handcarry上機,怕打爛裡面d餐具
結果病了的大少爺去到機場仲要推住兩袋行提行李
坐Limousine Bus 去機場
中逃睡了,一睡醒見到摩天輪
我寫過七個日本遊記,每一個都有呢個包
佢太好食,餡料又足又平,消夜早餐都係有佢份,我好喜歡
今次有松板牛啊,好食
直到第四晚佢無食…因為病了
佢話呢個King size最好食
有一晚我忍唔住試
仲有大jelly,我食兩啖後又無胃口,連Jelly我都食唔到…嗚~~~~
之前香港有,我晌日本買來試,佢個質感好食較厚身
但出前一丁味,又唔算太突出呢
其實我晌日本第一樣野買既係呢個
因為有人唔記得帶我個數字盤,我用九方打字,無數字盤等於無左隻手咁滯
即時去買個
今次去藥房堅買藥onlyyyyyyyyyyyyyyyyy!嗚
今年遊日完畢,期待年尾再來…
下個遊記如無意外係.......5月一個長途不可思議之旅~~~~~
Fans page仲有新blog. Click here and like ---> https://www.facebook.com/taisiu9
仲會講祕密


text:
Sunday, 25 January 2009
My Bloody Valentine 3D
難得今日天氣好好, 冇雪落, 地上亦冇積雪, 所以同妹仔出去多倫多一日遊. 首先去 P-Mall. 其實都冇咩特別, 係勁食嘢, 食咗個好好食o既叉燒飯, 妹仔就買好多燒味攞走, 又買咗個大蛋糕, 又飲凍奶茶, 臨走仲買多兩底雞蛋仔, 由頭到尾都係食食食. 本來想買返隻魏如昀 CD 以表支持, 因為實在好鍾意呢隻碟, 不過竟然一隻都見唔到, 唯有遲下網上訂.
之後就過去 Mississauga 間 Silver City 睇 My Bloody Valentine 3D. 要去到咁遠睇, 因為 Hamilton 有一間戲院有做, 真係廢到無倫. 正如個戲名講, 呢齣係 3D 片, 要眼鏡睇. 齣戲冇乜特別, 係殺人狂電影, 講有條友仔周圍用鋤頭殺人. 立體片唔奇, 殺人片亦大把, 但係兩者合埋就令到呢齣戲好好玩, 當個兇手飛把刀埋你塊臉到, 當個被害者 d 血對住你噴埋嚟, 就會覺得張戲飛真係值得. 當然, 有好多專業影評話故事無聊, 演技差勁等等; 呢 d 評語真係可以不理, 因為人地好明顯只係要拍齣立體 b-movie 出嚟, 而結果我認為係非常成功. 作為一個對立體電影有興趣, 鍾意睇殺人狂電影o既觀眾, 我覺得睇呢齣戲嗰時得到好大o既樂趣. 我甚至認為, 其實從今以後所有 slasher movie 都應該咁拍, 要立體先夠真正好玩.
Posted by Howtindog at 20:50
Labels: 電影
0 comments:
Subscribe to: Post Comments (Atom)


text:
MAMI其實都唔係成日跟住個巫婆湯食譜 .講真:個湯擺耐左,青椒係最難食既!所以MAMI有時會煲細煲D,兩餐飲完就算,有時就會煲D其他菜湯/瓜湯分開下.
MAMI近來都煲過幾次冬南瓜湯(BUTTERNUT SQUASH).而家煲就落少好多薯仔(兩粒NEW POTATOES咁多啦!),唔落有味湯底,唔加CREAM.煲好之後開BLENDER打溶.食既時候番熱,落少少PARSLEY就得.如果想卡樂B都飲D,就攞幾粒CROUTONS比佢自己加落D湯度,咁個仔又會賞面飲半碗!但個湯都頗‘杰’,所以飲左呢個湯,個餐就會食少好多飯餸.
雖然唔跟足個湯/食譜,但MAMI覺得大量生果/蔬菜呢個POINT真係减肥好重要既一點.所以MAMI而家既飲食都係清淡為主.即係少肉/多生果/多蔬菜.好耐無整MAMI好恨食既燜餸啦...生果:MAMI主要係食橙/萍果/香蕉/蜜瓜.蔬菜方面,MAMI通常會行超市時會揾下有乜新款/平日少食既蔬菜,希望多D款式/變化,唔洗食得太悶!
今次用左現成既小米(COUSCOUS),跟包装指示發好備用.
個瓜就係近頂部份切開,用匙羹掏出瓜肉.MAMI參考過幾個食譜,有D話要將個瓜煲一煲,有D話唔洗煲但就焗耐D都得.懶惰既MAMI梗係跟後者啦!
跟住就可以預備餡料:適量瓜肉切碎,加入發好左既COUSCOUS,調味.今次MAMI仲加入左FLAXSEED (謝謝BLOG友 OnOn既介绍: 話FLAXSEED可以幫助降膽固醇,所以MAMI都買左黎食啦!).如果想好食D,可以加入碎芝士 .但而家係减FAT非常時期,所以MAMI只係加左少少碎芝士係舖面既麵飽糠度...
唔鍾意COUSCOUS,用RISOTTO,QUINOA做餡料都得架!
預熱焗爐180度,45分鐘左右,見D餡漲起/表面變金黄色就可以出爐啦!
食後感:MAMI無落調味,但COUSCOUS已经有蕃茄碎同蒜茸,所以都OK啦!個瓜比普通長身既COURGETTE甜.
仲有:呢個雖然係齋菜,但唔難食,而且可以整INDIVIDUAL PORTION,個個唔同口味,咁就唔洗自己减肥攪到另一半都無啖好食.


text:
上星期借復活節假期呢個籍口
,我同幾個朋友FAMILIES就攪左一次大食會
. 我準備左既菜式有...
好多鬼佬都唔慣要噒骨,有D直頭覺得要係個口吐返D野出黎係好無儀態幾食相,所以呢度D雞翼都係當CHEAP野咁賣.
鎊零銀一大盒,有成10隻,我地咁識食既中國人又點會放過?
買兩盒,切走雞翼尖再將雞槌同扣針斬開,食起黎就好方便!之前一晚用生抽,老抽,燒酒,麻油,姜,蒜頭,胡椒粉醃好.
第二日就用少少油,中慢火將雞翼分批煎至淺金黃色.
煎好就可以全部雞翼返落鑊,加一罐可樂繼續煮.
耐不耐兜下D雞翼,等每隻翼都可以浸下D可樂.食譜又有教唔好冚蓋煮,唔係會LUT皮LUT骨.
雞翼熟透就可以上碟,剩返既汁就繼續煮到杰身淋返上碟雞翼.
詳細做法可以參考我以前寫既呢篇BLOG. 好耐無整啦,竟然連重要材料之一既CHORIZO都唔記得買,好彩CALL得切PAPI代買
今次煎既時候猛火左少少,整好後放焗爐保溫又唔記得落錫紙封住,所以個樣有D黑同乾,仲有個大峽谷[失敗,失敗...]
話明係大食會,當日我地D野食擺滿成檯架,除左我個兩味,仲有港式豉油皇雞肉炒面,菠蘿炒飯,泰式焗魚柳,葡式焗鱸魚加埋白果腐竹糖水....
我當然又係食到最後先停手個個啦...


text:
大埔商會張學明幼稚園(將軍澳)
小蜜蜂幼稚園
中華基督教會香港志道堂基博幼稚園(將軍澳)
仁愛堂鄧楊詠曼幼稚園
天主教聖安德肋幼稚園
太陽島英文幼稚園(西貢分校)
比華利中英文幼稚園
比諾幼稚園(將軍澳分校)
比諾幼稚園(第一分校)
竹園區神召會將軍澳康樂幼兒學校
西貢樂育幼稚園
明愛翠林幼兒學校
東華三院力勤幼稚園
東華三院香港華都獅子會幼稚園
青衣商會將軍澳幼稚園
保良局方王換娣幼稚園
保良局易澤峰幼稚園
保良局蔡繼有幼稚園
英基雅柏國際幼稚園
香港小童群益會樂緻幼稚園(將軍澳)
香港保護兒童會施吳淑敏幼兒學校
香港保護兒童會維景灣幼兒學校
香港浸信會聯會香港西北扶輪社幼稚園
香港神託會培恩幼稚園
香港基督教播道會聯會中國基督教播道會厚恩堂厚恩幼兒學校
香港基督教播道會聯會中國基督教播道會茵怡幼兒學校
香港華人基督會煜明幼稚園
香港聖公會聖西門西貢幼兒學校
基督教宣道會香港區聯會將軍澳宣道幼稚園
基督教宣道會茵怡幼稚園
基督教香港信義會健明幼兒學校
基督教香港信義會將軍澳幼稚園
基督教聖約教會司務道幼稚園
基督教樂道幼稚園
將軍澳英皇幼稚園
將軍澳循道衛理幼稚園
崇真會美善幼稚園
救世軍明德幼兒園
救世軍慶恩幼稚園
嗇色園主辦可正幼稚園
新界婦孺福利會梁省德中英文幼稚園-尚德邨
路德會景林幼兒園
嘉琳幼稚園
綠茵英文(國際)幼稚園暨幼兒園(將軍澳)
翠林邨浸信會幼稚園
翠茵小宇宙幼稚園
翠茵小宇宙幼稚園(新都城I)
德寶英文幼稚園(將軍澳)
德寶英文幼稚園(寶盈花園)
德寶國際幼兒學校(將軍澳)
德寶國際幼兒學校(寶盈花園)
觀塘浸信會彩明幼稚園
2009年6月28日
幼稚園 西貢區 及將軍澳區
大埔商會張學明幼稚園(將軍澳)
標籤: 幼稚園


text:
Monday, May 19, 2014
二十三個月的小豆
20 comments:
好可愛呀,一下子就長大啦,享受現在!!!ReplyDeleteReplies
係呀,小朋友真係大得好快!Delete
你要小心自己既手臂膊位,唔好整傷ReplyDelete
2兄弟應該唔同性格,小豆大個都應該會好幫得媽咪手既,咁係咪可以返港過2歲生日呀?Replies
咁小豆會唔會同隔籬鄰舍啲小朋友玩下?ReplyDelete
保保又係乜都跟毛毛學要玩同一様玩具食同一樣嘢同一件衫一個字:即係爭!ReplyDelete
兩小兄弟的手足情深就是從小一點一滴的集成.ReplyDelete
自創玩具好呀!如果小豆的興趣似你,佢會有好奇心而幫你手嘅!(我覺得佢似你)ReplyDelete
小豆真係好得意,我都覺得佢好有性格,自己嘅想法,好攪笑ReplyDelete
你買玩具俾小朋友, 佢地自有一套玩法架ReplyDelete
我以前都成日笑我姨甥女, 佢喊親, 都係有聲無畫面
佢兩兄弟感情唔錯, 有無爭玩具??ReplyDelete
第一個小孩係特別緊張,第二個就唔會啦ReplyDelete
有哥哥做榜樣,小豆學野都會快啲吧ReplyDelete
小豆好可愛呀!ReplyDelete
非玩具晌小朋友眼中都係玩具!
小朋友都係咁,細個時乜都話幫你做,到真係識做時就唔做了.我大仔時都記低晒好多嘢,幾時行路,幾時出牙仔...但細佬就好似無寫低,一啲印象都無.ReplyDelete
有哥哥做學習對象,小豆一定學野快,其實做大的都好有壓力架.ReplyDelete


text:
我未回家前已買左麵包比阿B,因為屋企樓下麵包質地比較硬,
但我地去買既時候都仲暖.
雖然我買左麵包,但我冇偷懶有同佢落街架!我順便去7-11交錢電話費,不過佢又開始眼訓.我去到7-11個收銀問我買唔買〝Tropicana純品樂〞果汁只需$5,我問阿B飲唔飲?又唔應我,但個收銀話蘋果對小朋友好,咁我就要左一支.
之前阿B行左一段路跟住唔肯行,我就同佢講〝飲唔飲蘋果汁丫?飲就行去坐坐喇!〞,佢起勢咁點頭跟住走去拍張櫈,飲完又行下,行左一陣自己又走去拍張櫈再飲過,行多一陣就同佢去左睇車,睇左半個鐘車後就回家.
今日吃粥有新花樣,上星期阿媽拎左個紙箱返嚟執野,
而家就變左阿B食粥既新位置,阿媽餵粥,舅母坐旁,阿B坐係箱內就邊玩邊吃粥.
阿B自己倒水,嘩!你咁倒好危險架~好在個樽冇水啫!
我見阿B識識地開樽蓋,但我地從冇教過,原來係舅母教既,舅母都好鍾意阿B架!
後來比佢發現紙箱有個窿,佢就將個蓋從個窿拋出去.
玩玩下又比個樽我,你比個樽我做乜喳!我唔得閒又要影相又要錄短片.
眼訓食完粥就扭計,睇下佢個衰樣,之後洗埋白白先比佢訓.
小朋友緊係食完又訓完又玩喇!佢見到位金沙知道食得就拎左,
仲拆開左少少,但又食唔到,所以放棄左.
某年〝蘋果〞加錢換書和這2支野關於聖誕節,
其實,我叫老公換書時都唔知有呢2支野.我見冇用就比阿B玩下,佢好鍾意喎!
我諗阿B以為係梳,你睇佢當梳用,不停咁梳.
娣婦放工去左入貨回來,阿B見到立即拎住拖嚟拖去,乜你又要飛喇!
〝Tropicana純品樂〞蘋果汁阿B好鍾意飲,食晚飯前飲剩得返少少咋!


text:
星期六,夜晚娣婦阿媽發現阿B發燒,今日娣婦冇返工,
咁應該尋晚阿B扭得好勁喇!
嘩!阿B有新奶咀喎,仲有個新喇叭添喎!娣婦話係肥阿哥買架,還有部扭蛋機,
不過,肥阿哥拎返走,可能佢未識玩掛.我都想買部〝米奇扭蛋機〞,
不過,我知老公實唔準,所以我都冇提過,咁又係對我嚟講都唔係必須品又嘥錢.
尋日阿B好扭計又唔肯食野,成日都要去娣婦到邊個都唔跟,
但娣婦抱佢都係扭又扭到〝咬〞晒腰,跟住娣婦抱佢去睇車都OK架!
不過,肥仔一行出騎樓阿B立即擰轉頭望住發脾氣,
跟住肥仔再行近D都唔得~激死肥仔.
尋晚食飯開始又扭又喊,攪到食完飯成個鐘有多都未停,所以雖則早上睇左西醫,
但食完飯肥阿哥和阿嫂都一齊陪阿B去〝廣安〞睇急症.我有事要回覆阿嫂,
阿嫂同我講佢地出左門口去睇醫生已經冇喊喇!仲同肥仔〝Give Me Five〞添丫!
阿媽話西醫和〝廣安〞都係三百幾蚊,下次都去〝廣安〞睇快好多又有位坐.
兩個醫生都係話阿B喉嚨紅左令佢發燒,加上大氣敏感有少許感冒.
阿B知道夠鐘食藥,所以自己拎定〝架餐〞先.
我比架車阿B娣婦就問〝有冇多謝姑媽媽丫?〞,佢唔講只做手勢〝請請〞.
佢玩玩下個〝史力加〞頭箍將佢放左係個肚腩到.
阿B幾叻仔拎左包野自己掹左支筒出嚟!
我放回枱佢又拎返,仲用牙咬想拎支飲筒出嚟!
然後又自己吉落個窿到,佢緊係唔成功喇!最後都係要我出馬.
阿B一早醒左攪到4點先訓,但睇左約3個字就醒,於是我與娣婦就帶佢落街行下.
咁乖自己拎住飲咁耐,就緊係〝寶礦力〞喇!頭先跑呢邊面仔擦左落地損左少少.
佢走到濕晒娣婦幫佢潑涼,睇下佢幾爽!
返到去一陣又要出街,佢拎件衫比娣婦示意要換衫,
娣婦整估佢話〝你係咪叫我換衫丫?〞.


text:
Business Trip to Tokyo-Day 1
今日上午仲要返工, 做死人啦!
原本公司幫我book左16:10-21:25既飛機, 去到連最後一班NRT Express都趕唔上呀, 唔通真係要我一個女仔係外地人生路不熟咁坐兩個鐘既local train去酒店? 去到都十二點機啦, 真係好過份呀! 同公司傾完, 佢地先肯改早一班機 15:10-20:25, 宜家去到都要趕車架....
十二點半, 公司叫我坐的士去青衣機鐵站, 再轉機場快線去機場, 都叫做有d人性啦
未搭過機鐵, 好傻瓜咁去左買飛
去到機場, 幫阿姐係The Penisula買手信後, 好狼狽咁入閘
我坐呢架機去日本架^^
要上到咁高先見到藍天
我就係得呢兩大袋行李啦
其實好眼訓架, 但又忍唔住睇左Avator
個飯都唔好食既, 係tim tam比較吸引
可惜個位置唔係, 睇唔到日落啊
坐左四個半鐘, 終於到東京啦, 跟住我就要趕Narita Express 去東京站, 好彩比我趕到 20:44既車, yeah
一個鐘後, 到達東京站, 高仔就係到接我返酒店啦 原來仲要坐兩個JR站去浜松町落, 之後行十至十五分鐘先到酒店....
呢到都好涼呀, 落住雨, 應該得十一二度, 快快趣返酒店訓覺啦


text:
行程 : 自由活動 --> 香港
我一起身 里奧大人就講話朝早比 d 強國人嘈醒 但我又聽唔到喎 我仲近住門口位添 真係太好喇 瞓得咁淋 好小有呢 ~
去到食早餐 都見到幾多強國人 因為佢地係一路行一路食 同埋粗聲粗氣 好容易分到 有佢地喺度 梗係快 d 食快 d 走啦 唔係耳聾都似 ~
我發覺台中嘅朝早多數係藍天白雲 但之後就會落雨呢 所以見到好天就要影下架喇 ^^
要清清熱氣
威廉好好人呀 帶我地去睇佛同去超市 話哂佢可以唔駛理我地家嘛 話明自由活動 所以好感恩今次有個好好嘅導遊呢 ~
之後聽到 4 pair 團友都講話朝早比強國人嘈醒 我問佢當時係幾點 佢話係 5 點半 不過 d 強國人係好鍾意開門大聲講嘢同叫人 我喺韶關領教過啦 話完佢地都唔會聽架喇 佢地 d " 文化 " 係咁嘛 ~
大佛入口
其實幾特別 因為好小喺街會見到咁大嘅佛像呢
去完超市買咗 2 包米 再買 d 糖同朱古力 咁見仲有時間 我同里奧大人就周圍行 去到一條巷 又見到 "早餐" 呢兩個字 所以走入去睇睇 最後又食埋個漢堡包 里奧大人等包嘅時候 有個男仔好怕怕羞羞同佢搭訕 原來個男仔以為里奧大人係攝影師 係又唔錯喎 好似好 pro 咁 里奧大師 哈 ~
變種麵包超人
我要最後衝刺喇 就係買杯珍珠奶茶 里奧大人一早已經比咗 NT$40 我架喇 之後我拎完杯奶茶又掛住影相 行咗十幾步先發覺隻手楂住 d 錢 即刻快步行番去比錢呀 ~
呢日未完架 ^^


text:
Sunday, November 07, 2010
倒落海都唔俾你用
呢幾日好多新聞,今日孫柏文就同大家分享吓對其中幾單嘅睇法.
首先,有幫蘋果造iPhone,iPad等產品嘅富士康(2038),不斷出現懷疑自殺事件.最弊係冇能平息猜測嘅解釋,搞到眾說紛紜,滿街謠言.
做緊嘢嘅,就估係咪富士康嘅工作環境苛刻,或者壓力太大,搞到啲員工頂唔順,自尋短見.信風水術數嘅,就問係咪廠嗰到啲風水有問題.
跟住就聽到有朋友話國內啲討論區網站,話因發生第一次懷疑自殺事件時,富士康好心俾咗死者屋企人30萬人民幣嘅援助金,就搞到啲網友話:「想自殺,就去富士康做嘢先.」如果真係因為嗰筆30萬人民幣援助金,令有自殺傾向嘅人,被富士康吸引,就真係當時諗住幫死者屋企人,最大嘅不可預計後果!
不過睇番,富士康集團上上下下員工數目有比屯門區居民人數多嘅85萬人,要睇吓究竟死亡人數係咪比平均多.仲要計埋員工人口嘅年齡及其他特性分部,相比下,係咪真係有事.因為如果唔係,公司管理層突然為員工推出新政策,仲係一定要參與嗰隻,我只怕淨低嗰84萬幾嘅員工會非常反感.
例如,公司顧問話啲員工放假唔夠,咁富士康就迫員工放多啲假.點知,啲員工其實係想有咁多做咁多,因為喺廠附近放假冇意思,最好就係快啲搵多啲,跟住過年時早啲返鄉下團年.
點都好,最唔鍾意啲玩貿易保護主義嘅工會,吓吓唔經大腦賴僱主嘅傳媒機構亂估.你鍾意抽水搵著數或求其趕交稿,我都冇所謂,不過一但你根本唔知真正成因,最後令公司為討好你而冇對正下藥,之後再有人真係跳樓自殺時,你對手有份推佢落去.希望大家小心行事.
番來特區,我哋有局長林鄭月娥,話要睇吓有咩方法,等佢可立法強制市民減少用水.
根據政府自己嘅報告,我哋每年問內地買嘅水,根本用唔晒.真金白銀用錢買完多出來嘅,係會倒落鹹水海.林鄭月娥係倒落海都唔俾你用.政府幾時先會明白,公民黨式嘅環保政策,喺香港冇市場㗎!慳電膽嗰次,係公民黨「成功爭取」,佢哋連街板都印咗等掛出街,點知特首一出事,佢哋就閃晒.
喺公共政策層面,人類用水最多係農業,跟住係工業.我哋兩樣都冇,政府你搞乜呀?大家諗吓自己用水最多係為乜?咪就係清潔囉!從公共衛生來說,冇嘢緊要得過食水.立法減用?唔係嗎?
我僅希望議員,局長,唔好因為上期《Economist》羅來做題材,令你哋啲助手話不如抽水,你哋就要亂來.對你哋嘅討厭,就係咁樣慢慢積返來.
Subscribe to: Post Comments (Atom)


text:
2013年6月2日星期日
冷靜但快狠準的買賣行動
好多時一望住個報價, 好自然得閑就會refresh黎睇下, 尢其係跌既時間, 每refresh一次就跌多少少, 愈睇愈驚, 之後無跟計劃行動, 驚佢跌更多而放貨. 結果係全日低位放, 之後反彈. 相信好多人試過. 呢種情況係心唔夠堅定, 同時受報價機傳來既氣氛影響決策.
由於自己唔係即日炒家, 事前已經有觀察名單同行動計劃, 所以本人盡量逼自己一日交易時段內最多睇5次報價, 朝早交易時段2次, 中午休息1次, 午市2次. 當中每次花費2分鐘睇一睇手上持股既圖表. 如果符合買入條件 (突破買入), 即時買入, 睇定d再行動好多時又衝咗一段. 如果係止蝕, 則睇個人風格. 有時未到一定要出場既位, 會睇定少少, 如果尾市都唔對路就走人. 如果係中預定既絕對出場點, 就不問價沽. 有時太在意一兩格既代價好大.
買賣要快狠準但同時要冷靜. 訓練自己減少睇報價次數可以更加冷靜地思考. 要唔睇報價, 一係你唔得閑好多野做, 如果得閑時候好自己心思思想睇報價. 呢樣係人之常情. 但成功既交易人要好似機械咁快速同冷靜地行動. 要做到快狠準, 事前計劃好行動好重要, 見到個股唔對路先慢慢諗, 應唔應該買賣, 會想睇定d, 禁多幾次報價見個價係咁升, 比個氣氛影響到你有錯覺要追入, 結果可能買入唔應該買既貨. 又或者見個價升咗幾格, 買盤set低幾格等佢回番幾格先入個價靚d, 但個價又向前衝十格, 結果入唔到或者逼住set高番十格, 但已經離最佳買入點好遠. (呢d情況試得太多)
所以最佳訓練方法係預先plan好, 減少睇報價次數, 落盤時可以用市價或限價盤set比現價高1格, 唔係為咗個少少格仔既錯失時機. 但當然, 每人有唔同風格, 每隻股都有唔同價格震動規律, 所以每人都應該因應自己同持股情況去制定行動計劃. 例如你朝早唔可以有時間做買賣既, 又或者隻股好多時朝早唔行, 尾市先爆既, 呢d情況要自己customize個買賣方法.
訂閱: 發佈留言 (Atom)


text:
每年呢個時候,都有人叫我放低烙印,忘記過去.我諗唔明,何解我要忘記,又唔見清明重陽佢地叫我忘記.
又有人會話我當時都唔在場,唔知事實真相.我又唔明,南京大屠殺或二戰納粹屠殺猶太人(甚至彭順當街咀新女或側田攬女上房),佢地都唔在場丫,點解佢地又咁肯定咩係真相呢.
仲有人話,其實都好多軍人死左,佢地都有屋企人,所以要平衡,唔可以偏幫一邊.我就更唔明, 宜家我唔俾你尋求真相咩?你最好叫當權者公開檔案,公開調查咩係真相,唔係指責我唔平衡囉.
更勁係,有人話唔好去維園行禮,唔係就俾人拎黎做政改籌碼,要去尖咀先夠本土,先可以同大陸切割.我想講,慳啲啦你,十幾年前早已有人因各種原因係尖咀悼念啦,要切割你咩都唔好搞,淨係喜氣洋洋咁開香檳call埋三五知已唱k又好bbq又好打16圈都好啦,搞咁多野做乜呢.
支記父權(er…佢將祭好漢改為祭英烈係要表揚的),形式化(er…年年清明端午中秋冬至都係做果啲野架啦),年年如舊(er…前年都有首民主會戰勝歸來既),都唔係重點,重點係維園係幾多人的政治啟蒙地,維園俾機會我同其他人集體療傷,維園人數令幾多人如坐針氈.維園從來都係香港人主場,從港英年代開始,到年年六四七一,從未變過.
周三晚,維園見.


text:
黃日華父病重轉院 繼母:冇貪佢啲錢
(樂富)黃日華最近被揭同84歲嘅爸爸黃桂以及50歲嘅繼母劉煥珍關係欠佳,過去幾年冇照顧黃伯,搞到黃伯要靠綜援過活,而近日黃伯因老人病入院,華仔都不聞不問.原來大前日黃伯由伊利沙伯醫院轉咗去樂富嘅香港佛教醫院,前晚記者喺醫院見到黃伯坐喺輪椅,由黃太推入病房,精神狀況唔多好,身體好虛弱無力,黃太扶佢上床都顯得好吃力.
之前有報道話黃伯腳傷,腸塞開刀後搞到肺炎,前日記者問黃太究竟黃伯乜嘢病,但佢唔願多講,只係話:「佢(黃日華)老竇11月病到𠵱家矇查查,佢身體咁糟糕,之前發過燒,認唔到人,差唔多連眼都睜唔開.」
「想見嚇仔女」
黃太話華仔自從09年後唔知點解冇探過黃伯,𠵱家黃伯病重,佢只係想華仔做番個孝順仔同其他仔女去醫院見嚇個老竇,唔係為咗向華仔攞錢.黃太話:「我從來冇問佢攞過一個仙,你問黃日華,先生搞到咁好唔開心,其實佢想見嚇仔女啫,點解搞到咁複雜?我只係想佢早日康復,佢𠵱家病重,但達唔到佢願望,話我有乜陰謀同企圖?點解扯到我身上?乜老竇要見仔女真係咁難咩?」
有指黃伯早年以30幾萬買咗個東頭邨公屋單位,原本間屋係寫黃伯同個女個名,但後來取消咗個女名又加咗黃太個名,所以令到黃伯同班仔女不和,黃太就話:「係加咗我名,但呢啲係我兩公婆嘅事,唔需要同人講.」問會唔會為免關係繼續惡化落去而取消自己個名?黃太話:「都要先生肯,我視錢財如糞土,加我名係先生嘅願望.」
採訪:張俊銘,李志明
攝影:黃文偉,吳耀輝


text:
牙買加和波「大」局已定
美洲金盃B組賽事繼續開打,牙買加首戰一如所料狀態勝一籌,以2:2迫和哥斯達黎加,而通過咗最難打一關,餘下兩戰對手僅為加拿大及薩爾瓦多,多取一場勝仗力足出線,而佢哋今戰先打主辦國之一加拿大,基於對方都有主場之利,牙買加唔會太輕鬆,呢場估雙方都係和波收場居多.(周六21,香港時間周日6:30am開賽)
加拿大雖然作為主辦國,不過今場波就喺美國上演.佢哋今次喺大賽行得幾遠都係未知數,因為球隊喺足球發展上近年有啲遲緩,今次大軍上基本上冇高質外流兵在陣,中前場主力都主要係美職聯球員,首戰僅迫和薩爾瓦多已經令人非常失望,就算最終喺呢組出到線,睇怕都好難闖入8強.
相對上,首戰我哋推介牙買加不敗,原因全在於牙買加有眾多球員戰畢美洲國家盃,球員整體狀態肯定比對手好,不過今場情況有啲唔同,,一來加拿大都已經打咗場正式賽事,二來對方有多名球員喺北美洲打聯賽,聯賽亦正值開打期間,唔會有狀態差距問題,反而呢場勝負關鍵僅在球員質素.
當然牙買加防線有多名英超,英冠兵級數高好多,但前線球員質素平平,今場都唔易咬入加拿大,而加拿大亦有半個主場之利,今場應該有唔少加國球迷去鄰國打氣,拉上補下雙方喺各方面都冇絕對優勢,今場捧和局合情合理.


text:
2015年12月7日 星期一
大頭小丸(Mathconcept 進度)
唔經唔覺大頭小丸上 Mathconcept 都上咗 3個月,終於明白有時小朋友真是要比人教,我依家成個人輕鬆晒﹗諗返之前教大頭妹加數進位,真是教到嘔晒血,完全破壞親子關係﹗出去學呢?﹗我真是唔知老師用咩方法,依家計雙位加數都好穩陣,仲開始學 missing addend﹑時鐘﹑仲有文字題.
missing addend 應該是 K3下學期至小一學的,依家都是早半個學期,我覺得進度都唔錯,出得去學當然要學快少少,但我又唔係要佢 5歲背剩數表,數學最重要是明當中的 concept.
睇時鐘呢 part,大頭妹的掌握得唔錯﹗我仲記得自己細個學睇鐘,覺得好難﹗Mathconcept 的老師都有講過,佢地教時鐘時,會順便比返個 5的倍數的 concept 比小朋友﹗
其實我好 surprise好似大頭妹咁細的小朋友識做呢類似文字題,只可以話時代唔同,我見我之前同大頭妹做,佢都可以自己做,不過 Mathconcept 嘅會出啲 tricky 啲嘅題目,從而教小朋友睇題目﹗就好似圖中第 3條,6個蘋果 ﹑4粒士多啤梨﹑8杯果汁,總共有幾多個生果?﹗
訂閱: 張貼留言 (Atom)


text:
2014年9月15日星期一
2014.09.15 {尖沙咀} Lunch @ Le Soleil
趁住周未, 一於要同蝸牛先生衝出將軍澳搵食
今日揀0左想試好耐的 Le Soleil
尖沙咀麼地道 69 號帝苑酒店 3 樓
下午茶 tea set
$348 + 1 (2 人份)
荔枝蘋果茶
好清新, 唔算太甜...但嫌無乜茶味
越南咖啡
蝸牛先生話好飲喎
魚露
主角出場喇
頂層:前菜 (鵝肝三文治, 軟殼蟹米紙卷)
中層: 甜點 (椰汁糕, 藍莓芝士蛋糕, 拿破倫, 馬卡龍)
底層: 咸點 (庶蝦, 春卷)
由於太肚餓 , 所以我0地先食底層的咸點
庶蝦同春卷都幾好味, 但就好似無乜越南的風味
之後食頂層的前菜 (鵝肝三文治, 軟殼蟹米紙卷)
鵝肝超級 so, 我唔like, 而且塊多士唔脆
軟殼蟹米紙卷反而幾好味
甜點 (椰汁糕, 藍莓芝士蛋糕, 拿破倫, 馬卡龍)
甜品一向係帝苑的強項
藍莓芝士蛋糕同拿破倫都好食, 唔會太甜, 亦唔會好漏
反而馬卡龍就真係太甜
而椰汁糕的質地就太淋, 唔夠煙韌
第一次食呢款 fusion high tea
越南咸點 + 西式甜點
我同蝸牛先生就唔太鍾意
而且在酒店食越南菜, 硬係覺得唔夠風味
不過未食過試一次又無妨
2014年9月11日星期四
2014.09.09 {將軍澳} Lunch @ La Piazza
最近太多人話我發福不少
所以我要下定決心, 食少 d 同做運動
趁住假期, 一早就起身去游水
游完返來超肚餓, 但為兔功虧一簣, 所以只係食0左個生果頂肚
之後等0左大約兩個鐘就出發去食 lunch
今日同蝸牛先生出去"探險"
我地去0左 坑口站的 坑口村 搵食
由地鐵站行過去大約十幾分鐘, 唔算遠, 但就好熱
行到入村我已經超肚餓, 所以都無乜心機慢慢揀
最後揀0左呢間
將軍澳坑口村24號地下
鋪位仔仔, 亦都因為無訂位而要坐室外
omg!!! 已經行到身水身汗, 仲要坐室外?!
如果唔係我實在太肚餓, 我一定會去第二間食
但...鬼叫我呢一刻超肚餓咩....
如我所料, 呢餐係滴住汗咁食
Set lunch: $92 +1
set 的款式好少, 得三款
蝸牛先生揀了前菜, 我就揀了餐湯
前菜: 雞肉沙律
餐湯
南瓜湯味道都唔錯
不過大熱天時飲係一個挑戰
蒜蓉包
無乜特別, 唔夠蒜香, 又唔夠脆
海鮮意大利飯
海鮮只有魷魚同青口
味道都唔錯的
西冷扒
一入口有好大陣濃味, 而且塊扒無乜味, 好麻麻
好彩都唔算太山長水遠過來
如果唔係一定好失望
加上個 set 都 over $100, 所以我覺得佢價錢同質素唔成正比
今次又搵食失敗~
2014年9月10日星期三
2014.09.08 中秋節大餐
2014 中秋節
4:30 放工
一心諗住買銀鱈魚, 所以去0左 cc super 買餸
點知去到樣樣都想食
買下買下, 竟然最後係無買到銀鱈魚的, 哈哈
而且埋單仲好貴添....OMG!!!
前菜一: 焗蠔
買0左四隻, 我食熟的, 蝸牛先生就食生的
其實焗都唔錯丫.....
只係簡單加點乾蔥, 蒜, 黑椒同芝士就可以拎去焗
買0左呢隻 CHEESE
用來焗蠔或加0係意粉度食, 味道又唔錯喎
下次要 ENCORE
前菜二: 刺身
本來想食海膽的
但見到 D 刺身又好似好吸引
最後都係買0左三 PACK 細細地的
帶子超鮮甜, 好正!!!
主菜:香草黑椒大蝦意粉
本來無乜特別, 不過加0左芝士後, 味道即刻 upgrade 哂
本來想買 cake 的, 不過我而加要控制自己食量, 所以都係無買
真係好羨慕 d 人食極都唔肥
我呢 d 一食得多就會發漲, 上天實在太唔公平
夜晚, 同蝸牛先生出0左去附近散步
我0地跟住人潮去0左將軍澳海賓公園
估唔到呢邊都幾有氣氛
好多一家大細出來玩燈籠, 食生果, 月餅賞月, 都幾熱鬧
今年中秋雖然過得好平淡, 但都幾開心丫~
2014年9月9日星期二
2014.09.06 {沙田} Lunch @ La terrazza bar & grill
呢日返大埔{娘家}做節
下晝順便入沙田 HomeSquare 行下
行之前先醫肚
揀0左大會堂旁邊的西餐廳
沙田源禾路1號沙田大會堂天台花園
我同蝸牛先生都係第一次來
SET LUNCH 價錢尚可 (around $78 to $98 + 1)
餐包
印有餐廳名字, 都幾特別
味道都 ok
蘑菇湯
set lunch 唔包餐湯的
好似加 $20
不過呢個湯幾好飲
大蝦長通粉
呢碟我覺得都幾好味
但如果蝦可以再爽d 就更加好
牛肉漢堡
超大個, 塊漢堡味道幾好, 但唔夠 juicy
唔知係咪因為同蝸牛先生 share 來食, 所以唔覺好漏, 幾好
最近搬0左去將軍澳暫住
屋苑附近全部都係連鎖餐廳, 感覺好 dry
難得放假離開呢區, 真係要搵 d 好少少0既0野食下
其實當初都有諗過下買將軍澳 (貪佢新, 居住環境好似好d)
不過怕難"搵食", 所以最後都係無諗
我同蝸牛先生都鍾意食
若果長住呢區, 我相信會有生不如死的感覺, 哈哈
2014年9月6日星期六
2014.08 自家打邊爐
好耐好耐無寫過煮食 BLOG
一來忙於籌備新屋, 一開電腦就掛住搵裝修資料
二來唔係幾習慣暫住屋的廚房
呢度可用的煲唔多, 好唔方便
所以就算煮, 都只可以煮一D 簡單的菜色
好彩0個陣有帶埋光波爐過來
如果唔係都唔知點算
上星期在灣仔睇完裝備材料
同蝸牛先生行0左落鵝頸橋行市
本來係打算煮飯的
買下買下最後都係決定打邊爐
第一次買龍躉, 無想像中咁貴, 一小碟 $80, 用來打邊爐好正 (我覺得我會上癮)
牛頸脊又係打邊爐必備的, 今次買0左 $50
花蛤, 食就唔覺好鮮甜, 不過用來滾就好好飲
水餃, 占仔記出品, 估唔到又幾好食
湯底都係邊爐的靈魂
由於我好鍾意一邊打邊爐一邊飲湯, 所以我習慣自己煲湯底
(感覺無咁邪惡, 仲有一種健康的感覺, 哈哈)
蕃茄薯仔粟米花蛤湯
買0左五, 六個大蕃茄
再加上花蛤的鮮味, 呢個湯真係超好飲
今次仲買到超甜栗, 簡直食到唔停口
最後, 加多個烏冬......食到反肚
訂閱: 文章 (Atom)


text:
艾菲同米高都係無咩藝術天份嘅人,而呢樣嘢亦好順利成章地遺傳咗畀燒腩仔,佢係睇得出嘅對畫畫零興趣,到宜家填色仲係無心機油到出晒界,但唔鐘意還唔鐘意,事實係佢來緊返學讀書係避無可避,所以艾菲趁住暑假有多D時間喺屋企,就用自己僅有嘅丁丁藝術氣質,點都同佢一齊練習吓.
我哋嘅第一份習作,就係之前大爺媽介紹,最簡單唔使點用腦諗嘅數字油畫,艾菲學大爺媽咁畫咗界之後就交畀燒腩仔上色,以為佢會搞得掂,點知...佢油到連長頸鹿個鼻窿都唔見埋...
由於燒腩仔實在無乜天份,再加上艾菲要同時兼顧BB豆豬,所以幅畫用咗兩日時間先完成到,大家睇到幅畫嘅右邊一撻撻白色未油好嗎?艾菲問咗燒腩仔幾次,佢都堅持自己已經完成,艾菲唯有無奈接受.
等到夜瀾人靜燒腩仔同BB豆豬都瞓晒,艾菲走返出廳望吓幅畫,掙扎咗好耐好耐,實在忍唔住自己郁手幫佢填返D白色位,唔...親子油畫嘛,由艾菲做結尾補靚佢無問題嘅(自我催眠mode).
第二樣習作係樹葉拓印,燒腩仔嫲嫲喺暑假時去咗加拿大探親,艾菲就請佢執幾塊楓葉返來送畀燒腩仔做手信,然後嫲嫲一返香港即速遞咗三塊楓葉畀我哋,為咗唔好浪費嫲嫲嘅一番心意,艾菲就即刻抽時間同燒腩仔開工.
第一次整,艾菲用最簡單嘅方法,就咁將塊楓葉放底,然後叫燒腩仔喺紙上面掃返塊葉嘅型出來,不過艾菲示範同講咗好耐,燒腩仔都係似明非明咁,不停用死力畫落紙到,搞咗好耐先整到兩張比較似樣.>.<
第三樣練習都係樹葉拓印,眼見幾塊楓葉都時日無多,艾菲今次就索性教燒腩仔將顏料填滿塊葉,再反轉印落畫紙到,可能學校都有做過類似嘅勞作,今次佢掌握得比艾菲想像中好.
毫無創意可言,純粹聽艾菲指令來做,不過印出來都清楚望到葉嘅形狀同葉脈,艾菲已經收貨㗎啦﹗


text:
2015年9月1日 星期二
一名中女真情自白『前度靚仔左好多 仲要比人串』 (轉自香港討論區)
畢左業三年 前排大學同學聚會 見番三年前拍拖既EX 見到佢唔同左好多
GEL左頭 英倫稱身衣著 大隻左 講野有point 舉手投足都好有自信 諗番起三年前 佢係一個毒毒地既四眼男仔 所有衫都係over size 頭又唔梳 講野窒下窒下咁 而家竟然變左另一個人
自從同佢分手之後 我拍過幾次拖 個個事業有成 但無一個拍得長的 其實我都不時掛住當時同EX純真既愛情 見到佢 我即刻有D後悔
個聚會大家講下近況 食個飯就好快完結 本來我都係諗住靜靜地後悔下就算 點知走果陣EX主動問我去唔去飲野 傾下計
我嚇左一跳 因為當年分手佢好傷心 仲del哂我D聯絡facebook 我果時唔知痴左邊條線 話OK AR 佢竟然叫我上車 我呆左呆 原來佢買左架車
之後佢就車我去一間清bar到飲野
氣氛無我諗咁嚴肅 佢講野幽默左好多 仲話自己入左間大公司做 相處好似仲開心過當年 我果時有諗過 如果同佢拍番拖應該都唔錯
時間過得好快 我都飲左三杯long island 講講下無啦啦講起感情事 佢問我好多野 而家有冇拍拖呀 分手之後拍過幾次拖呢
但我唔知點解想隱瞞 就話冇拍呀 單身左三年 佢哦左一聲 我諗住俾多D暗示 等佢追番我 就料下佢隻腳啦
點知佢無咩反應 仲突然之間笑左一笑 拎左部電話出黎 電話係佢同一個幾白 幾靚既女仔既親蜜合照
佢話呢個係佢分手之後既女朋友 到而家已經拍左三年 我當堂覺得有D SAD 點解佢有女朋友仲專登搵我單獨飲酒呢? 佢知唔知咁做會好易引起女仔誤會架?
我果時已經黑黑地面 點知佢望下部電話 又望下我話"呢三年黎你黑左好多喎 成日曬太陽呀? 運動look唔岩你喎"
我已經冇哂心情求其應佢 點知佢又講笑咁話:"小心D冇人要呀, 都29歲人啦"
我冇辦法還擊 後來我一路聽佢講佢女朋友d sweet野 一路聽佢若有若無咁串我
最後嬲到爆炸 串我串到出哂面 我都唔記得最後點 只係記得我嬲爆爆講左句 祝你快啲做爸爸 之後就自己一個搭的士番屋企!
D男人真係小器 分手咁耐仲要報復
訂閱: 張貼留言 (Atom)


text:
Saturday, November 25, 2006
月事
正所謂月事就係個個月都會黎一次, 風雨不改, 黎反而冇事, 唔黎先有d擔心, 今個月我遲左, 仲要遲左四日, 正所謂有d野唔解決, 個心始終都係唔係咁安樂. 講既當然係去剪頭髮啦!!! 頭髮呢家野一個月恤一次乃正常不過既事, 因為d頭髮生長到咁上下長度, 如果要gel頭的話乃係一件十分困難既事, 因為分分鐘你會gel到一舊屎or成個雀巢築左係個頭上面都唔定, 如果係咁出街成日, 成個人都會周身唔自在, 硬係會凝住成條街d人會用d奇特既眼光望住你----個頭, 所以平時都keep住一個月去一次salon修一修個頭.
早兩晚困左係office做完份垃圾dissertation proposal, 因為阿sir話呢份野唔係咁重要, 只不過要交俾department睇, 所以就是但執d野俾佢就算, 不過, 都攪左兩, 三晚. 用腦過度後果就係頭痛, 所以決定今晚放一晚假黎個"腦輕鬆", 加上下星期日小狗結婚, 都係要執得靚仔少少(因為佢話係擺酒當晚, 佢會分派我同佢d女同事同一抬食飯, hehe), 基於以上理由, 今晚節目就係去恤個靚髮, 臨放工前同macy傾開msn, 佢話好耐冇打過機, 而佢又得知我去剪髮, 就問我有冇興趣剪完頭再去打機, 橫掂今晚都預左係"腦輕鬆", 就陪佢玩下.
7:30p.m剪完頭, 我地就去左食雲南米線, 由於是夜主打題目係"打機", 所以都係快快手食完就閃, 對上個次同佢打機已經係成個月前既事, 今次同佢再打Time Crisis 4又再進步左, 我真係好少見女仔曉打機之餘又勁(阿牛打winning都有一手, haha!!!), 佢打呢隻槍game係可以唔駛continue既情況下打到Stage 2既尾段(成隻game得3個Stage).
打到9:45p.m左右, 因為佢要趕住返屋企(因為有人幫佢整電腦)就一齊搭702走人, 今晚兩條友用左$$17打左個零鐘, 仲抵過去漫畫cafe睇書!!!(d漫畫cafe通常都係$9/hr)~~~
No comments:
Subscribe to: Post Comments (Atom)


text:
我地去彩虹搭小巴入西貢,諗諗下好耐無同妹妮去過西貢了!本來今日係想約EE食晏算了,不過佢提議入西貢又好似幾好噃,起碼無去商場飲茶咁‘行’先.
去到西貢碼頭,D海鮮好新鮮呀!不過妹妮話事話想食意粉噃,所以無食海鮮呀
得個睇字咋
但係入黎西貢行下,吸下新鮮空氣,好似係舒服D. 妹妮最鐘意就係'飛飛'
連茶樓D魚缸都大到好似水簇館一樣!!
D魚一樣好大,究竟有無人叫黎食架?
可能起身早,其實中午妹妮已經開始無咩電架喇,行行下又話眼瞓,又要抱抱,EE仗儀幫手揹下
點知佢又唔攬實EE膊頭,反而攬住我,攪到我地三個繞埋晒一堆!
行左一陣加上大家都攰,便去搵食
求其坐低係一間有意粉食既,但係其他又唔係好啱胃口
於是轉戰Anthony's Ranch,好有印第安feel
buffalo wings
妹妮stawberry smoothie
食物都好home made feel 架, 爸b仲話似足yayagigi整既味一樣潻!
妹妮畫完張墊枱紙仲當係望遠鏡, 一物二用!
呢日餐廳唔迫人, 我地hea左好耐,真係好休閒架.好似去左渡假一樣呀!
食飽飽再去碼頭行下, 見到好多人圍住隻大狗, 真係好大隻呀! 妹妮都唔敢行埋去呀
爸b幫佢壯下膽先行近D咋
終於敢摸下,隻狗好乖噃, 個主人都好似當做騷一樣任你影相同摸佢隻狗.可能因為咁大隻,都慣左出街有人望呱?
碼頭附近仲有d人扮銅像, 比$可以影架喇!
你估兩個做緊咩? 踩住對方個影呀!
EE買左吹波波比妹妮玩
玩左一陣足波波我地行過見到有個外籍人仕扭波波呀,隻3眼仔要成$50架!
平時去親party,商場,就算ocean park都有免費波波攞,可能妹妮以為人地會扭個比佢都唔定呀! 不過梗係唔會啦
我地打算去搭下船,不過唔係呢個碼頭噃
係呢度呀,搭街渡去島仔呀
今次去橋咀島!其實媽me咁大個人都未去過橋咀島架.淨係記得成日都有人話有小型賽車玩架
$20/位,細路仲免費,當遊船河都唔錯噃
因為海風好大呀,好在我地個個件外套都有頂帽笠住咋,吹到頭暈呀.
到喇到喇!都好似好多人噃.得個沙灘咋,都無晒小型賽車了 .
叫妹妮影相,唔知點解會自動擺甫士架
又叉腰又扭腰,好難頂呀
其實上到個灘都無咩做架,又拎番樣波波黎玩吓
D風大到都唔駛揮動支捧D波波都自動吹晒出黎呀
我地打算行過對面個小島,雖然行到過去都無咩睇,但係一場黎到,參觀下囉
一直都係石路黎架
行到對面原來係個地質公園黎架,不過我地無再行了
坐係石頭唞下算了
如果水漲,條路就會被海水冚過晒架
今日呢度都好多人, 仲有自遊行同本地旅行團潻
妹妮又黎擺甫士
呢幅隊左個pat pat出黎仲搞笑
仲有橋咀島名物...菠蘿包石頭呀
我地留左一個鐘左右就走了,去到碼頭妹妮已經話好攰了
船程都係十幾分鐘咋
之後仲去食埋糖水潻
講開尋晚媽me塊臉好熱,問妹妮而家仲熱唔熱呀? 妹妮話而家唔熱了,爸B問:咁你個蘿bun (因為我地叫妹妮個pat pat做bun bun架,成個食個D bun一樣)點知妹妮此時突然半合眼話 : 唔好成日講埋D核突野啦!
呢一刻大家都爆笑,估唔到平時成日話比媽me咬佢個bun bun,而家有EE同姨丈就怕晒醜咁!
EE個芒果河粉
做咩呀??
唔知做咩妹妮成日呢係我件褸度扮舞獅 u__u
真係好攰喇,要我地抱,但係我地點妹妮叫姨丈揹佢,因為姨丈咁高,睇D野都多D架!
行過公園見到老榕樹,妹妮好想掂到D鬚鬚呀
姨丈夠晒高抱妹妮掂下D鬚啦
打埋韆鞦先捨得走
妹妮11個月大時都打過呢個韆鞦架,果時得意好多呀!!
今日都算玩左成日,妹妮話好好玩好開心喎!你睇連同EE bye bye都無晒力咁就知佢今日放晒電喇,一上到小巴妹妮即時瞓著了.


text:
( 2-may-2011 mon )
今日係假期 所以都係瞓到自然醒 次次都係瞓到 10 點半就醒 呢個時間醒就最好 因為有足夠時間梳洗再食早餐呢 ~
我平時夜晚會熄電話 但會飛線番屋企 里奧大人都係咁 咁啱今朝一起身 里奧大人電話就有 sms 原因佢無識電話 咁啱家姐又 send sms 問我地起身未 咁即係整定同佢食啦 ~
食完早餐就一齊番屋企 家姐打機 我有我煲藥 今日里奧大人仲好主動幫手焗乾 d 葉 好感動呀 ~
家姐 2 點就走 lu 我地等埋佢上巴士就去池記食 tea 不過呢間池記都好迫 同埋好似酒樓咁鬼嘈呀 落單要大大聲先得 唉 ~
食完行一陣就番屋企 hea 喇 hea 到 6 點就開始煮飯呢 ~
差唔多煮完嘅時候 里奧大人喺廳呱呱叫 原來話影子 send sms 問去唔去金滿堂食甜品 咁當然去啦 難得又去我屋企附近喎 ~
是日懶餐 - 涼拌芋絲 + 煎黑椒鴨胸 + 粟米素翅蛋花湯
涼拌芋絲 - 超勁想食薑 蒜 豆辦醬 所以就整呢個餸喇 ~
煎黑椒鴨胸 - 諗唔到煮咩 見到冰箱有就拎出黎煮喇 ~
粟米素翅蛋花湯 - 唔知點解覺得加咗素翅係好飽肚咁囉 ~
洗完碗就去沖涼喇 唔想油頭垢臉見人呀 ~
我地 9 點半先到 估唔到影子同小寶已經到咗 我地坐出面呀 天氣涼涼地好舒服呢 多 d 人食嘢真係好開心 樣樣食 d 最鍾意咁呢 我地 11 點就走人喇 唔知幾時可以再見面呢 ~


text:
( 12-mar-2011 sat )
差唔多 1 點先瞓 極之唔願意起身番工呀 ~
其實無咩胃口 但又想食丁米喎 好彩食得哂咋 唔好浪費食物嘛 ~
老闆 off 幾大都唔做嘢呀 其實有嘢做架喎 不過後尾細老闆無啦啦番咗工 咁我就回復正常 做番我應該做嘅嘢喇 ~
同里奧大人去 Piago 買嘢 今次又衰咗 諗住買咖啡 不過價錢同單張嘅唔同 但我話照買 最多記得比錢時 check 清楚 仲話呢間超市成日整錯價錢 但係 里奧大人太清楚我鍾意睇 d 唔睇 d 嘅性格 所以佢幫我睇 又要我去問 cashier oh no 原來係聽日先做特價呀 真係好彩問一問 唔係真係好核突呀 ~
買完嘢都差唔多 2 點半 所以同里奧大人飲茶喇 今次又係好飽 但寫點心嘅時候又唔覺得叫咗好多咁架喎 ~
帶子炸雲吞牛肉腸紅油抄手
山竹牛肉魚湯鮮竹卷蟹籽燒賣灌湯餃冰鎮鵝掌翼
番到屋企執屋打掃 再煲埋菊花茶 咁就乖乖咁坐定定做功課喇 ~
是日懶餐 - 中華沙律 + 螺肉 ( 外賣 ) + 辛辣麵
中華沙律 + 螺肉 ( 外賣 ) - 喺 Piago 買架 $19.9 一盒 用黎做餸都唔錯 不過唔知點解 我食完呢 d 凍嘢一定要食番熱嘢 唔係個人會好唔舒服咁架 ~
辛辣麵 - 里奧大人知我攰 所以係佢煮架 只係煮咋 不過唔知點解佢煮麵煮到 d 個蓋都污糟囉 下次都係我煮算喇 唔駛洗咁多嘢呀 ~


text:
2015年6月5日 星期五
金坊泰國美食 @ 荃灣 ( 5-JUN-2015 ) ( 禁 )
生蝦 ( $90 ) - d 蝦好爽呀 好味道 同埋都幾大隻 但其中有 1 隻好細囉
個汁勁正啦 我地 3 個最鍾意食 d 汁 所以好啱去泰國 哈
雜錦拚盤 ( 蝦餅 / 魚餅 / 春卷 / 香葉包雞 ) - $99 咋 超抵又好味 下次再黎一定叫 因為就咁蝦餅都要 $73 不過我唔知份量係幾多 哈
青木瓜絲沙律 ( $68 ) - 一般
青檸汁燒豬頸肉 ( $88 ) - 我禁食祈禱嘛 所以無食呀
香葉肉碎炒飯 ( 唔知幾錢 ) - 表妹話好食 但今次 d 飯好林囉 之後佢話次次同我叫飯食 d 飯都係林 上次喺 Outback 又係咁 係咪咁邪先 哈哈
馬拉盞炒通菜 ( $71 ) - 都好多馬拉盞
龍眼冰 ( 好似 $28 ) - 表妹飲架 我飲咗啖 覺得好甜
芒果沙冰 ( 唔知幾錢 ) - 家姐想飲 我同佢 share 啦
送嘅 - 朱古力超級甜 白色係大菜糕 都 ok
( 5-JUN-2015 FRI )
尋晚瞓得唔係咁好添 所以懶床 10 分鐘先想起身呀 要趕頭趕命出門口 哈 ~
食完早餐都無咩時間嘆報紙 lu 因為唔想遲到 依家都早 5 - 10 分鐘番到菇場 但其實都係應該嘅 始終開工時間真係 9 點 但奇怪成日遲到嘅同事依照朝朝都係 921 先番到菇場 已經累街坊要打卡 仲要仍然遲到 菇場又唔話佢 呢下仲怪 咁打卡黎做咩呢 ?!
今日唔係好忙 咁就好啦 我想放工準時走呀 ~
諗住出去食車仔麵 但一出門口見到有好多黑雲 又無帶遮 所以都係買番菇場食喇 ~
榨菜肉絲係有火腿 所以即刻夾比 8 卦幫手食 哈哈
好嘢 放工即走 坐小巴去荃灣搵表妹剪髮 20 分鐘到荃灣 勁快 ~
里奧大人今日晏晝都番咗屋企休息 不過我一早話搵表妹電髮 唔想改黎改去 同埋我想去旅行之前兩星期電髮囉 ~
去埋正隆行買嘢比里奧大人就即去搵表妹喇 今晚好在唔駛等 哈哈 ~
紅燒魚柳 ( 半磅 $24.9 ) / 沙爹豬肉粒 ( 一磅 $78.8 )
傾下笑下時間都好快過 佢成日撩我同家姐去泰國 但我同家姐唔可以一齊去家嘛 因為唔想媽咪一個人喺香港 同埋婆婆一定好擔心 實唔比我地去 如果一齊去都幾好玩 食食食買買買 諗起都開心 佢話最驚 d 人係口話無所謂 但其實樣樣都有所謂 哈哈 我驚我會呀 不過如果對住自己鍾意嘅人 我應該係好順灘 哈哈 ~
明明我地唔餓 講到泰國 d 嘢好好食 講到開始餓啦 好在之後都係食泰菜 哈 ~
差唔多 8 點半 家姐都到埋 佢修下 d 頭髮 之後我再剪埋前面就搞掂喇 ~
8 點 50 分可以一齊走喇 因為表妹 book 咗 9 點去金坊食泰菜 但就帶我去唔知邊買咗糯米糍先 因為我想食 ~
一去到即叫嘢食 傾下食下抖下都 10 點幾 家姐同表妹就去另一邊坐車 我就去唔知邊坐小巴番屋企 10 點 35 分開車 10 點 50 分已經到九龍灣 但佢地仲等緊車喎 真係快到得人驚 係堅驚 我全程捉實扶手架 同埋一定唔會瞓囉 ~
里奧大人係都要等埋我先瞓 好在真係咁快番到屋企 唔駛佢點等 哈哈 ~
沖埋涼 再等埋家姐番到屋企 我就即瞓喇 勁攰呢 ~
2 則留言:


text:
23歲蘇麗珊喺理大畢業主修環保,本來畢業後跟余鳳芝一樣好迷惘,直至上年接拍《哪一天我們會飛》後便決定繼續做演員,更加初次拍戲就提名金馬獎.
爆 Like王
《哪一天我們會飛》黃修平點燈 少女版千嬅:希望唔好做得核突!
《哪一天我們會飛》一定係近期最值得注意嘅港產片之一,導演黃修平拍過超勁口碑《狂舞派》捧紅咗顏卓靈,今次除咗有楊千嬅同林海峰飾演夫妻,又有演少女版千嬅嘅蘇麗珊( Cecilia),演活咗人見人愛同時又周旋喺兩個男同學中間嘅中六女生,更已被提名金馬獎「最佳新演員」.
Cecilia喺理大讀過環境保護,貪得意兼職 model,畢業後做過環保工作,期間拍咗個相機廣告而為人熟悉,於是放棄高薪厚職簽約 Pure Model投身模特兒行業;上年得知黃修平公開招幕新演員便膽粗粗去試,結果做咗年輕版楊千嬅.以為要學做千嬅? no no no!千嬅反而要學番佢至真,咁得意?
F:《 FACE》 C:蘇麗珊
F:點解黃修平會選中你拍呢套戲?
網絡紅人司徒夾帶最近拍片留言大讚蘇麗珊,仲講笑話願意出 20萬同佢食餐飯;訪問 Cecilia當日司徒夾帶就突然嚟踩場, 2人首次碰面,究竟佢會唔會畀出呢 20萬?定要畀多 20萬呢?下載 Face Pop有得睇!
C:拍之前我都問過佢,因為我好冇信心,又唔係讀演藝出身,所以係咁煩住佢,佢就話唔好理咁多搵你唔係因為你好過人,唔係因為你啲戲好,亦唔係你靚,總之你啱個角色就係啱.後來佢至講係因為我夠自然,因為 casting嗰陣,喺間房仔試咗場戲係要掉啲紙上天空,講:「我要放一萬架紙飛機!」修平形容我好奔放喎,唔覺得造作所以揀我.其實我本身好怕醜好怕對住人,我諗係我可以無視周圍事物嘅能力卦,哈哈!
F:扮演年輕版楊千嬅有難度嗎?
C:修平問我個樣可唔可以似佢啲?我都諗個樣點可以似佢呢?我已經冇化妝嚟喇喎!我上網搵番千嬅啲片睇,嘗試學佢嗰種自然,好真實嘅神情;但導演後來反而同我同游學修(演年輕版林海峰)講,你哋唔好去學千嬅同林海峰,你哋要做嘅係呢個角色,所以之後係佢哋睇番我哋點樣演,然後佢哋再去揣摩廿年後佢哋係點.套戲係拍咗年輕戲份先,休息咗一個月再拍佢哋嘅.同千嬅見過面但冇乜溝通,戲入面得一場會相遇,呀!我係咪劇透咗?反而宣傳時交流多啲,我完全想像唔到明星係咁 nice嘅!佢好好㗎!佢接受訪問會讚我哋做得好好,就算佢自己做其他訪問都會提我哋 3個,睇得出佢好畀機會啲新演員.
F:戲中余鳳芝嘅性格同你似唔似?
C:余鳳芝係好迷惘,唔知未來想點,係冇乜夢想嘅人,灰灰哋咁同我性格好唔同,我好樂觀又鍾意笑,拍戲嗰陣導演不斷㩒低我:你太開心喇!我用咗兩個月去準備呢套戲,導演叫我每一日都諗下呢個角色,一件好細嘅事,可能只係拎起杯咖啡,鳳芝會點樣拎呢?或者做同一件事鳳芝想法同我有咩唔同呢?臨瞓前都諗下,諗諗下就入咗個角色.拍完之後同朋友出街,朋友問點解我有啲唔同咗?點解咁少嘢講嘅?係咪唔開心呀?我唔係呀我好開心呀!至發現個角色原來影響咗我,但到𠵱家應該回復番蘇麗珊卦!
F:入圍咗金馬獎「最佳新演員」有乜感受?
C:完全唔敢相信,嗰日行行下街突然收到呢個消息,好耐都消化唔到.我拍嘅時候係好冇信心㗎,身邊人都 feel到,我成日問點先可以做好啲,戰戰兢兢,導演又唔俾我哋睇 play back所以好擔心!知道(獲提名)時都未睇套戲,我唔識點形容,剩係希望唔好做得咁核突就好喇!如果攞到獎又要面對一個問題,之後條路點行呢?對我嚟講係一種壓力,可能反而唔攞好啲! touch wood touch wood,哈哈!
攝影:楊學
服裝: Agnes b
鞋: Lacoste


text:
2016年2月11日星期四
Fasching巡遊 @Prater遊樂場(下)
34 則留言:
你應該扮你大婆二奶去充場面嘛.回覆刪除
年年你都攞唔少種子, 但草都冇條生出黎, 混吉 !回覆
你係咪服裝贊助先?刪除
睇吓春天時我會唔會動手啦.
第一張相, 白雪公主都要打底? 佢一定係廢青 XD回覆刪除
我見到 L字頭朱古力嘅巡遊人手上有得派喎!拎啲畀我.回覆刪除
返香港見到啲矇面嘅要避之則吉,一係打劫嘅,一係放火又打到你屎嘅暴徒廢青.回覆
係多野睇,如果有成60幾隊,使費都唔平.回覆刪除回覆
使費唔知係邊個出.刪除
犀利呀,有超過60隊,咁係唔係全部人都得個行㗎?回覆刪除
第30張條友個面具好似用半張A4紙吉兩個窿就得,慳水慳力 :p回覆刪除
似似哋花車巡遊,不過佢冇香港嘅花車咁商業味...回覆刪除回覆
呢度花車簡單好多.刪除
老翻米老鼠呀!!!回覆刪除
真係好好呀, 成日都有巡遊睇....最緊要係表演者又夠放~
60 隊人巡遊多過香港好多喎 , 好熱鬧 !回覆刪除
係咪暖返啲啦?回覆刪除回覆
嗰幾日around十度啦.今日又凍番喇.刪除
Lindt 隻兔仔都有份?!個車有無派古力?回覆刪除
珮夫人回覆
宣傳啲九唔搭八嘅o野.刪除
我都想要種子呀回覆刪除
奧地利真係多巡遊,以我記憶睇你個blog,好似隔個星期就有.王子嘅國家果然歌舞昇平噃~回覆刪除回覆
冬天少咗活動架喇.刪除


text:
2015年4月30日 星期四
拉鋸戰後記
自從尋晚漏夜寫咗《拉鋸戰》,記低燒腩仔最近嘅情況之後,艾菲就一直諗有咩辦法可以來個突破,於是今朝入房叫燒腩仔起身前,艾菲專登花咗兩分鐘,喺燒腩仔嫲嫲送畀佢個獅子面具上加工,釘咗兩個窿再穿兩條橡根落去畀自己帶,學燒腩仔婆婆話事頭,既然佢咁唔鐘意媽媽,艾菲帶個面具咪變咗第二個人囉﹗
艾菲:起身啦﹗
燒腩仔:唔起呀﹗(合埋眼狂扭)
艾菲:夠鐘起身啦﹗
燒腩仔: 唔...唔起呀﹗(繼續堅持合埋眼大叫)
見佢仲未清醒,艾菲於是出咗房做少少嘢再返去.
艾菲:你仲唔起身,想瞓到幾時?
燒腩仔:嘻...獅子?(今次終於清醒,肯擰過來望吓艾菲)
艾菲:我係獅子王呀﹗我已經將你媽媽食咗落肚,你快D起身﹗
燒腩仔:.......(一臉孤疑,應該係唔知艾菲搞咩啦﹗)
艾菲:(拎住件底衫)喂,呢條係唔係底褲?
燒腩仔:唔係啦,呢件底衫來㗎﹗
艾菲:(拎住條毛巾)咁呢條呢?係唔係底褲?
燒腩仔:呢條毛巾來㗎﹗
艾菲:咁邊條係底褲呀?
燒腩仔:(指住個櫃桶)呢條,呢條,呢條,呢條呀﹗
艾菲:咁你到底要著邊條底褲呀?不如你自己拎啦﹗
燒腩仔:(自己喺櫃桶拎咗條底褲出來)我著呢條.
艾菲:咁你仲唔著?
燒腩仔:唔係呢到著㗎﹗
艾菲:咁要喺邊到著?
燒腩仔:要去廁所著㗎﹗
艾菲:咁你仲唔去廁所?
燒腩仔好神奇地,竟然聽完即刻自己行出房去廁所,完全無扭過亦無問過艾菲點解要帶住面具.
2015年4月29日 星期三
拉鋸戰
之前一篇提到上個星期六朝,燒腩仔起身後同艾菲僵持咗五個鐘都唔肯出房,大家都好驚訝點解佢可以咁硬頸,但事實係呢D只係冰山一角嘅碎料,艾菲同佢呢場拉鋸戰早喺三個星期前已經展開, 蔓延到今個星期都仲未完.
話說燒腩仔自出娘胎後,艾菲同米高就清楚知道佢係一個好硬頸嘅小朋友,單睇佢出世三日,艾菲一上奶佢就寧願捱餓都唔肯埋身啜,無論姑娘定陪月點幫佢都唔肯就範,我哋就知佢遺傳晒艾菲超硬頸嘅脾性,到佢滿一歲乜都唔肯試乜都話驚,慢慢觀察後都了解到佢係一個安全系數好高嘅人,情緒上亦較其他小朋友敏感,相對算係早熟嘅一群,所以之前揀幼稚園,艾菲一直好擔心佢間學校嘅老師唔夠耐性應付佢.
正正係因為佢早熟,佢嘅trouble 2來得比其他小朋友早,基本上歲半已經經常摞地同無緣無故扭計喊唔停,直至兩歲講嘢越來越叻,再加上最近得到學校社工嘅幫忙,摞地同鬧情緒嘅情況先稍為有D好轉,但好唔到兩個月佢嘅terrible 3似乎就已經來搵佢.
艾菲上網研究咗一輪,到底佢係trouble 2升級版定terrible 3呢?綜合來講,trouble 2係因為開始有自我意識想話事,但言語表達能力上又未發展得好好,所以成日都唔知自己想點,say no係最大特徵,terrible 3就係開始想控制一切做話事人,嘗試去挑戰權威特別係主要照顧者,實際係缺乏安全感好需要人認同,會出現返一D明明之前已經戒咗嘅惡習,例如咬手指,打人之類.
因為燒腩仔最近好多時都會口不對心,明明想要都話唔要,畀親選擇佢都揀唔到,艾菲起初仲以為佢只係trouble 2嘅升級版,但後來發現佢鬧事嘅情況,明顯只係針對艾菲一個,如果同樣情況換轉第二個人例如米高,佢即刻態度有變會好合作,同時佢鬧事得來其實又好怕艾菲會唔喺佢身邊唔要佢,而且佢明顯倒退出現返初初返N班時返學放學唔合作嘅現象,所以艾菲同米高覺得佢似係terrible 3多D.
艾菲嘗試從一日嘅鬧事情況,簡單講解吓佢嘅terrible 3到底有幾terrible,每朝艾菲叫完佢起身都會帶佢去vee vee同刷牙洗面,雖然之前都會有扭計話唔去,但同佢講吓道理話吓佢氹吓都會聽,但最近幾乎日日都要扭一大餐先出到房,講道理同惡鬧都完全唔work,每晚臨瞓前應承完第二朝會乖,到起身時又係另一回事,星期六嘅僵持就係艾菲都講到口臭唔想再講,見放假唔使返學就由佢自己喺房到冷靜吓,等佢知衰自己出來,結果佢完全無諗住同艾菲妥協,直至五個鐘後米高放工返來話佢都懶理,要艾菲入去講明只希望佢出來食嘢,其他嘢容後再談先肯出房.
話說燒腩仔自出娘胎後,艾菲同米高就清楚知道佢係一個好硬頸嘅小朋友,單睇佢出世三日,艾菲一上奶佢就寧願捱餓都唔肯埋身啜,無論姑娘定陪月點幫佢都唔肯就範,我哋就知佢遺傳晒艾菲超硬頸嘅脾性,到佢滿一歲乜都唔肯試乜都話驚,慢慢觀察後都了解到佢係一個安全系數好高嘅人,情緒上亦較其他小朋友敏感,相對算係早熟嘅一群,所以之前揀幼稚園,艾菲一直好擔心佢間學校嘅老師唔夠耐性應付佢.
正正係因為佢早熟,佢嘅trouble 2來得比其他小朋友早,基本上歲半已經經常摞地同無緣無故扭計喊唔停,直至兩歲講嘢越來越叻,再加上最近得到學校社工嘅幫忙,摞地同鬧情緒嘅情況先稍為有D好轉,但好唔到兩個月佢嘅terrible 3似乎就已經來搵佢.
艾菲上網研究咗一輪,到底佢係trouble 2升級版定terrible 3呢?綜合來講,trouble 2係因為開始有自我意識想話事,但言語表達能力上又未發展得好好,所以成日都唔知自己想點,say no係最大特徵,terrible 3就係開始想控制一切做話事人,嘗試去挑戰權威特別係主要照顧者,實際係缺乏安全感好需要人認同,會出現返一D明明之前已經戒咗嘅惡習,例如咬手指,打人之類.
因為燒腩仔最近好多時都會口不對心,明明想要都話唔要,畀親選擇佢都揀唔到,艾菲起初仲以為佢只係trouble 2嘅升級版,但後來發現佢鬧事嘅情況,明顯只係針對艾菲一個,如果同樣情況換轉第二個人例如米高,佢即刻態度有變會好合作,同時佢鬧事得來其實又好怕艾菲會唔喺佢身邊唔要佢,而且佢明顯倒退出現返初初返N班時返學放學唔合作嘅現象,所以艾菲同米高覺得佢似係terrible 3多D.
艾菲嘗試從一日嘅鬧事情況,簡單講解吓佢嘅terrible 3到底有幾terrible,每朝艾菲叫完佢起身都會帶佢去vee vee同刷牙洗面,雖然之前都會有扭計話唔去,但同佢講吓道理話吓佢氹吓都會聽,但最近幾乎日日都要扭一大餐先出到房,講道理同惡鬧都完全唔work,每晚臨瞓前應承完第二朝會乖,到起身時又係另一回事,星期六嘅僵持就係艾菲都講到口臭唔想再講,見放假唔使返學就由佢自己喺房到冷靜吓,等佢知衰自己出來,結果佢完全無諗住同艾菲妥協,直至五個鐘後米高放工返來話佢都懶理,要艾菲入去講明只希望佢出來食嘢,其他嘢容後再談先肯出房.
2015年4月28日 星期二
神奇爆谷@Cavalia
之前都提過,米高係個超級馬迷,最近好出名嘅Cavalia來咗香港表演,佢又點會錯過吖,唔知喺邊變咗兩張上星期六晚嘅飛出來,由於3歲以下小童係唔使飛入場,我哋啱啱好可以一家三口一齊去睇.
艾菲同米高都期待咗呢日好耐,仲一早同燒腩仔講定,呢晚會帶佢去灣仔食元氣,再坐電車落中環睇馬仔表演,有齊三個佢至like嘅元素喺到,理應好合作好開心啦﹗
點知...燒腩仔呢排唔知係trouble 2升咗呢,定terrible 3提早出現,已經連續兩星期無間斷地同艾菲搞對抗,日日家嘈屋閉搞到艾菲勁down,老師校長社工同佢傾完都無改善(遲D會寫篇blog講吓),而呢一朝佢一起身又唔知做咩唔肯出房,結果艾菲同佢由朝早十點僵持到下晏三點幾米高放工返來,同佢談判咗一輪,佢先終於肯出房換衫刷牙洗面食嘢...
2015年4月23日 星期四
日本專人代購
之前一篇講開淘scooter,米高竟然問艾菲做咩唔講佢去日本做專人代購呢件事,OKOK...其實之前篇旅行後記都輕輕提過,既然忠實讀者叫到(佢真係好忠實嘅讀者來,無論幾時見佢用電腦,總有個page係開住艾菲個blog,甚至連大家嘅留言都會好仔細咁睇埋,有時仲會追blog友們嘅blog添㗎,係唔係估佢唔到呢,kakaka...),點都要寫返篇blog表揚吓佢嘅﹗
話說米高前排忽然要去日本出trip四日,無份去嘅艾菲當然恨得牙癢癢啦,為咗彌補要一個人湊燒腩仔既辛勞(其實有邊日唔係艾菲一個人湊住燒腩仔㗎呢?),第一時間上網睇吓日本有咩好買,跟手畀咗個唔係好長嘅手信list畀米高照住執.
起初米高都唔係好願㗎,講明過到去要做嘢唔得閒幫艾菲掃貨,不過佢可能怕唔做會畀艾菲怨掛, 最後都用咗兩個黃昏同夜晚嘅時間,去咗兩間西松屋,一間阿卡將,同一間AEON童裝部,仲識得影相Whatspp返來畀艾菲即時揀款同落order,效果同艾菲現場揀係無分別㗎﹗所以話呢,呢個咁好嘅專人代購服務,唔高度表揚吓點得吖﹗
其實艾菲主要都係要佢幫手買衫畀燒腩仔姐,因為燒腩仔開始大,之前朋友畀D BB衫到今年已經無得再著,所以向來慳家嘅艾菲要襯平買定,而上面堆衫絕大部分都係來自西松屋(除咗右邊幅相左下件衫係阿卡將買),最平嘅二十幾蚊已經有交易,最貴嘅都係六十幾蚊,艾菲睇過香港D代購連郵費最平都要$80一件㗎﹗
話說米高前排忽然要去日本出trip四日,無份去嘅艾菲當然恨得牙癢癢啦,為咗彌補要一個人湊燒腩仔既辛勞(其實有邊日唔係艾菲一個人湊住燒腩仔㗎呢?),第一時間上網睇吓日本有咩好買,跟手畀咗個唔係好長嘅手信list畀米高照住執.
起初米高都唔係好願㗎,講明過到去要做嘢唔得閒幫艾菲掃貨,不過佢可能怕唔做會畀艾菲怨掛, 最後都用咗兩個黃昏同夜晚嘅時間,去咗兩間西松屋,一間阿卡將,同一間AEON童裝部,仲識得影相Whatspp返來畀艾菲即時揀款同落order,效果同艾菲現場揀係無分別㗎﹗所以話呢,呢個咁好嘅專人代購服務,唔高度表揚吓點得吖﹗
其實艾菲主要都係要佢幫手買衫畀燒腩仔姐,因為燒腩仔開始大,之前朋友畀D BB衫到今年已經無得再著,所以向來慳家嘅艾菲要襯平買定,而上面堆衫絕大部分都係來自西松屋(除咗右邊幅相左下件衫係阿卡將買),最平嘅二十幾蚊已經有交易,最貴嘅都係六十幾蚊,艾菲睇過香港D代購連郵費最平都要$80一件㗎﹗
2015年4月22日 星期三
Scooter@淘寶
燒腩仔未足兩歲,艾菲已經心大心細想買scooter畀佢玩,仲一早睇中咗反斗城賣緊架3in1嘅scooter添,不過七百幾蚊部真係有D貴,加上燒腩仔當時連單車都仲未識踩,平日已經唔係多時間帶佢落去玩,再加多部scooter就肯定會冷落部單車,感覺好似有D浪費,所以呢件事就不了了之咗.
直至最近復活節去米高朋友屋企玩,主人家拎咗個女(大燒腩仔兩個月)部scooter出來畀小朋友玩,呢個燒腩仔居然一上車就識踩,嗰吓感覺真係好amazing(因為真係無教過,完全唔知佢點解會識),再加上佢宜家都總算踩到幾步單車,而喺朋友屋企玩完之後亦對部scooter念念不忘,於是買scooter呢件事又再次喺艾菲腦海到重燃.
米高都知買scooter呢件事係遲定早嘅問題,所以無反對仲叫艾菲要揀部好D,不過反斗城熱賣緊嘅實在太貴,出面街賣二三百蚊嘅又多人話唔好踩唔穩陣,之後醒起呢個世界仲有樣嘢叫淘寶,再加上BK到有唔少媽媽買過話OK,於是就膽粗粗咁上淘寶搵,終於畀艾菲搵到間有過千個好評,加30蚊人仔就可以順豐直接運落香港嘅鋪頭,佢有摺得埋同無得摺兩款揀,見都只係相差廿蚊人仔就揀咗摺得埋呢款,送埋護膝護踭,車頭燈同鈴鈴,承惠198人仔一部,連運費到香港即大約300蚊就OK.
2015年4月20日 星期一
二人行@迪士尼
上星期五係燒腩仔學校罕有嘅假期(佢間學校連大時大節都只係放紅假,呢日假應該係全年唯一一日),艾菲一早就plan咗帶燒腩仔入迪士尼玩,雖然艾菲成日一個人帶住佢四圍去,但去得遠的話多數會有米高過來接我哋走,今次要全程自己帶燒腩仔去同返,艾菲事前都有D怕佢會唔合作,所以出發前同佢約發三章,講明攰可以出聲搵地方坐低抖,不過艾菲就一定唔會抱(佢一早就知艾菲已經抱唔到佢),重點係艾菲話夠鐘走就要走唔可以扭(上次走時有D扭).
為咗唔想坐地鐵左轉右轉又無位坐,我哋今次決定試坐機場巴士再轉R8入去,估唔到都OK快同方便喎,一個鐘唔使已經入到去(如果好彩車駁車的話45分鐘就到),平日坐地鐵要一個鐘多D先到,以後可以考慮坐巴士入去,不過燒腩仔去到迪士尼門口其實有投訴無得坐米奇地鐵,仲有一刻想拉艾菲去地鐵站坐米奇地鐵唔肯入樂園呢﹗>.<
為咗米奇地鐵同氹佢戴舅公送畀佢嘅米奇帽,我哋喺出面糾纏咗廿分鐘先入到去,門口位影相係指定動作,呢日天公造美天氣極好,仲有涼風吹埋來唔太熱,連把巴蕉扇都唔使點拎出來用,樂園入面唔算多人,入場完全唔使排隊等,check袋個叔叔仲心情勁好,一來就主動送貼紙畀燒腩仔,兼好好口咁話「玩得開心D」(平日人多真係無可能出現呢D場面啦).
為咗唔想坐地鐵左轉右轉又無位坐,我哋今次決定試坐機場巴士再轉R8入去,估唔到都OK快同方便喎,一個鐘唔使已經入到去(如果好彩車駁車的話45分鐘就到),平日坐地鐵要一個鐘多D先到,以後可以考慮坐巴士入去,不過燒腩仔去到迪士尼門口其實有投訴無得坐米奇地鐵,仲有一刻想拉艾菲去地鐵站坐米奇地鐵唔肯入樂園呢﹗>.<
為咗米奇地鐵同氹佢戴舅公送畀佢嘅米奇帽,我哋喺出面糾纏咗廿分鐘先入到去,門口位影相係指定動作,呢日天公造美天氣極好,仲有涼風吹埋來唔太熱,連把巴蕉扇都唔使點拎出來用,樂園入面唔算多人,入場完全唔使排隊等,check袋個叔叔仲心情勁好,一來就主動送貼紙畀燒腩仔,兼好好口咁話「玩得開心D」(平日人多真係無可能出現呢D場面啦).
2015年4月16日 星期四
吹泡泡@佐敦谷公園
星期六落足一日雨,搞到艾菲都唔敢plan定星期日嘅行程,點知一覺瞓醒太陽伯伯出返來喎,諗住快D出動去玩啦,點知都係hea到黃昏時份等燒腩仔瞓醒晏覺先行到,最後決定近近地去佐敦谷吹泡泡算.
泡泡一出動,個個小朋友都衝晒埋來一齊拍,加埋燒腩仔最鐘意追泡追到老遠(其他小朋友總係好醒目咁企定等大人一吹即拍,唔會好似佢咁傻瓜㗎喎),所以宜家想同佢影張單人泡泡相真係好有難度.
追呀...
泡泡一出動,個個小朋友都衝晒埋來一齊拍,加埋燒腩仔最鐘意追泡追到老遠(其他小朋友總係好醒目咁企定等大人一吹即拍,唔會好似佢咁傻瓜㗎喎),所以宜家想同佢影張單人泡泡相真係好有難度.
追呀...
2015年4月15日 星期三
放假先來落雨...
2015年4月14日 星期二
I'm 2.5 years old
復活節假最後一日,係燒腩仔兩歲半嘅日子,本來艾菲都諗住同佢慶祝吓,但一連幾日假已經玩到無晒電,又無咩idea點慶祝,加上米高要返工都去唔到邊,所以就留咗喺屋企hea過.
一覺瞓醒第一件事就係同燒腩仔剪返個靚頭,天氣一熱佢個人就好忟,繼而四圍R搞到一身傷痕,為咗減低佢自毀嘅機會,艾菲今次係狠狠地同佢剷到個頭勁短,問心艾菲都係鐘意佢頭髮長D個樣多D,但為咗佢好都無辦法要剪短D,唯有安慰自己佢新陳代謝快,D頭髮好快就會生返長.
雖則唔打算去邊玩,但都唔想困住燒腩仔成日喺屋企咁慘,於是帶咗佢去屋企附近公園玩,點知...一個意外...玩唔夠十分鐘就要打道回府換褲...
2015年4月13日 星期一
people mountain people sea@大澳
五日清明復活節假,拜山用咗兩日,去馬會個同樂日又用咗一日,最尾一日米高要返工,來到尾二一日紅假,艾菲同米高都決定去遠D玩,有諗過去長洲但睇完報紙話逼爆就打消咗念頭,忽然米高又重提去大澳呢件事,雖然明知放假會好多人,但上次係自己唔見八達通掃興話唔去在先,今次點都想還佢心願等佢心息就無reject,點知...去完艾菲真係超後悔囉...以後真係無咩事都唔好紅日去呢D地方...
有過上年嘅經驗,都知道東涌等巴士入大澳條人龍會好長,所以今次專登提早出門,十一點到東涌諗住排一個鐘實上到車,但去到先發現條人龍比上年更誇張,已經排到去東涌地鐵站出面(噴水池隔離),仲要喺空地打蛇餅兜幾個圈,我哋都係巴士公司職員幫手先搵到條隊尾﹗﹗﹗好彩燒腩仔都叫合作,帶佢去睇吓噴水池,同佢食吓零食,畀架車仔佢玩吓就OK,反而艾菲喺等車期間先發現唔記得拎相機,勁唔開心超想發難叫唔去﹗
等咗差唔多兩個鐘先上到巴士﹗不過無上到直衝落山架巴士都已經好好彩啦(我哋應該係後幾班車,啱啱睇住D消防員救人)﹗一落車燒腩仔就勁興奮,因為有幾架佢未見過嘅藍色的士停咗喺的士站,佢仲因為咁開心咗成日添呀﹗小朋友就係咁簡單﹗
有過上年嘅經驗,都知道東涌等巴士入大澳條人龍會好長,所以今次專登提早出門,十一點到東涌諗住排一個鐘實上到車,但去到先發現條人龍比上年更誇張,已經排到去東涌地鐵站出面(噴水池隔離),仲要喺空地打蛇餅兜幾個圈,我哋都係巴士公司職員幫手先搵到條隊尾﹗﹗﹗好彩燒腩仔都叫合作,帶佢去睇吓噴水池,同佢食吓零食,畀架車仔佢玩吓就OK,反而艾菲喺等車期間先發現唔記得拎相機,勁唔開心超想發難叫唔去﹗
等咗差唔多兩個鐘先上到巴士﹗不過無上到直衝落山架巴士都已經好好彩啦(我哋應該係後幾班車,啱啱睇住D消防員救人)﹗一落車燒腩仔就勁興奮,因為有幾架佢未見過嘅藍色的士停咗喺的士站,佢仲因為咁開心咗成日添呀﹗小朋友就係咁簡單﹗
2015年4月10日 星期五
同心同步同樂日@沙田馬場
復活節假前一晚,米高先忽然收到四張馬會同心同步同樂日嘅飛,可以喺兒童節當日去沙田馬場玩,由於燒腩仔入場係唔使飛,我哋見多咗兩張飛出來,就即刻約埋燒腩仔姨媽,姨丈同表妹一齊去.
為咗爭取時間玩多D嘢,我哋未一點半就到馬場,但排隊入場條人龍已經長到去天橋,好彩姨媽有帶BB車畀表妹,喺龍尾排咗陣就有工作人員叫我哋去BB車專用通道,嗰邊條隊短好多好多,等五分鐘左右已經入到場.
2015年4月7日 星期二
30個月
大家好﹗我今日30個月大,即係兩歲半啦﹗咁啱撞正復活節,請你哋食隻復活蛋吖﹗雖然今日無特別做D咩慶祝,只係簡簡單單食咗個牛奶蛋糕,但之前復活節假玩咗咁多日,就算呢日平平淡淡咁過都已經好滿足,聽日我又要開始返學啦,真係好唔捨得跟住爸爸媽媽四圍玩嘅日子呀﹗
呢個月嘅最大轉變就係變得大食咗好多,自從上個月痾咗一星期餓完後,我宜家餐餐都食到一個大人碗嘅飯,有汁撈嘅話仲可以添飯添,有蛋的話更加會不停添食,餐餐定必喺半個鐘內食完,唔使媽媽三催四請勞氣,除咗豆同黑色嘢之外咩都食,蛋糕零食更加係食到唔識停口,但飲水就要睇心情,間中都會扭計話唔飲.
食嘢好咗就輪到瞓覺差咗,晚晚都唔願瞓,到第二朝又唔願起身,試過十點幾入房瞓覺,喺床碌到十二點半仲未瞓,嬲到媽媽死, 唯有減少晏覺時間到一個鐘,但我次次叫極都唔肯起身,之後仲勁發脾氣扭足兩個鐘,嘈到媽媽個頭就快爆開咁滯.
活動能力好似靈活咗,行路行得快咗,上落樓梯順暢咗,入字腳問題亦再好咗DD,但一唔專心或者攰時,都係好容易跌低,最叻係去朋友屋企試玩scooter,唔使大人教一企上去就識玩(艾菲:其實佢點解會識㗎呢?),至於小肌肉都有進步,油顏色終於控制到唔出界(好有心機油時先得,其餘hea油都係出晒界),扭到上鏈玩具,亦終於成功用衫夾掛到衫,以後可以幫媽媽手做家務啦.
記性超級好,D嘢講/做一次就記得,認得行返學條路,有次媽媽發呆行過咗,我識得拉返佢轉頭,試過有次媽媽坐車話瞓陣(艾菲:當然係扮瞓啦),叫我出隧道要叫醒佢,我雖然都差D瞓著埋,都好堅持撐住唔瞓,一過隧道即刻叫醒佢,好少同小朋友爭嘢玩or鬧交,通常會避開D紛爭位自己搵其他嘢玩,但畀人搶咗我D嘢我都會即刻出手去搶返,大人叫我排隊輪流玩我會聽,勁鐘意小動物,完全唔驚貓貓狗狗,仲搶住去摸去抱添,媽媽話我都算合群同守禮嘅一類,不過就係唔肯主動講對唔住同謝謝唔該,來緊要著力訓練我呢樣自覺性喎.
最近學校教緊交通工具,令本身係車迷嘅我更加狂熱,日日放學都拉住媽媽企喺地鐵站到睇地鐵埋站,睇到如痴如醉唔肯走,仲會自己拎D圓形嘅物體扮軚盤揸車,然後叫住「紅燈停車」同「綠燈開車」就通屋走,而《Wheels on the Bus》更加成為我呢期熱播嘅新歌,成日行行吓街會大大聲咁唱「the wheels on the bus go round and round」,笑到爸爸媽媽肚痛.
自理能力有明顯進步,除咗除褲著褲同著襪著鞋外,我喺媽媽嘅幫忙下都可以自己除衫著衫啦(艾菲:只係幫佢第一吓反起件衫,同埋捲好件衫畀佢自己笠落頭),宜家每日返學都係自己著晒全套校服,再畀媽媽檢查就可以出門口,至於potty training都有好大嘅進步,我終於可以同大家宣布成功戒片啦(艾菲:應該叫做戒咗八成),宜家喺屋企同返學都唔使著片,係瞓覺同坐超過半個鐘車先要著片,但絕大多數嘅情況係乾片返屋企,急會主動出聲去廁所vee,就連瞓覺都試過幾次係起身時全乾片,當然間中係會有D估你唔到嘅意外出現啦(艾菲:遲D出blog再詳細講)﹗
把口係唔知點解可以有咁多嘢講,特別係睇車時可以十幾分鐘無停過口,做直播咁話畀大家知我見到咩車,媽媽話我講嘢嘅口吻越來越老積同學晒佢,有次佢沖涼前問我使唔使vee,我話唔使佢就提我佢沖涼期間我急都要忍無得去,我唔耐煩就應咗佢一句「哦,是但啦」,有次爸爸擒高咗抹天花,我就即刻對住佢大叫「你做咩企咁高?你快D落返來啦﹗危險呀﹗」,好多時我會不自覺咁學咗婆婆喝公公,對住公公大大聲話「喂,你唔可以咁㗎」,搞到媽媽要事後捉住我教育一番.
最後又講到情感發展,自從上個月見咗學校社工之後,摞地嘅情況係有所改善(但始終搣唔甩),但媽媽話我一扭起計上來個人都係好野蠻,呢期就特別鐘意有咩唔滿意即合埋眼大叫大喊,試過連續三日由一起身就喊到返學,由放學又喊到瞓晏覺,瞓醒晏覺又喊到食飯,疲勞轟炸到媽媽精神病發咁滯(艾菲:佢係對住爸爸媽媽先係咁㗎喎,返到學校或者出街都會好正常),仲成日玩口不對心,明明好眼瞓但死都話唔瞓喺到扭,明明好肚餓但媽媽煮完飯又忽然大喊話唔食,搞到爸爸媽媽都唔知我想點.
清楚知道媽媽已經抱我唔起,所以返學放學唔會扭媽媽抱,但出街就會同爸爸講「我無力」扭佢抱,唔再怕陌生人甚至會肯答人哋嘅問題,不過我都唔係個個都肯應㗎,有D我唔鐘意嘅我會擰歪面扮睇佢唔到聽唔到,佢再死心不息來搞我嘅話,我仲會大叫來嚇走佢添㗎(艾菲:呢D位媽媽就勁尷尬囉,事後又要輔導吓佢)﹗
2015年4月1日 星期三
北海道名古屋之旅~後記
估都估唔到,呢次嘅遊記居然會由上年八月熱辣辣夏天,寫到今年四月日本D櫻花都就來滿開先寫完,慢到呢...艾菲都唔太接受到自己咁無效率,就連米高個日本trip都已經去完返來,仲送咗一堆靚靚櫻花相畀艾菲慢慢恨...實在太可惡...
好彩...多得國泰早排推出嘅台灣機票$689震撼價優惠,再加上魔鬼米高竟然問都無問過艾菲,就好快手咁即時hold咗三張飛(佢話反正有一晚時間諗清楚先畀錢,所以見咁平就hold咗先算喎>.<),令之前先話有共識今年唔去旅行嘅我哋回心轉意(一張飛連稅都唔使一千,平到咁真係唔去對唔住自己呀﹗),所以啦...我哋來緊6月尾又有得飛啦,而今次嘅目的地會係台北,連宜蘭嘅民宿艾菲都已經book好咗啦,呵呵呵...
唔...叉開咗咁耐都係入返正題先,總結返呢13日嘅北海道名古屋之旅,帶住一個兩歲都未夠嘅人仔同行,話唔辛苦唔麻煩就假嘅,成日都失晒控咁喪走,間中鬧情緒摞地都試過,喺香港明明餐餐都好開胃嘅佢,過到去居然玩節食唔食正餐(零食又勁食喎),呢樣係艾菲事前無諗過,而且單係帶佢嘅日用品都霸咗超過一半喼嘅空間,但係要我哋唔帶佢去玩呢,艾菲同米高都唔會捨得亦做唔出,有佢一齊始終開心D精彩D滿足D,所以畀我哋再揀都一定會帶埋佢一齊去.
北海道名古屋之旅~Day 13 名古屋>HK
食飽午餐之後,我哋就沿路行返酒店拎行李準備去坐機場巴士,順路去咗Oasis 21間Tomica專門店(路過幾次都太夜閂咗門),不過D車仔無特別平所以無狂掃,只係買咗D香港唔常見嘅款,最開心當然係搵到巧虎車仔啦,燒腩仔鐘意到不得了呀﹗
等咗半個鐘,終於都上到車(米高話最後一站怕無位上唔到,所以早D去排隊),不過我哋最後一站上車,巴士個行李架已經好爆,就連BB車都要手拎住上車,好彩燒腩仔夠細粒,我哋可以將部分行李放佢個位到一齊坐,如果唔係艾菲同米高一人抬一件再加BB車都唔知點坐.
訂閱: 文章 (Atom)


text:
星期六, 6月 30
深淵
呢排係咁磨, 有尐話睇番萬四. 其實呢半年都係得個六月三四兩日低過年初個位, 咁都算反覆向上卦, 雖則每月都有舊料再炒過, 仲未低得過上年下位 16250 住. 年初升既都係美國尐增長指標做得唔錯, 其實呢半年都無乜點甩轆, 回得快反而係上高同巴印, 夾埋愛琴海就將個市做低. 如睇住尐新聞同情緒去做買賣今年又剷多一層皮而已, 倒不如靜待其變, 都係一種磨練同策略黎既, 好過大巴大巴咁輸.
阿爺話可以推香港 etf, 香江又有 a 股 etf, 咁即係不久起碼又多一重套戥兩市既工具, 2823 有溢價, 但翔龍 (820) 都話要沽鬼哂尐 h b 股黎買 a, 好追番尐折讓, 封閉基金香江無幾多隻, 折讓由九折到五折都有, 咁都怕且唔少遐想既空間卦.
照劇情到呢頭十五年, 應去到第二任既一半者, 但都要俾隻 hello kitty 從無犯錯既狼上場. 唔係對佢無幻想過, 但一件事過到骨算你 ok, 但加下十件八件, 下下都唔關佢事, 尐口供仲夾到無縫, 技術上無犯過錯, 咁既機會率好似田雞話齋, 真係椄近零囉. 今次變陣明眼人都睇得出, 係革左尐本地一線地產, 連合本地同植入既左營黎做全面渣旗, 睇今次打唔到尖就知乜事勒. 你話一線仲有運行咁真係太 naive, 人地都係咁移動畀二仔勒, 咁怕且紅色同二線尐機會高尐囉. 但一個人從來無錯都幾恐怖, 仲要自己猛咁話先得人驚, 咁又幾似佢個老祖宗既, 唔係點會有 ab, 57, 64, 71 同旺陽呢? 短線港人可能有尐 so, 但有尐線係唔可以退, 后面就係萬丈深淵.
1 則留言:


text:
2015年7月21日 星期二
大快活 @ 九龍灣 ( 21-JUL-2015 ) ( 禁 )
( 21-JUL-2015 TUE )
今朝一起身 里奧大人第一句就同我講今日可以着水靴喇 哈 佢話我一聽到就笑 大佬 梗係笑啦 講到我好似好恨着水靴咁 ~
早餐食魚柳包 其實唔好食 不過唔想食多士 又食唔落麵餐 咁唯有食佢囉 ~
食完就出事 喉嚨痛呀 唔夠瞓真係乜都差 d ~
雖然 hea 住上網 但都真係無咩 mood 上網 ~
晏晝買車仔麵番菇場食 又係食剩一半 似乎堅唔舒服咁噃 唉 ~
媽咪轉咗去靈實 要喺官塘再轉 13 號小巴 去到都差唔多 6 點半 咁見到媽咪唔駛聞氣就實在太開心啦 ~
之後問姑娘 媽咪情況點啦 血壓心跳正常 不過血糖高 果下我都腦閉塞 只係諗到血壓高 諗唔到咩叫血糖高 要問番姑娘 之後話媽咪有糖尿病 血糖指數係 10 正常係 6 佢試過 15 添 依家就比藥佢食住先 ~
聽完之後我慶鬼到爆 之前一早話佢似糖尿病啦 個個都話碗糖水甜到爆 得佢一個食得哂 食燒鵝乳豬又點得好多醬 佢自己又話篤過手指無事 咁我實信佢啦 諗諗下都唔知有無篤 ~
咁家姐買咗蛋糕仔比媽咪 我話妳問姑娘食唔食得先啦 糖份咁高 之後家姐同媽咪話喎 佢無啦啦糖尿病係因為 d 病撞埋 所以引發到糖尿病 咁我就問佢喇 本身有糖尿病同因為幾樣病撞埋引致糖尿病 食咗落肚件蛋糕 糖份會有分別咩 ?!?!?!?!?!?! 同埋咩撞埋哂引致糖尿病係妳地自己諗囉 之後我用好認真嘅語氣同媽咪講 妳食咩無問題 妳鍾意食咩就食咩 血糖高咪打針囉 喺醫院怕咩 我無氣力再理妳 妳鍾意點就點 ~~~~
我今日已經唔舒服 攰又喉嚨痛 又作發燒 我勁想唔黎 不過家姐又成日唔問姑娘 媽咪咩情況 尋晚問佢媽咪聞幾度都可以唔知 所以我今晚點都要探 點知又係激鬼氣 所以我同佢地講 呢幾晚我唔黎喇 我番屋企休息好過 反正講咗都係咁 好煩 真係唔好煩我 我好攰 ~~~~
7 點 50 分走喇 坐小巴再轉小巴 8 點 40 分先去到九龍灣 咁今日里奧大人送 3 姑奶機 所以佢都食咗嘢 咁我話去大快活 快快趣食完番屋企呢 ~
沖埋涼 即飲杯 Hot Lemon 再睇陣電視 11 點瞓喇 ~
之前同里奧大人講 話 Chopper 攬枕好得意 所以佢買比我喇
最搞笑佢買咗呢隻比我先囉 但我其實都無話鍾意呢隻 不過買咗就要啦 哈哈
咁樣拚埋 其實個攬枕係好細個呢
每個附送一包軟糖 ok 好食啦
2 則留言:


text:
丫 尋晚又瞓得勁差呀 今朝里奧大人出門口之後 我 7 點 20 分都醒咗 懶到 7 點半先起身 仲諗住可以瞓到 7 點 45 分添 ~
早餐食五香肉丁米粉餐 不過唔知點解 d 五香肉丁係甜囉 食到我好辛苦 嗚嗚 ~
菇場唔忙 但我好鬼攰 同埋個胃仲有 d 痛 慘 @@
Lunch time 都未餓 見天氣涼涼地幾舒服咁 咁出去行陣啦 ~
2 點幾先食個芝士包 估唔到隔咗一晚都仲係好軟糯 下次再買黎食先 ~
放工去街市買餸 之後再去 Taste 買齋滷味同香蕉 買完即番屋企 好鬼重呀 ~
今晚放工見到隻蛋 好開心呀
放低嘢就即預備啦 望下個鐘都已經 7 點 咁煮嘢喇 煮完就沖涼 食住粟米等埋里奧大人呢 ~
佢 8 點幾番到屋企 我陪佢食啦 我只係食齋 因為食完條粟米都好飽下 ~
放入暖壺 次次一倒出黎就係扁哂 因為我放好多呢 哈哈
是日懶餐 - 茄汁蝦球扁意粉 + 齋滷味 (外賣)
茄汁蝦球扁意粉 - 上網搵到食譜係中式炒意粉 咁材料有蝦蘑菇同洋蔥咁啦 但我唔記得去買洋蔥同蘑菇 里奧大人真係慘 諗住煮新嘢比佢 點知又係茄汁意 哈哈 ~
齋滷味 (外賣) - 好想食酸酸甜甜嘢 但今次唔好食 咁都好 呢排唔駛成日心思思想食 ~
搞掂哂就休息喇 我同里奧大人講話唔可以再比自己唔開心同喊 但一路講一路喊 哈 之後我話如果我要死 我會揀餓死 因為我驚血 點知佢幾衰呀 話我咁為食 應該揀飽死先啱呀 @@
今晚 11 點瞓喇 希望瞓得好啦 兩晚瞓得唔好 個人好辛苦呀 ~~~~~~


text:
毒撚一個,情人節有乜搞?去北區運動場一邊彈結他一邊流住眼淚唱「其實毒撚一個更開心,洗撚你講」兼睇埋精英盃及精英碟?雖然真係有諗過去坐吓,但最後都係冇去,不如喺呢度講吓星期三晚舉行嘅乙組聯賽大戰大埔對港會仲好喇.
今個月嘅盲撐行動非常順利,睇咗兩場國際青年賽(香港U16 vs 老撾U16/香港U16 vs 中國U16),一場甲組(元朗 vs 橫濱FC香港),一場半丁組(福建 vs 瑞聯/西貢 vs 離島)以及一場足總盃賽事(公民 vs 天旭),只差乙丙組就完成每月盲撐計劃,難得大埔對港會喺周中晚上於廣福舉行,當然要去啦.
坐巴士去到廣福已經8點幾,本來諗住早啲去大埔墟華輝毒自食過常餐,但時間唔夠,於是乎喺油站買條媽媽腸搭包2個半嘅檸檬茶算,呢個廣福油站隔離果個巴士站對我黎說好熟悉,想當年每週最少兩次喺九龍城飲完嘢坐巴士去大埔轉車,廣福就係第一站,有時架巴士搖到我冇事變有事,一到廣福就衝去油站嘔,嘔唔切就直投衝去油站隔離果個發電機房角落頭望住個球場黎嘔,所以對呢度我係唔會陌生.
去到嘅時候已經落緊雨,但我將把遮留咗喺巴士到,球場裡面差唔多座無虛席,要企咁滯,因為冇遮用所以本身我企咗喺天橋睇懶得過去,企喺天橋望住個球場呢個舉動唔知係咪太可疑喇,結果俾阿Sir查身分證,阿Sir問點解唔入去睇呀?我就話等啲雨細啲先啦,原來阿Sir都知道有大埔呢支球隊存在不過就唔知大埔喺乙組,對於一個唔睇香港波嘅人而言居然知道呢場波其中一隊係大埔,我真係好感動,真係第一次俾阿Sir逗逗到差啲感動流淚.
講返場波,雙方你來我往,不相伯仲,各有機會,但係偏偏把握唔到,雖然大埔有唔少甲組腳,但港會嘅殺傷戰術不可看少,10打10之下互無紀錄,現時黃大仙以33分2分之差力壓大埔,不過由於足總PS咗甲組嘅愉園及屯門,所以今季乙組變成擁有兩個升班名額,但合唔合資格批唔批你打真係知碌鳩喇.


text:
2015年10月15日星期四
照下鏡啦
食開口水雞呢間店好多普通話人去,除咗因為啱佢哋口味,又平,近港大亦係好關鍵.不過通常學生會買走,但間唔中都會見到頭上亂草,明顯係 T-shirt 孖煙通 當睡衣,踢拖嘅學生哥堂食.
話說尋日去辦差事,之後食口水雞.搭枱嘅應該係一對拖友,女嘅聲音嬌柔有少少口音.坐低講下八卦商議下食乜,叫咗,然後好靜~ 而我亦覺得有啲怪怪 -- 男嘅忙住玩手機,女嘅就呆呆咁望住我.
食麵時,嬌柔聲嘅女發出嘅通渠聲效果(my pet peeve)!我 reflex 咁望下佢.佢用嬌柔嘅聲同男嘅唔知講乜,男嘅回應「唔係呀!」細聲咗一陣咁多,通渠就繼續!
我唸我唔似一個講禮儀嘅人,但係就會睇 etiquette 嘅書.我去食飯,睇醫生,總之約咗人都會閂咗手機鈴聲.如果你要我望住你玩手機,我大概會話「你約我嚟睇你玩手機?」.有 urgent message 要覆唔緊要,講聲.不過今時今日,呢啲嘢可能不合時宜.對方可能會話,你都可以玩手機咯!
食嘢時發出聲係難免,但都唔使咁放咁爽嘅.尤其係食完時嗰啲 jip jip jap jap!攞命 3,000!無人有興趣想知你牙縫之間有啲咩揭住咗,要用 9,000W 嘅吸塵機嘅吸力去 jap 佢出嚟,好唔好!!!
我明白食麵食意粉總會唔多唔少索索聲(勸拍拖初頭應盡量避免去食呢啲),不過吸咁多空氣入胄呢,小則放屁,大則傷腸胃.有人同我講,日本人係咁食麵㗎!咁你係咪日本人呀?日本人咁做重點唔係要索索聲;重點係令周圍嘅人感覺良好 — 煮得好好食,同大家食好好味嘅嘢好開心!依家你啲索索聲令禾巧唔舒服囉!
最後,口中有食物時唔好講嘢,要講掩住口講.無人有興趣想知你口入面啲食物咬成乜嘢樣,唔該!
Posted by Old-2 at 上午8:53
訂閱: 發佈留言 (Atom)


text:
返到香港無乜野做,有時間就去排下隊,揾D好食既野食下啦!
去到望望下,我就記得返我地细细過個陣公公婆婆都係黎呢度買腐竹架!雖然工塲已經搬左返大陸,但做法/用料同以前一樣無變,識食既人就話樹記既腐竹特别有豆味,所以成日都好多人黎排隊.
朝早10點幾去到,條龍大概有幾十人啦!當日我同呀妹兩個一黨,一路排就一路盤算下買乜好.排排下我就上前收下風問下自己想要既仲有無貨,唔係就嘥時間白排一餐架!既然排開隊,又打電話問下有無人要搭買.同前前後後既龍友交流下入乜貨/食用方法...45分鐘既等候時間都唔算難過.個個就滿載而歸!
同日黄昏出街搭地鐡,見到有兩公婆既餸籃有份腐竹,同車既另一位耆英就問係咪係樹記買架.幾個人又係車箱度講樹記有幾好食.後來两公婆係同我一齊係中環落車/轉車呀!真係只要係好食既野,幾遠都有人黎買!
第一次去赤柱想買,装修,買唔到.但聽過唔少人話JENNY好食,於是上網揾下邊度有得賣啦!讀埋D食評,發現原來D曲奇好好賣,之前一日做好,買晒就無.過時過節就排晒大隊黎買.於是媽咪又趁過開中環去見識下啦!
11點50分去到商塲,未到LUNCH TIME應該無咁多人啦?揾緊間舖既時候見到有條20人左右既人龍,一定係啦!即刻埋位!商塲特派管理員就已經同大家宣報:“大盒装4式/8式,细盒8式都已經賣晒,剩返係细盒4式.”原來已經無得揀!唔怪得條龍行得咁快啦!我排到第二位時,管理員就問D姐姐仲有幾多貨,等佢可以叫人唔洗排/戳龍.姐姐一數,就話我前面個個買完,就剩返3盒西4式,問我要幾多盒.原來我係當日最後一個客:我要晒3盒呀!管理員隨即係我身後關門!向誉既就一哄而散.我見到有幾盒撞凹要退返工塲既大盒8式,我問姐姐揀左一盒唔太凹既打算比公公婆婆自己食.完成交易,個鐘都未踏正12點!
媽咪鍾意食任何既蛋,皮蛋自己整唔到就更加恨食啦!咁啱經過中環,又去撞下彩睇下揾唔揾到買D黎食.係上環兜兜轉轉终於揾到!仲咁啱無人排隊,行埋去望下個價錢牌,得雞蛋,鹹鴨蛋,皮蛋,鹹蛋黄4樣野賣.ORDER左之後老板娘好快就包好計好數:$32.50. 我呆了:咁平?一問:原來皮蛋係$15/4隻!(唔係我以為既$15/1隻!咁好多人都話呢度D皮蛋包溏心好食嘛...) 買完,映埋相,一班OL經過就排左條龍出黎等買啦!
呢批皮蛋全部都會落入我既肚皮架啦!點食? 剝左殼,洗一洗,切開,滴少少麻油,加上公公自家醃制既酸薑,好醒胃呀!


text:
話咁快就 last day要 check out 喇,臨走前影下間酒店房先!
房間環境都好乾淨企理,仲有個小露台添!
雖然話有個廚房仔,但除左煲水都係冇用過,嘥左!
因為尋日玩得太累,今日瞓晏左,一出去就食晏喇.唐人街就係酒店樓下,搵野食好方便,仲有好多手信舖,順便可以最後衝刺哩!唔好似為唐人街好大,實在只有兩三條街範圍,一個鐘唔使都可以行晒.
今餐食餃子,皮薄饀靚,美味!食飽飽繼續悠閒的一天!
今日主要去買手信,目的地係QVB商場附近既朱古力店,呢間南澳出產既朱古力店很有名,同香港既Govinda同級,前幾日黎過關左門,今次一定要滿載而歸!適逢午飯時間,有好多當地白領黎買朱古力,仲要買唔少,唔通佢地買黎當飯食?因為款式實在太多,花多眼亂之下都係隨意買左啲就算,雖然貴,但高級朱古力果然不同凡響,味道係好好多的!
之後仲係商場買左啲果仁,都幾好食架!黎左幾日都未食澳洲最出名既雪糕,今日係最後機會喇,所以我地又返去Circular Quay...
碼頭有幾間雪糕店,但都係呢間最吸引,因為可以自己放 topings,好玩又好味!我地揀左開心果,椰子同熱情果味,開心果味係香港食要加錢的,呢度唔使,所以好開心哩!呢度既雪糕仲會有個膠兜墊住,唔怕漏瀉.我覺得椰子最好味,開心果有果仁,口感不錯,熱情果就酸味味好醒胃,不過個威化底則冇Haagendaz咁好味,因為比較硬!
今晚要返香港喇,所以好唔捨得,趁仲有時間,我地再去歌劇院附近行下.
Tea Time好多人喺歌劇院附近既Cafe歎茶,認真寫意,可惜我地食雪糕飽左,所以冇加入佢地既行列.
歌劇院裡面冇咩特別,反而旁邊既海濱公園綠草如茵,坐係果度真係可以抖成日,真正體驗外國人既生活.
係海濱公園仲見到四隻白雪雪既鸚鵡係度"聚會"添!
係時候準備回程喇,又一次唔捨得喇!
呢個銀色人我地見足佢幾日,但都唔敢同佢影相,一來怕要俾錢,二來怕佢突然嚇我!其實不遠處都有幾個銀色人,似乎係呢度既特色哩!
原本一心諗住今日晚餐食澳洲牛扒,但因為時間尚早晚市未開,而又唔敢入去酒吧食,最終都係冇食到,唯有返香港Outback食啦!
結果又去返唐人街附近,呢個商場雖然其貌不揚,仲好似好古舊咁,但原來裡面別有洞天,除左有好大既Foot Court,仲有戲院同遊戲中心,格局同香港既屯門廣場好似.
由於時間開始緊迫,我地好快揀左間日式鐵板餐食,假假地都叫食過澳洲既"牛扒"麻!呢間舖有自助落單機,有中英日語版本,岩晒我地.但唔知係太早定生意太差,成間舖得我地一枱,有點唔自然.
食飽本想去食雪糕Puff做甜品,估唔到七點幾就收舖,又一次冇口福了!行多一陣就出發去機場喇,我地預先訂左Shuttle Bus係酒店門口接我地,原來只係一架好細既麵包車,司機仲係香港移民,佢主動同我地傾計,好親切哩!沿途仲接左兩個外籍人士去內陸機場.
夜晚既機場好靜,感覺冷清,見到冇人用既免費上網,即刻去Check下天氣先,如果有風暴都先有心理準備麻!
去程時冇睇戲,回程一定唔可以錯過,最後睇左"瑪利與我",小品式都幾有意思,不過期間架機遇氣流時又會好震好驚,唔係睇得好順哩!
九個鐘機程都係唔多瞓到,也食之無味,終於捱到過左菲律賓.返到香港都不過五點幾,趕唔切係飛機上睇日出了!
所謂六日五夜既行程就此結束喇,總括黎講真係好開心,澳洲既空氣好清新,地方又乾淨,啲人大部分都好Nice,唔好既就係商店太早關門,同埋物價太貴啦,如果有機會又有錢我都想去多次哩!


text:
如
無意外今晚是我在醫院的最後一晚
明知在醫院養傷對我身體會好啲,但歸心似箭,好掛住心如,加上醫生應該唔會俾我霸住張病床咁耐
呢兩星期無梳頭無沖涼(有抹身)無照鏡
大小便同食飯飲水刷牙有95%在床上解決
入院第三日轉病房就叫我老公幫我帶啲skincare 用
個化妝袋係咪好靚好型呢?本地品牌佢真係做得好成功呀,不過啲嘢真係唔平,等我復工後我會考慮入手full set ,依家等我清下貨先,我咁傷法我暫時未知我的去向呀其實
容許我圖文不符,個袋係INUF但入面無佢啲嘢嘅
因為我早晚日有一盆水洗面,要快靚正就只好用潔膚水啦
在醫院我面油爆多,抹下再用水過下,唔怕過唔乾淨囉
左起
Fancl 的補濕液和乳液
補濕液俾我整跌左執唔到未入鏡
在醫院我面爆油其實我無點用到乳液,補濕液就間中用
Olecule soothing moist
係一枝有b5和b3的精華,易吸收,但剛被我發現它用DMDMH做防腐劑,呢隻成份係會有産品中釋放甲銓從而令産品防腐
係人都知甲銓對身體唔好,但要我掉左佢我又唔捨得,唯有用完唔再回購啦
Olecule revival serum
是果酸類的精華,用法是toner 後用,之後再搽其他嘢
呢隻去痘效果幾好,我暫時唔想做milk peel ,用返啲無咁強的果酸希望皮膚知咁依賴
碧唇lip balm
少少萬金油味,可以禁住初起唇瘡
水感肌
在醫院間中用下
就咁,分享完畢


text:
我由細到大讀書都好期待&鍾意既一件事就係學校旅行, 我覺得每一個小朋友都會好期待可以同爸爸媽媽一齊去學校旅行(包括我自己), 所以他日我地都會盡所能同龍BB 一齊參與學校旅行/活動, 除非真係有十十十分緊要事去吾到啦, 咁就另計!
今次學校親子旅行地方係"香港浸會園", 地址在香港新界粉嶺坪輋路88號!
一大清早8:30am到學校集合, 等齊所有人再早會祈禱跟住就上旅遊巴出發去"香港浸會園", 其實我都係第一次去依個地方! 一去到首先比大家自由活動, 園入面有好多不同類型設施比小朋友玩, 幾乎大部份設施龍BB 都從未玩過, 設施都有D難度具有挑戰性! 不過龍BB 一向活躍喜愛挑戰, 所以佢全部都好投入落力去玩!
依個設施就係坐住車軚"Fing"過去前面, 睇落幾簡單, 但係有D小朋友被"Fing"個下真係驚到喊左出黎架! 不過膽大龍BB無有怕一於照玩, 你睇佢排緊隊個樣幾得戚!
好彩比人"Fing"完個樣重笑識, 龍BB"Fing"出去個下重講"So funny"即係証明佢鍾意玩啦, 其實我覺得龍BB 個樣重Funny囉, 去片!
玩完一輪繩就走去公園玩, 吾明點解只係玩條鐵都可以玩咁耐囉, 重要擺個鬼馬樣出黎, 咁樣重點敢"吹"你走呀!
龍BB 有幸單獨同2個全班最高既女同學仔影相, 佢2個足足高龍BB 大半個頭, 成日比人以為係K3姐姐, 其實淨係坐係到都已經覺得佢2個好高, 龍BB 個樣即時謝晒XD
到食Lunch 龍BB 又有同班同學同枱食飯, 其實龍BB 同學大部分係大B, 好多女仔都好斯文好乖, 講野又叻叻, 讚!
食飽到玩集體遊戲喇, 集合左K1, K2學生一齊玩, 吾講吾知, 原來好多K2哥哥姐姐都識龍BB, 間中會有K2哥哥姐姐經過見到龍BB 之後會嗌佢全名Say Hi, 令我好懷疑究竟龍BB 係學校做過D乜攪到咁多哥哥姐姐都會識叫佢全朵!
入返正題, 平時返學佢地都有唱依隻歌"攬攬你", 我其實好想放條影片出黎, 但係因為影到晒後面好多家長所以吾係咁好, 不過最令我估吾到係龍BB 可以全程跟足拍子跳得晒隻歌無甩動作, 好正呀, 見到佢地真係好好好開心, 睇到每個家長都笑晒口, 連我都覺得好開心好感動!
>
唱完歌玩黏紅豆, 老師叫2粒紅豆, 佢地就要自己搵Partner 湊夠2個, 老師再叫4粒紅豆, 佢地又自動解體搵Partner 湊夠4個, 如此類推......相信好多大人兒時都玩過, 見佢地真係玩得好開心好合拍好禮讓!
睇下龍BB 笑得幾燦爛!


text:
其實小妹見到自己D頭髮都冇咩野丫
一把頭髮,係成日斷同埋間唔中見到開叉
但係我一向都唔會去SALON
又唔會特登自己去SET頭丫性咁樣
又唔會自己幫自己染頭髮
所以一直都唔係好理把頭髮
咁ARM最近我拎到盒LUX的《晶鑽極致修護護髮膜》就開始護理一下把頭髮
聽講呢個髮膜可以深入保濕同滋潤髮絲,令D頭髮更柔順
全因為小妹太懶,D頭髮打結打到飛起
平時D頭髮又散〝修修〞
仲開叉TIM><
個盒髮膜其實都幾大盒
一打開,髮膜係奶白色的
香就幾香,不過陣味好人造,因為我聞到有小小膠味
不過唔緊要~對我D頭髮好GE我就OK GA LA!
用完之後,髮質的確比之前好~
柔順咗,冇再打結,而且仲強韌咗,冇咁易斷
而且D頭髮冇再成日飛起~仲好似比未用以前更有光澤
D髮質回復幾年前咁滑咁柔順
仲有仲有,平時個頭未乾晒去瞓覺
第二朝起身D頭髮會曲
但係而家冇呢個情況WO
可能因為順滑咗
一梳就直返晒
如果隻味唔係咁膠~我會更中意呢個產品的 1.見到有個點係近髮尾地方,姐係就快折斷 2.打晒結,真係想梳順個D頭髮先洗頭都有D困難 呢張相係用完之後的成果 成把頭髮順滑咗 髮尾冇好似之前咁樣散開同埋好似冇開叉WO
呢盒就係今次我介紹的髮膜,大大的一盒,原來有成200g,都可以用到一段長時間
洗好頭加落埋護髮素就開始用盒髮膜LA~拎適量的髮膜放係手心
用咗3-4次,D髮質KEEP到順滑,同埋髮尾的情況有好轉,冇再散開之外,仲冇開叉TIM!!
1.見到有個點係近髮尾地方,姐係就快折斷
2.打晒結,真係想梳順個D頭髮先洗頭都有D困難
呢張相係用完之後的成果
成把頭髮順滑咗
髮尾冇好似之前咁樣散開同埋好似冇開叉WO


text:
其實我想買沙俾阿肶玩好耐o架喇!因為玩沙的好處真係好多,好多育兒專家都鼓勵俾小朋友玩多D沙同水.沙的可塑性真係好高,小朋友鍾意點玩都得,可以激發好多創意,又可以刺激佢哋嘅觸感同鍛鍊吓D小手肌,最好當然係帶佢哋去沙灘啦!但時間及天氣上又唔係成日許可,唯有諗吓有乜代替品,點知俾我喺一個媽媽的網誌中發現Kinetic Sand呢樣嘢,好似唔錯咁,仲要清理好方便,見香港又有得賣,所以就買咗2kg俾阿肶玩,今日終於有時間開封喇!我仲特登吼爸爸唔喺度先玩,否則實鬧爆,話我哋實整到周圍都係啫,哈哈哈!
原本開張枱仔俾佢玩,但坐响度玩唔到喎!企响度又好似好累咁......
於是都係坐喺地下玩,好似 free d,阿肶都算under control,初初玩當然唔記得响個箱度玩啦!都有整到周圍都係,但玩玩吓就開始記得,加上D沙跌咗喺旁邊都好易執番,爸爸返嚟檢查都無投訴,咁我哋可以繼續玩喇!
- 98% sand, 2 %magic
- Special properties make it soft and stretchy
- Mess free. Kinetic Sand only sticks to itself and not to you
- Never dries out
- Soothing and relaxing to play with
- Great for kids and adults
- Non-toxic
- Anti-Microbial
不過大家如果買嘅時候要留意,個價格的差距好大,我見有美國代購賣緊 $299 1kg,但其實香港代理喺尖沙咀的LCX係有個counter賣的,1 kg只不過係$139,雖然都唔係平,但總平過代購,我就買咗2 kg,其實都夠玩的了,我見另外仲有5 kg裝,如果大家有多D地方玩,可以買 5 kg($599).如果大家想知多D,喺google打kinetic sand便可有更多資料同埋搵到香港間代理o架喇!


text:
溶入新社區點滴
又到咗活化廳年年跟藝發局傾續約嘅時候,不知不覺嚟到活化廳都有兩年喇.其實要講同油麻地呢個社區建立關係,都唔係好易諗有乜可以講,話哂我長期都唔喺住這區,從九龍東屋企往返深水埗,到後來去左兆基創意書院,再到活化廳,都係搭架2號A巴士;話同街坊建立關係唔係話冇,但同以前往嘅街鄰街里關係比較,始終大不如前.有啲關係,真係要日積月累,日日接觸,或者持續經常幫襯咁建立出嚟.
譬如我日日返嚟,係旺角落車,經常都幫襯波鞋街檔報紙檔,佢過左十一點,就冇紙巾送,不過就會減壹蚊,我經常都同佢買,買到熟了,就都唔洗講要邊一份報紙,間中老闆佢可能會主動話,唔好意思,今日入得少左紙,乜報賣哂囉,咁我就都話聲唔該,就唯有去第二檔買咯.雖然係通過買報紙成為熟客,大家都可以仲係幾陌生,反而有日又如常去買報紙,老細佢見到我就大聲咁話,我噚晚見你上電視喎!結果都係要經過電視媒體,佢先至忽然知道咗我呢個客多一啲嘢.
又例如三餐呀,我唔係經常係油麻地呢頭食嘢,當初嚟到,多啲幫襯強記,佢有些似以前深水埗我間舖附近間茶餐廳,平平地又近近地,不過喺幾個熟街坊嘅介紹下,我依家都多咗幫襯朗豪坊車站上邊嗰個熟食中心,睇吓下次會唔會喺嗰度撞倒你?又或者你地仲有冇好介紹俾嚟呢?


text:
Wednesday, August 31, 2011
雜記
前一兩個星期了,妹妮而家鐘意長頭髮,因為靚D掛?佢會叫短頭髮做mushroom...即係自己都係mushroom,而長頭髮呢,佢就叫做spaghetti...但係我地覺得佢短頭髮個樣細個D得意D所以keep住幫佢剪頭髮囉.我仲成日管輸‘短髮都好靚架,你睇媽咪都係短髮架’呢個concept比佢.問佢鐘意mushroom多D定sphagetti佢會答spaghetti,不過幫佢剪髮佢又唔抗拒,又好滿意自己個mushroom噃.
除左畫畫,妹妮玩playdoh都會整埋媽咪同爹D架.不過咪誤會黃色頭髮係媽咪,黃色頭髮呢個係妹妮黎架,因為有個U shape chin,而媽咪就係V shape.妹妮對面型都有研究架!佢話自己係U,媽咪係V,自己大個4歲時就會變成V架喇
真係愈黎愈貪靚!yayaGigi笑佢個身好圓,佢即刻話自己係rectangle!仲嗱嗱聲將本來用黎比媽咪個身放落自己度.佢知道眼影叫做eye shadow,所以胭脂佢就話係cheek shadow,創意滿分!
所以妹妮個身仲大過媽咪.問佢升上K2有無舊朋友仔上同一班呀?佢話得兩個,一個女仔一個男仔,我問其他同學係咪都mushroom head架?佢話得兩個女仔mushroom,其他都係spaghetti黎架
有個weekend仲約埋Evan 叔叔同Kennis EE去食晏潻,不過Ellie無出黎,妹妮又想去玩於是我地行左一陣海港城
玩搖控車開心得佢!!我地走時行到一半,妹妮居然醒起話要睇書,我話呢度都無書,佢又諗起toyrus隔離有一間書店,於是我地又行番去買書.
又有個星期日我地三個出動食燒肉,妹妮之前已經跟爸B同Evan叔叔黎過,仲懶醒話呢度有粉紅色kids 餐具
佢今次食左好多野呀!成碗燉蛋撈飯,又食下燒肉
之後仲話要去食荳腐花!我地好小去九龍城架,其實呢度有好多野買架.
不過天氣咁熱又無咩心機買野,都係快快行去食荳腐花好了
又食過,爸B叫左三碗!!平時去餐廳多算都係我地叫兩份再分D比妹妮食
點知佢啱啱食完飯無耐居然可以再食晒成碗!勁!!
Friday, August 26, 2011
Ocean Park
8月26日,下晝約左妹妮同爸B去海洋公園,點知等車途中有客call back,唯有死返公司啦.妹妮同爸B去先,我後join囉.
對上一次去海洋公園係農曆新年年初三,個次迫到爆,所有野都要排一個鐘以上!所以去左成日其實只係睇左新水簇館,睇左大熊貓,同水母館.
上次妹妮連水母館個part都瞓著左,瞓醒時已經搭緊shuttle bus返正門.佢仲問Oli姐姐我地係咪去坐cable car,Oli話太多人坐唔到呀,之後問妹妮個日係ocean park做左d 咩?佢淨係話睇左shark and panda...聽到都覺得好可憐呀
今次爸B帶佢黎,一樣咁多人,一樣排一個鐘以上先玩到!!
不過搭到cable car已經比上次好了!!
佢地今次約埋表弟去
咪睇佢笑得咁開心,原來佢後來話我知佢搭纜車時有驚驚架,因為咁高喎!
今次仲睇埋海洋劇場潻!妹妮同親爹D合照都笑得零捨冧
我自己好鐘意呢張!
同表弟差一歲2個月,但size上差好遠咁呀
同埋水母館呀!!我地之前黎過兩次海洋公園,兩次去水母館時妹妮都咁繞瞓左覺.以前坐住B車佢話瞓就瞓,今次都係第一次無B車要佢全程自己行咋!
第一次睇真既jelly fish,勁開心!
呢幅相都好鐘意呀,不過頭髮亂了
妹妮話我知佢同爸B都係cable car上換衫?我問點解呀?佢話佢地兩個都臭硼硼喎
兒童樂園呢面今次第一次黎咋
坐完殺人鯨仲坐埋Nemo
玩到6點就走人,不過今次妹妮話好好玩!!
勁開心!
我最後無入場呀,因為去到半路爸B話咩都要排長龍,無野玩,無謂嘥幾百蚊入場啦.於是我去左海怡工貿行outlet,之後join埋一齊食晚飯咋.
行行下發現兩個原來父女裝架,都係紫top加綠褲,不過一個上深下淺,一個上淺下深(色)!
Saturday, August 20, 2011
Farewell 舅父德
話說舅父係個讀書精,讀極都唔厭,最近又有新去向,就係向祖國出發!! 去北京大學讀law!加埋之前UC Berkeley既computer science同finance degree,又加HKU LLB同PCLL,而家去埋北大,仲唔係強人???聽朋友講北大收生好嚴好難入,舅父被取錄,應該戥佢開心! 希望舅父可以學以至用,做一個出色的律師.
於是我地約埋公公同佢farewell食飯,
妹妮豪氣本色,先飲為敬,佢其實係飲緊奶呀,因為戒左奶樽,yayaGigi連樽都掉埋,有時想帶個出街方便D都無.
本來叫妹妮畫幅畫比舅父,上面教佢寫住 I miss you,點知妹妮話舅父係chinese喎...點解要寫英文呀?
舅父8/23日已經北上了,星期日就約埋EE再同舅父德上京前食多餐飯, 順便去探下貓貓.妹妮好鐘意貓架,一去到就起勢摸.本來晏晝同EE去海灘潻呀,不過有紅潮被逼取消
咦,EE買左盤植物呀,原來係怕醜草呀! 妹妮第一次摸怕醜草,一掂d草說縮埋,好好玩,原來呢盤係送比妹妮架,次次見到EE都有禮物又食又拎
妹妮問點解d 草會縮埋既?姨丈話因為棵草怕左妹妮,所以妹妮一掂就縮埋囉!妹妮又信,仲叫棵草做‘scary plant’
次次見親魚腸同EE都要人同佢玩飛飛,仲要事先聲明玩3次 ﹣_﹣“
以前妹妮有d怕姨丈, 因為成日被佢整蠱,而家熟左就friend過打band
舅父德到了,行行下妹妮突然停低,原來佢想第一時間係自己手袋攞一早畫好既卡比舅父.
其實畫d野都九唔搭八無意思架,不過小小心意咁啦.
睇怕舅父呢排食farewell飯食得多,身形都暴漲埋.希望上到京會keep番fit 啦.
我地去食日式放題,任食個種,味道ok 啦,鐵板豆腐最正!
仲有紅豆涼粉都幾特別,妹妮都要收錢,好彩佢都食番自己個份!
妹妮全晚hyper active無停過!離開時又主動拖住平時無咩接觸既舅父,最搞笑係行行下中途姨丈收埋左妹妮個手袋仔,問佢咦你個手袋呢? 妹妮開始驚唔見左,又諗起求先仲見架,於是差D想喊咁話 : 不如我地返去睇下吖 叫我地返轉頭搵手袋仔
知道被整蠱即刻無晒擔心!不過知道佢咁緊張自己d野都好,好過佢話唔見左?唔緊要啦!
你睇,仲係拖住舅父德手架.
飯後去EE樓下新開既書店行下,突然聽唔到妹妮把聲,原來姨丈陪佢睇書喎!
仲講故事?唔怪得之妹妮靜晒啦
再返EE屋企同貓貓玩多一陣我地都返歸了,祝舅父係北京事事順利,快D搵到好工做打工皇帝!!
Subscribe to: Posts (Atom)


text:
最近女神陳妍希結婚成為焦點,但伴娘之一慨阿嬌都好吸引眼球,佢35歲都仲系咁靚,甚至靚過新娘子添!其實當年阿嬌都系唔少人眼中慨女神,無論素顏定古裝,清純定妖艷,都有一種美態!素顏阿嬌皮膚一向唔差,仲時不時po自己慨素顏相添!古裝其實阿嬌拍過唔少古裝劇,佢個樣配上古裝服有一種清純慨味道,邊有人古裝都咁靚架!現代古裝得,現代亦得,隨住時代變遷,阿嬌慨造型都跟住變,唯一唔變就系個樣,依舊咁靚!清純出道時阿 ...
最近女神陳妍希結婚成為焦點,但伴娘之一慨阿嬌都好吸引眼球,佢35歲都仲系咁靚,甚至靚過新娘子添!其實當年阿嬌都系唔少人眼中慨女神,無論素顏定古裝,清純定妖艷,都有一種美態!
素顏
阿嬌皮膚一向唔差,仲時不時po自己慨素顏相添!
古裝
其實阿嬌拍過唔少古裝劇,佢個樣配上古裝服有一種清純慨味道,邊有人古裝都咁靚架!
現代
古裝得,現代亦得,隨住時代變遷,阿嬌慨造型都跟住變,唯一唔變就系個樣,依舊咁靚!
清純
出道時阿嬌都系行清純路線,嚟到今時今日個feel都清純慨……嗯,系講個feel呀!
妖艷
其實阿嬌慨眼神有種誘惑慨感覺,好煞食.
由20歲到而家35歲,阿嬌個樣依然keep得咁好,絕對唔容易,唔怪得咁多人依然稱佢做女神


text:
( 9-AUG-2015 SUN )
今朝里奧大人 9 點唔夠醒咗 我其實都醒咗 不過懶床到 9 點半先起身呢 ~
沖埋涼就落去食早餐 之後去 Taste 買果汁比媽咪 咁我打比家姐問媽咪想飲 d 咩 我收完線就放番電話喺袋啦 之後家姐打黎 話聽到電話入面 "時時 sa sa" 聲 嚇死佢 以為我喊呀 其實我應該未收線就放入袋呢 實在太論盡喇 ~
買完就番屋企 諗諗下又喊 嗚 ~
今日特登早 d 番教會 因為我想搵傳道人為媽咪急切祈禱 不過佢無番 所以即搵牧師 祈禱完之後 心情又平靜番好多 之後入去崇拜喇 不過諗諗下又係喊 ~
~ 心情唔係咁好 經過 Circle K 見到梳乎蛋 所以買呢個筆盒 ( $29.9 ) 因為呢期好鍾意呢隻梳乎蛋 覺得佢好樣衰
~ 仲有 4 塊曲奇
坐陣就去舖頭 順便約埋姑奶食 lunch 佢又順便比埋 d 喉糖同蜜糖我地呢 ~
家姐之前喺香港買 1 包大嘅好似要 2百幾 所以我叫姑奶幫我買 澳洲買平好多呢 不過呢包係細嘅 我都唔記得問幾錢添
本來我要 2 樽大嘅 UMF 10+ 蜜糖 不過姑奶佢買咗 5 樽 但佢放喺 Hand Carry 嘅喼 所以比海關充公哂啦 其實佢仲特登買咗 1 支大嘅防敏感 cream 同沐浴露比里奧大人架 點知最後都比海關沒收哂啦 嘥咗心機同 d 錢 唯有作為一個教訓啦 因為里奧大人一早同佢講咗話 Hand Carry 唔可以帶液體嘛
姑奶又送咗呢 2 個 Stubby Holder 我地 話喺 Penguin Tours 買嘅 我睇到價錢牌係 AUD7.99 但唔知香港買幾錢呢
食完嘢 申請埋信用卡 拎埋嘢就打的番屋企 今日好鬼熱 里奧大人着件 tee 嘅膊頭位係黑色 所以佢話膊頭位置比 d 陽光曬到辣肉咁呀 之後我話佢衰啦 成日唔比我買白色同灰色衫 話我着到好肥好肥 買黑色又話件件一樣 所以只能夠買深色衫 所以妳要知我真係好鬼熱 成日要開冷氣咁解囉 ~
喊得多真係好攰 5 點瞓着咗呀 好在 5 點半醒咗 因為要去探媽咪呢 ~
今晚接埋工人一齊去探媽咪 啱啱好 6 點去到 咁媽咪就可以即刻有得食魚蛋粗麵呢 ~
我見佢差唔多 "北" 哂 d 魚蛋魚片 咁我見到好開心呀 叫佢食多 d 因為佢之前食嘢係樣樣食一啖咋 驚佢無力 抵抗力弱呢 ~
之後里奧大人去搵姑娘 姑娘叫佢入病房等 咁啱我出黎 我話不如喺出面等 好感恩姑娘啱啱番到黎 姑娘好詳細同我地講 話佢尋日啱啱接更睇媽咪 但其實 file 都未開黎睇 媽咪就喊哂同姑娘講 話醫生同佢講會死 姑娘第一時間話好肯定醫生一定唔會咁講 咁我都相信醫生唔會咁講 媽咪應該係好驚先會亂哂龍呢 最搞笑係媽咪隔離床嘅婆婆同姑娘講 話醫生無話會死 只話媽咪心臟發大咗 同埋可能要洗腎呢 ~
姑娘話心臟發大會導致氣喘同腳腫等等問題 咁腎功能唔好就真係有好多因素影響 但如果洗腎 一日要三次或四次 同埋一定要屋企人清楚點洗 唔好靠工人 因為佢地會唔做同埋會放假嘛 所以一定首要係屋企人知呢 之後話今朝已經轉介去腎科 但因為醫院無腎科醫生 所以唔知幾時先黎 咁醫生評估完就再到護士評估病人適唔適合洗腎 因為病人唔可以洗洗下唔駛呢 ~
如果媽咪無乜事 咁都轉去靈實 但依家幫佢排咗靈實先 因為佢驚媽咪喺屋企唔安全呀 姑娘真係超級細心 佢解釋得好清楚比我地知 差唔多傾咗 20 分鐘呀 聽佢講解完 我個心定好多呢 ~
入番房就第一件事同媽咪講 叫佢唔駛驚 總知唔好當自己係病人 有咩嘢我幫妳頂 唔駛驚 其實講完我都差 d 喊出來 不過點都要忍住 ~
之後同埋里奧大人同工人一齊急切祈禱喇 工人都係信主 佢話尋晚見到家姐喊 佢叫 "太太唔好喊 要祈禱 記得要祈禱 唔好喊" 我覺得場面好搞笑 係架 工人成日都為媽咪祈禱架 我超級感恩有呢位非常心地善良嘅工人 我依家叫媽咪聽佢話 工人係佢媽咪呢 ~
媽咪食咗半碗魚蛋麵 我勁開心呀 咁我買咗細細盒蘋果汁比佢嘛 佢又自己開黎飲 起碼佢肯食肯飲 又話要飲啖熱水 又肯郁 我真係開心到就黎暈呀 哈哈 ~
咁工人幫媽咪抹身 我又幫下手 佢真係好細心 抹得好乾淨 我自己真係無佢咁細心乾淨 真心覺得自己正一死女包呢 剩係惡死鬧媽咪 只係識得嘈嘈嘈鬧鬧鬧 ~
同媽咪一齊睇電視啦 啱啱做 "街坊廚神" 喺韓國介紹甜品 咁工人見到個盆哉甜品 我同佢講話個盆哉係朱古力整 可以食得嘅 點知食到最後 個盆哉係一個真盆黎嘅 哈哈 超勁樣衰啦我 ~~~~
呢張相係上網搵嘅 因為尋晚介紹嘅盆哉甜品就係用呢個黃色盆哉 但我地就睇唔到 banana tree 嘅字樣 遠嘛 睇到個樣已經勁 呵呵
媽咪隔離床嘅婆婆個工人應該係新請番黎 因為婆婆個女教佢買雲耳 但佢完全唔明 所以問媽咪工人 突然覺得工人好勁 做翻譯喎 哈哈 之後睇睇下電視 我聽到婆婆個女叫個工人 唔識就打比 xx 我嚇一嚇啦 同媽咪工人一樣名呀 我以為佢比咗電話號碼人地呀 之後我叫佢唔好亂比電話號碼人地 我地唔識 唔知佢係咩人 一陣有嘢就麻煩咯 ~
無啦啦黃雨警告 之後睇住閃電 所以 7 點 55 分走喇 同埋工人一齊打的 一上車就落大雨喇 所以去大快活食嘢算喇 ~
諗住徑步 依家唔駛啦 咁就沖涼啦 哈哈 其實我都有 d 攰 ~~~~
睇下電視 諗住 11 點瞓 點知 me me 摩摩 11 點半先瞓呀 慘 ~
( 12-JUL-2015 SUN )
今朝 8 點半起身 其實勁想再瞓 不過要番主日學 所以要起身啦 食埋早餐就番屋企抖陣 10 點出門口喇 ~
番埋今堂就上完喇 之後真係要抖下 唔報主日學住喇 ~
崇拜完畢就番屋企 無啦啦好鬼餓 所以 2 點就出去食嘢喇 ~
今日真係勁攰 但已經 4 點 又唔敢瞓 驚夜晚瞓唔着 不過睇睇下電視都瞓咗 4 點 40 分醒咗 精神好多呀 感恩 ~
5 點半出門口喇 兜埋工人一齊去探媽咪呢 ~
一見到媽咪 佢又乸住塊臉扮到好辛苦咁 不過我同里奧大人無理佢架 問都唔問 佢應該知衰啦 因為隔咗幾個字 佢叫我坐下呀 又同我講今朝飲咗包果汁 之後話隔離阿婆有流感 隔離阿婆成日自言自語 講嘢超勁大聲 仲要係鄉下話 嘈到拆天 真係瞓着都比佢嚇醒 ~
家姐無耐又黎埋 又係無問媽咪點 之後媽咪又同家姐講嘢囉 講真 我地唔探妳 我地仲舒服 係妳慘咋 妳點對人 人點對妳 我依家都企硬咗 因為有時激氣到我自己都好辛苦 我表面好人好姐 但都可以有機會激一激心臟病法架 ~
今晚 7 點 45 分一齊走喇 要避開坐的士嘅人潮呢 ~
想去麥當勞換杯 咁唯有食埋麥當勞啦 ~
食完行陣就番屋企喇 沖埋涼抖陣就睇 " 人在囧途之泰囧 " 不過睇到 11 點 我頂唔順要瞓先喇 聽晚再睇個結局 哈 ~
( 21-JUN-2015 SUN )
今朝 8 點半起身喇 食埋早餐 番屋企抖陣就番主日學喇 ~
今日做司事 不過收埋奉獻都走喇 要去 Beauty Net 買嘢 ~
途經德福商場 估唔到有 Canon Roadshow 咁就玩下啦 哈哈 ~
終於試咗部正常 G7X 不過我覺得太輕 都係想要 G1X Mark 2 多 d ~
仲係心大心細 所以去 Beauty Net 買完嘢再諗諗先 ~
買完差唔多 2 點 咁要食嘢喇 次次食完銀咖哩都好飽飽滯滯 驚 ~
我同里奧大人講話今次要小飯 上次食唔哂好嘥 不過佢話今次唔駛小飯 佢好餓所以食得哂 咁好啦 到最後食剩兩個拳頭 size 嘅飯團呀 @@
好喇 里奧大人話去旺角買 G1X 比我喇 不過佢話部機已經出咗一段時間 無貨都唔定架 ~
搭地鐘出旺角 永成要 $4,400 所以里奧大人話去華仁睇下 但咁啱有人喺英京出 lift 咁我地又睇下啦 估唔到只係 $4,130 咁里奧大人即買 lu 整埋保護貼 ( $30 ) 買多嚿後備電 ( $120 ) 就走 lu ~
之後再去星際買相機套 真係好在格價 因為睇第一間係 $148 之後 $130 到我買果間係 $120 所以真係唔好心急 哈哈 ~
今日 d 雨落下停下 所以都唔周圍行喇 直接坐小巴番九龍灣 ~
我去惠康買 Tempo 廁紙 咁叫里奧大人自己番屋企先啦 同埋佢要幫我整部相機 哈 ~
番到屋企都 5 點 今日勁焗熱又勁攰 所以都係沖個涼先 ~
6 點幾煮嘢 今餐超勁簡單 只係焗嘢同淥菜 無出過汗 呵 ~
食完都 8 點 搞掂哂就沖涼 里奧大人好驚訝話又沖 ?! 我話頭先都無洗頭 因為唔想煮完出汗又再洗多次頭嘛 ~
搞掂哂就抖喇 11 點幾要瞓喇 ~
( 14-JUN-2015 SUN )
今朝 8 點半起身 lu 食完早餐就番屋企 沖埋涼抖一陣就番主日學 lu ~
崇拜完畢就去舖頭 約埋姑奶食 lunch 順便送個銀包比佢呢 里奧大人唔知我買咗銀包比姑奶架 所以里奧大人都覺得好驚喜 哈哈 ~
好感恩 3 點搞掂哂 即去 Crabtree 買指甲底油 之後去睇相機 再買埋壽司就番屋企喇 ~
又要沖涼喇 之後開機洗衫 又執下嘢咁啦 6 點半要食嘢喇 因為我地去影藝睇 7 點 20 分 嘅 Jurassic World ( 侏羅記世界 4 ) 呢 ~
今晚唔食爆谷喇 其一好飽 其二係佢地 d 爆谷唔好食 哈哈 ~
估唔到套戲都好緊張喎 官能刺激一流 哈哈 睇到 9 點 20 分散場 咁去埋徑步啦 徑 20 分鐘就番屋企 lu ~
沖埋涼就睇下雜誌 又係 11 點幾瞓 ~
我要濃湯底 咁依家有得無限 refill 澴湯底 好好呀呢 但加咗佢地嘅濃湯底之後 就當堂無哂味囉 我同里奧大人講話根本只係有顏色嘅水 哈哈
里奧大人話 d 飯好林 對我黎講係爛飯啦 哈 但以前吉野家 d 飯係珍珠米好好食架喎
( 31-MAY-2015 SUN )
今朝要番主日學 所以 8 點半起身 但其實我尋晚瞓唔好 唔想番架 懶床 10 分鐘之後都係決定番 唔想成日咁多籍口咁 ~
海棉寶寶真係好得意喎 成日笑 不過佢對手有 d 問題 要搞搞佢先得 哈哈
好在今日番主日學咋 因為我換完衫 一開機就收到 whatsapp 問我可唔可以幫手做司事 咁無問題啦 反正我都番崇拜 但就要即刻換番斯文衫呢 哈 ~
食完早餐番屋企抖陣先 之後就番教會喇 ~
崇拜完畢之後就去買嘢 番屋企嘢去舖頭 諗住去姑奶屋企整嘢先 點知原來佢已經到咗酒樓 又要行番番轉頭 哈 ~
鯪魚球係五千年不變嘅點心
呢個點心拚盤 仍都係五千年不變
我唔知叫咗拚盤 所以叫咗潮州粉果
佢都叫咗叉燒包 重覆哂 唉
飲到 3 點就去姑奶屋企整嘢 之後去埋舖頭拎嘢就番屋企喇 ~
番到屋企已經 4 點 里奧大人做公司嘢 但我勁眼瞓 所以試下 me 埋眼 睇下瞓唔瞓到 估唔到瞓到 5 點先醒 我喺梳化瞓嘛 里奧大人驚我冷親 所以幫我冚被 其實我都醒咗架喇 最搞笑里奧大人以為佢整醒咗我 同埋唔知我原來瞓咗 因為我無鼻寒聲喎 佢好衰架 成日話發夢聽到獅子老虎咆哮 一係就話個場境好嘈 聽唔到人地講嘢 點知原來佢係瞓瞓下跌咗耳塞出來 果 d 咆哮係我 d 鼻寒聲呀 都唔知係咪真係咁誇張 哈哈 ~
6 點半出去食嘢 其實唔餓 但又勁想打邊爐 不過佢又唔想打 咁去吉野家囉 ~
食完去商場拎埋 head phone 就行陣 之後番屋企 lu 今晚唔徑步喇 因為超級焗熱 ~
沖埋涼 食埋生果就睇電視 11 點幾瞓 lu ~
豉汁蒸黃立鯧
脆皮乳豬 ( 例 )
椒腐通菜炒牛肉
( 24-MAY-2015 SUN )
今朝 8 點半起身食早餐 之後番屋企沖埋涼就番主日學喇 ~
我同里奧大人講 話想將糯米雞嘅料放喺面 咁樣就好似影到太興 menu 咁樣 不過由於時間關係 所以只能夠擺嚿肉喺面 但我覺得咁樣影仲衰 嘩哈
我超勁眼瞓 所以要飲凍咖啡
10 點半媽咪打黎話可以出院 不過佢講嘢唔清唔楚 真係火都黎 又話依家可以出院 但就話醫生叫佢兩點先出院 之後話已經有哂醫生紙同藥架喇 但就叫我一陣去攞藥 之後我都慶 即比里奧大人聽啦 里奧大人都聽到一頭霧水 話叫媽咪一陣叫姑娘打黎好過 ~
之後都唔理佢喇 番完主日學 奉獻完先接佢出院 ~
去媽咪屋企拎番張輪椅同衫就去醫院 拎埋藥就走喇 今日拎藥超級快啦 得 3 個人拎藥 哈哈 ~
番到媽咪屋企都 2 點喇 咁里奧大人同媽咪上屋企先 我就去買嘢食喇 ~
豉椒排骨炒麵
雪菜火鴨絲燜米
食完就睇電視 里奧大人就做公司嘢 ~
行雷閃電又大雨 諗住今晚叫外賣架喇 但估唔到 6 點就停雨 咁出去嘉華食嘢啦 里奧大人想媽咪出去行下 ~
食到 7 點幾就番屋企喇 工人 8 點左右番到屋企 咁我地完成任務 可以番屋企喇 ~
沖埋涼又休息喇 呢排都勁攰 所以又睇多陣電視 11 點幾瞓 lu ~
越式雜錦拚盤 ( 豬扒 / 春卷 / 蝦餅 / 扎肉蝦片 )
香茅雞翼湯檬
椰汁三色冰
( 17-MAY-2015 SUN )
噢 今朝要 8 點半起身 個肚有小小唔舒服 但就唔係痛 只係扯下扯下咁 所以都可以落去食早餐呢 ~
抖陣就番主日學 今日要做司事 諗住聽完道就走 點知今日要收埋奉獻 咁好啦 奉獻完畢先走喇 ~
去旅行社報完名 之後就去食嘢 再行一陣 估唔到又買到對 Reebok 波鞋 折完再折只係 $299 里奧大人係都要我買 咁証明真係好抵 哈哈 之後佢自己又買多對 Cross 因為 $485 有 85折 佢話好難得特價喎 咁買啦 ~
買完都差唔多 3 點半 咁番屋企喇 我勁攰呀 ~
今晚 6 點半落去食嘢喇 之後再行陣商場就番屋企 ~
沖埋涼 睇陣電視 我 10 點就自己瞓先喇 ~


text:
蒜蓉蒸扇貝 ( $28/隻 ) - 麻麻地
唔知乜斑 好似 $468 佢地話熟得滯 所以 d 肉有 d 鞋 啱哂我 哈哈 但個豉油無味嘅
豉椒炒蜆 - 熟得滯 d 肉韌呀
椒鹽鮮魷 - 呢個超級正 個粉漿好薄 鮮魷又嫩
蠔仔餅 - 我無食呀
生炒骨 - 我無食呀
糖醋骨 ?! 我都無食 因為其實我根本都唔餓 唔想食咁多肉
椒絲腐乳通菜
啤一啤 不過我只飲雪碧
( 18-APR-2015 SAT )
今朝食飽 d 因為晏晝要 1 點幾先食嘢 呵 ~
菇場抖咗陣就忙啦 好在 1 個鐘頭就搞掂 星期六真係唔想做公司嘢 哈哈 ~
放工即走喇 坐巴士去 Mega Box 約咗里奧大人喺白木屋等呢 ~
去到都差唔多 1 點半 食埋嘢 坐多陣就去 shopping 喇 ~
什錦海鮮飯 - d 飯係珍珠米 所以我鍾意食 同埋有 d 醋味都唔錯
三文魚刺身飯 - 里奧大人話刺身好薄片囉 同埋好多飯 所以顯得刺身更加小咁 哈哈
行完十蚊店 買咗 d 嘢就走喇 里奧大人愕然問依家 d 嘢十二蚊喇 ?! 我話好耐啦 個名都改埋喇 不過佢唔鍾意行十蚊店呢 d 女人嘢 所以佢唔會理 d 價錢囉 我話有時 d 嘢係幾十蚊架 所以唔好亂買 只可以買十二蚊嘅嘢先抵呢 哈哈 ~
今日最主要係去大眾買証件套 點知佢地裝修 哈哈 咁無計啦 番淘大買囉 ~
買埋遮都 4 點 要去麥記飲咖啡喇 今日真係好邪呀 里奧大人一早已經話去埋麥記飲咖啡 點知家姐無啦啦打黎叫我飲伯爵茶咖啡 話幾好飲 記得要凍先有粒粒點子 又話一定要加忌廉 好啦 咁我去飲啦 whatsapp 比佢睇 又即問好唔好飲 勁搞笑 佢次次見有嘢食嘢飲呢 d 就第一時間問好唔好食 好唔好飲咁架 真係好為食 真係同一個種 嘩哈哈哈 ~
影到古古怪怪 哈哈
冰伯爵茶凍鮮奶咖啡 - 味道幾得意 有茶味同咖啡味 最正係有粒粒伯爵茶凍 好似食緊寒天咁
飲完又去 H & M 睇下衫 好感恩買咗件薄薄嘅外套 呢個時候着就最好呢 ~
行路番屋企 都只係 15 分鐘 真係快過等 shuttle ~
之後再去買証件套 又去睇下背囊 不過唔啱心水 嗚嗚 ~
留到屋企差唔多 6 點 好攰呀 但唔知點解今日好開心 雖然只係行 Mega Box 但感覺好似好耐無去過街咁 哈 ~
呢個 $69 我同里奧大人強調我唔會買公仔証件套 點知最後買咗 B-Duck 所以佢又串串共 但其實我想講話唔鍾意太 lady 嘅公仔 特別係粉紅色 我真係唔太鍾意粉紅色 唔知點解
我鍾意迷彩 earphone 呢個 $338
Aeon 買架 因為夠輕身 里奧大人買啡色 ( $99.9 ) 咁我又要買 我把只係 $69.9
H & M 買嘅長外套 $99 抵玩呢
@ Living Plaza $12/塊 我鍾意大花同暗花 所以 2 塊都買 但 size 係唔同嘅
抖到 7 點 15 分就出發喇 今晚試下行去大排檔 我依家勁鍾意行路 里奧大人直頭話我行得快過佢添呀 因為我無袋一身輕嘛 同埋用咗徑步嘅步伐 所以咪快囉 ~
去到要等陣 今晚大姑奶請食飯 完全係無乜幾何 所以我話一定要去啦 加埋 2 姑奶一定食 但大排檔太嘈喇 傾計比較辛苦 3 姑奶差唔多 8 點幾先到 佢食完自己又要趕番去做嘢 原來都 9 點半喇 咁我地都走 lu ~
又行路番屋企 不過有 d 焗喇 所以番到屋企即開冷氣 抖陣即沖涼喇 ~
我就睇雜誌 之後叫里奧大人幫我揀相 所以搞到 12 點幾先瞓呀 哈 ~


text:
( 29-APR-2015 WED )
尋晚瞓覺嘅時候 個胃都係頂住頂住 下次真係唔敢又酥皮又 pizza 喇 嗚 ~
有時瞓覺之前都會同里奧大人傾下計 一講親 d 咩 佢就問我點解點解 我話鬼知咩 佢就會高八度嘅聲 叫我上網查啦 尋晚佢問我點解叫二五仔 其實我都好想知 咁睇完網上解釋 咁依家係現代嘛 即係其實叫 7 仔都得啦 哈哈 ~
解釋:原是中國清代秘密會社的切口,意指告密者,叛徒,出賣組織的內奸和專門在人後說是非的人.
太好喇 差唔多 11 點就 pack 完 終於了咗心事 但 pack 到成身汗呀 好在菇場冷氣夠凍 坐一陣就即刻爽哂 ~
終於收到電話費 SMS 好在都係 $90 因為我之前喺澳門 開咗流動數據先開 wifi 勁豬兜呀 明明已經叫里奧大人幫我關咗流動數據嘛 咁我夜晚又打機 又 download 咗個澳門 map 嘅 apps 咁會用好多數據家嘛 一定一定比里奧大人鬧死我都似 第時去旅行都唔打機喇 唔係一陣唔小心 "high" 到 開咗流動數據嘅 icon 就死得 ~
勞動完就開始餓喇 所以今日出去食韭菜餃上海麵 其實我最主要係想飲醋消消滯 哈 ~
行一陣 買埋脆肉瓜都 1 點 20 分喇 要番菇場喇 ~
又忙下停下 所以好快放工 今晚買外賣算喇 好鬼攰 ~
7 點食瓜同埋食沙律 等埋里奧大人先再食燻蹄 之後執下柜 完全唔記得家姐喺韓國買咗 Laneige 比我 真係好在執下咋 唔係又走咗去買 cream 架喇 ~
食完抖陣 8 點去徑步 今晚好焗熱 徑咗半個鐘就要番屋企喇 ~
燻蹄 & 滷水鴨腎 ( 外賣 ) - 勁想食好耐喇 所以點都要買 鴨腎 2 隻要 $20 好貴呀 我好耐之前試過炒鴨腎 但炒完之後唔想食 如果唔係我會自己滷鴨腎 因為應該會平好多 哈哈 ~
海皇醬炒脆肉瓜 - 想惹味 d 呀 所以開鑊炒啦 如果蒸就最正 因為唔駛洗鑊 呵 ~
里奧大人 8 點半放工 咁我沖埋涼先 之後再陪佢食飯 唉 因為煮多咗飯 佢又食得小 成日話食好小嘢 但一個出前一丁夠飽啦 又唔見咁講 麻鬼煩 ~
食完飯已經夠飽 仲要食埋之前嘅榴槤 因為已經擺咗喺雪柜 4 日 唔食驚壞囉 食完呀 我真係好想去徑多次步囉真係 嗚嗚 ~
好攰呀 真係 11 點要瞓 年紀大喇 郁幾郁就攰到死 哈哈 ~


text:
今日下晝,商務及經濟發展局局長蘇錦樑開記者會,宣佈香港電視申請遭拒.網上言論反應極大,個個喊晒口話唔公平,好黑暗.之後又有人開FACEBOOK要求政府發牌俾維基,幾個鐘頭內有廿幾萬人LIKE左.即刻有人話:嘩!今次掂咧!廿幾萬個LIKE呀!仲多過學民!今次香港有希望啦!咁多人反對,有機會逼到政府做野咧!
我相信如果有政府中人係網上監察民意,見到呢D咁既POST,應該會由心笑出黎.CY班子上任,政府連串醜聞,經歷兩次七一,兩次都有成幾十萬親身上街叫佢落台,到而家,個個繼續生勾勾坐係度豆你班納稅港豬人工,真係使驚你個廿幾萬個LIKE. 人地蘇錦樑出得黎,講到實一實,話拒絕發牌俾維基,預左你班港豬會嘈,但佢更加預左,你班友過幾日就冇件事,繼續睇番TVB.
香港營商環境黑暗,成日口講自由市場,實質壟斷處處,已經唔係第一日既事.電力供應如是,公共交通如是,港豬係生活上經已身受其害,但係港豬依然默默承受,試問又點會容忍唔到冇牌俾維基?何況不知有幾多港豬,係真心鍾意睇TVB,覺得齋睇足一世都冇所謂?
所以話,旨意港豬係電視呢單野上會有咩抗爭,完全係三個字:天方夜談.黑箱作業?唔公平?早抖啦!聽日仲要返工呀!
仲有,《法外風雲》遲D好似有陳法拉著緊身衫打拳,到時個個走晒去CAP圖,仲點會記得邊個王維基?
原文連結


text:
Sunday, November 18, 2012
西邊人一樣開放
鬼劃符,我永遠唔明嘅文化.
台妹
我哋呢代粵人好幸福,可以見證粵語滅亡.呢個真係千載一遇,緊次某啲原始人睇住恐龍絕種,又或啲異教徒睇住耶穌釘十字架.中原撈頭科學發展觀話畀我哋知,語言只會越嚟越少,人係唔會為咗溝通而學習多種語言,亦無時間學習.果啲能講多種語言嘅海外華僑係稀有品種,我喺唐人街偶爾見到呢啲珍貴動物真係想將佢哋當熊貓噉關起身研究.上個星期去飲,同台與一台妹傾計,此人上三代都喺台灣務農,先祖嚟自梧州.呢個並不屬於走難派嘅粵人台妹講一口流利白話,多虧家族夠大,有人陪佢喺屋企講返兩句.我笑佢要搵返個粵人老公,到時可以返大陸畀人研究下啲講落後語言嘅人種.
Tuesday, November 6, 2012
二次創作
共撈殖民香港,打擊二次創作,管制言論.之係共撈就自由刪改歷史,加以二次創作.八路軍抗日打遊擊,小米加步槍已經不合時宜,所以山西嘅紅色主題公園加以修改,撈頭HALO裝械冇得頂,抓個絲襪皇軍姑娘慰安下鄉愁.
Monday, November 5, 2012
搵錯對象
陳雲一介儒生,提出以華夏之本立香港城邦.結果撈頭視佢為港獨教父,香港嘅李登輝,定性其行徑為去中國化.粵左有幾多人漢學能比香港嘅陳雲?你哋最後都一樣被視為我哋獨立派一眾,掙扎無用.撈頭一旦無法文化統治你,就視你獨立分裂,吐蕃同東突厥如是,粵地既一樣.粵左用畢生所學嘅華夏知識想同蘇俄撈頭對話,簡直係雞同鴨講,浪費時間,賠上生命.
粵人自愧
粵地被中原撈頭殖民,要求獨立被人唾駡大義不道同時既被恥笑為細蚊仔玩泥沙.而西南諸省嘅撈頭差啲就跟住藩王獨立出中原,君不見有人大驚小怪.中原分離與否中原人從容面對,更有好多討論空間,18大嘅分餅仔遊戲既可隨時換規則而不見意義.可見中原人從不把我南粵蠻夷放係心頭,粵人奴性以根深蒂固,無法掌握自己民族命運.作為粵人被中原撈頭藐視,我真係無面面對挑戰中原霸權嘅先人.
中國冇阿寶噉樣嘅人才
不吃狗肉
Subscribe to: Posts (Atom)


text: 今年26歲,人稱「邦民女」嘅陳嘉寶(Anjaylia)當年喺廣告嗰個齊蔭頭兼好pure嘅樣,真係俘虜咗唔少宅男嘅心,但係呢個宅男女神喺舊年自爆搵到初戀,喺教會認識咗家底有番咁上下,家族至少擁有7個物業嘅闊少黃頌祈(Epaphras Wong).雖然Anjaylia話佢同男友都係虔誠基督徒,所以只會做正常情侶拍拖嘅動作,即係拖手同錫錫,唔會婚前性行為,不過呢啲嘢都冇影響,佢哋依然好Sweet咁周圍去拍拖,越愛越高調,之後仲有傳佢哋喺同一屋簷下生活添!啱啱喺工作方面回復自由身嘅Anjaylia,之前話希望揀一間可以幫佢喺演戲方面發展嘅經理人公司,o依家唔心急去搵,唔知係咪無約一身輕,好多嘢可以自己話事,所以佢o依家自己接job之餘,仲可以分配好時間拍拖.前日有讀者黃先生,透過「爆相爆片」向本報直擊Anjaylia同闊少Epaphras拍拖食麵.雖然Epaphras家底豐厚,但係佢哋拍拖嘅生活都好貼地,唔算太浮誇,好似之前都俾本報影過佢哋拍拖坐叮叮.黃先生話當日傍晚接近7點左右,喺銅鑼灣糖街嗰間榮記粉麵,見到Anjaylia同男友撐枱腳,嗰陣佢哋揀咗個角落位食麵,見到佢哋好sweet咁摸吓對方塊面同頸,仲不時咁互相對望.之不過話晒慢慢到晚市時間,人流梗係慢慢咁增多,所以佢哋食到咁上下,有兩個女人搭枱,所以黃先生話佢哋明顯避忌,冇做更出位嘅舉動!


text:
琴日收到Dec 2012 第44期登左龍BB張相既兒童雜誌"黃巴士"一本!
話說11月底有位係兒童雜誌"黃巴士"編輯在我個Blog度留言話覺得龍BB好可愛叫我Send相比佢個Mail話想將龍BB張相登上"黃巴士"雜誌!
佢叫我留底龍BB姓名,出生日期,地址!如果登左龍BB張相後會寄返本雜誌比我留念!
龍BB好叻叻呀,出世吾夠兩個月就比人登左張相上兒童雜誌喇! YEAH~~
依張相龍BB只係啱啱出左世17日
由於坐月日日只可以食得個幾樣野,加上開刀又吾可以咁快補身住,所以而家一放監我就好似忘記左自己啱啱生完BB咁有D係食方面放縱自己!
本身我對蝦,牛,菇係特別敏感,一係吾食,一食就出事喇!上星期五夜晚照餵人奶比龍BB,到第二日發覺龍BB塊面多左好多紅色一達達,之前有走米情況好左D,頭泥退晒,但今次紅色一達達係無走米,當龍BB一哭/谷面紅時.D一達達重好明顯,個樣有D似敏感,我就照用金銀花同佢抺面!直到當晚我突然開始身痕,四支出晒一點點,我之後先醒起原來自己前一晚食左隻大蝦,攪到我勁皮膚敏感出晒點點又勁痕,由於驚自己人奶已傳左比龍BB,所以我已經即時停人奶,全食奶粉!
我睇左醫生食左幾日藥都重未好返,所以暫時都無得做奶媽喇,就算谷奶泵左都要倒左佢吾可以比龍BB飲,真係好浪費!
我真係好內疚,因為自己忍吾到口就攪到要停人奶,而家最希望就係快D好返可以再比返人奶龍BB,希望到時重有人奶啦!
至於奶粉方面,龍BB踏入第二個月時食人奶都有間中補A+奶粉,但依幾日要全奶粉後龍BB有就兩日無便便(飲人奶時一日至少兩次以上),加上放屁勁臭,所以懷疑太熱氣,而家即刻同佢轉美素奶粉,一轉奶粉個餐就有便便喇,真利害!
媽咪你曳曳亂食野,攪到我無得飲媽媽奶,等我伸下條俐仔表示抗議先
1M5D既龍BB
01 Dec 2012 係龍BB滿月大日子,辛苦左成個月,終於等到佢滿月喇,真係好開心,見到佢一日比一日大隻,個心都有D安慰,不枉我努力埋身餵足佢一個月人奶,佢而家已經10.3磅,比出院時重左3磅喇!不過,由第二個月開始要餵奶粉喇,因為龍BB好大食,開始食4安,人奶亦開始吾夠佢食喇,要谷奶先一邊泵到4安,所以係吾足夠龍BB一日咁多餐既份量,不過我都會盡量有幾多比幾多佢既,希望吾好咁快停人奶!
由於我同龍B爸都一早打算擺百日宴,所以滿月就簡簡單單同兩邊屋企人幫龍BB攪左個大食會慶祝!我在美心訂左個2磅蛋糕,個蛋糕比相像中靚同好食,價錢又合理,重可以用埋美讚臣送既8折coupon!等百日宴再同yin2pastry訂個大D既3D蛋糕!
龍BB...Daddy Mummy祝您快高長大,身體健康,可愛活潑,聰明伶俐,人見人愛


text:
今日收到 Irene o既 email,有少少意外:因為自從上次我寄左 NYC o的相俾佢,佢覆左我幾句野,大家就冇聯絡.但係佢話佢 send 左幾封 email 俾我,唔知點解我冇覆,咁我都唔知點解我收唔倒.不過是但啦,知唔知點解都冇乜所謂...
Irene 係我去 NYC 唐人街報團去 DC o個時既團友,因為我地兩個都係一個人自己 join 團,又差唔多大,所以會熟.佢話佢以前o係緬甸讀書個時,讀左兩間大學都笠左,所以過左 LA... 佢學左少少廣東話.佢話佢唔識廣東話o個時,唐人街間麵包鋪唔肯賣麵包俾佢.我諗一個人過去生活都唔係咁易...
[本來可能會同佢同房,但係我加左 45 蚊自己一間房.其實o係o的鄉下地方,一個人一間房都幾驚,不過我又冇話訓唔著.之後去到 Empire State,發現 50 蚊可以買倒隻紀念版 swatch,非常後悔用左o個 45 蚊換左一晚既安全感]
有時我會覺得好得意,點解大家住咁遠,唔係好同既兩個人都會撞倒.我亦都唔係好明,點解我會o係香港識個係度逗留幾個月,可以教我德文既人.仲有點解我坐 40 號,會成日撞到個幾肥既女人,次次o係度食麵包... =P 唔...


text:
高雄 - 季節限定採超甜鳳梨+玉荷包荔枝
其實好多人都覺得高雄無野玩,我就覺得係大家太信得過高雄捷運了.捷運可以去嘅地方實在非常有限,如果只係坐過捷運玩高雄就下定論,可能你會錯過左唔少好嘢.就等如一直以黎大家高雄落機都直闖墾丁,錯過左屏東嘅景點一樣,希望等我行先,食過玩過再推薦值得玩嘅俾大家睇下,咁以後黎玩,行程就豐富好多啦.
體驗農場
現採鳳梨 每位 NT$200 可以任揀一隻帶走
玉荷包荔枝 每位 NT$200 可以帶一斤走
距離高雄市中心約 50mins 車程,順路可以去埋佛光山食個齋參觀下,採完可以去義大世界吹冷氣,過一過冷河亦得.
叫得做體驗農場,總要有返兩件道具柞柞手,上齊架生開工喇喂.
菠蘿真係食得多,不過一般都係食 Det Monte 罐頭,好少咁成個刨黎食,咁大塊菠蘿田真係第一次見.點解個個菠蘿仔都要包住呢?! 阿姐話要幫佢地著衫,唔講唔知原來菠蘿係怕曬的,會曬傷咁話.
每位都有收穫,玩得好滿足,你地玩啦玩啦.
我坐埋一邊,靜靜地將盤菠蘿食晒,真係好好食,講堅的.
同一個場就有高雄特產玉荷包荔枝,又係即開即食試過先再傾,玉荷包係咁青青地架,唔會成粒紅晒.今年台灣缺水,足足有八個月無落雨,今年荔枝細粒左好多,不過已經食左,仍然好甜無失威.
有得食有得玩有野學,絕對無投訴,不過要食晒菠蘿同荔枝真係得五六月可以,因為玉荷包產期極短,有興趣記得把握時間,除左生果,其實都可以感受下高雄簡樸嘅一面,同埋講真真係唔會無野玩,睇下肯唔肯用心做功課嘅者,呢個行程接受度好高,暫時係我地依家最熱門嘅行程,咁就好喇,第時老左我可以種下菠蘿,都有餐晏仔食下.臨走阿姐可能見我又戴帽又盛咁,一人醒左支菠蘿冰我地飲添,好正呀,下次買都要買支,佢地仲有好多鳳梨醬呀之類,不過唔太識做生意,要問先羅出黎,都好嘅,唔洗太商業,keep 住呢份簡樸單純就已經係你地最殺食嘅特色喇.
Web : www.iLoveKenting.com


text:
感覺統合評估@協康會
妹豬老師介紹我哋去邁步同協康會,最後報咗協康會.7月頭填咗份水蛇春咁長嘅報名表加問卷,過咗一星期就收到電話話收到我個申請,以為會約埋時間做評估,點知佢話好full,可能要等兩個月,等咗個幾月,終於都等到電話約8月尾(依家至記得寫blog^_^").
嗰日約咗11點,點知我哋三母女咁瞓得,瞓到成10點半至起身,即時"的"佢哋去梳洗換衫再飛的去,可惜都係遲咗10分鐘(後來至知,原來到咗約定時間就開始計錢,好彩今次唔計,唔係就咁無咗$150).入到去個職員見到我一拖二,好似如臨大敵咁款,話我湊住妹豬妹可能會影響到妹豬做評估,又叫我放低妹豬妹去佢哋個暫x處度,要突然放低妹豬妹自己響個陌生地方,佢喊到拆樓都似,之後佢打比負責評估嗰位職業治療師,問我湊多個得唔得,好彩個職業治療師好人,如果唔係都唔知點算,而我亦有同妹豬妹講,我哋唔可以講嘢影響到家姐.
去到評估嘅課室,入面有好多唔同嘅大型玩具,個職業治療師問咗我少少問題後,就開始做評估.講到呢度,真係忍唔住要讚吓我家兩姊妹.首先講吓妹豬先,全程都好乖咁做晒姑娘叫佢做嘅指令,就算後期好想好想去爬嗰棵大玩具樹,佢都好努力咁抑制住自己(我從未見過佢咁想玩一樣嘢,可惜最後都係無得玩XD) .另外亦要讚吓妹豬妹,佢真係能夠全程一粒聲都無出,郁都唔郁咁比我攬住,靜靜咁睇住家姐,兩個嗰日嘅表現都乖到無朋友.
經過九十分鐘嘅評估,得出嘅結果係妹豬嘅前庭平衡覺較弱,同埋眼球動作較慢.由於妹豬自出世已經有弱視,所以佢眼球動作會較慢,而眼球動作同前庭嘅平衡覺係姊妹關係,所以影響埋前庭平衡覺都較弱.而依家妹豬嘅視力好咗,就要喚醒番眼球轉得好啲,同時訓練番前庭平衡覺,好彩嘅係問題唔算太大,做半年訓練就可以完全康復.
協康會嘅感統訓練都唔平,50分鐘收費$810,以妹豬嘅case,每星期一堂,半年訓練即係差不多要2萬,而且就算肯都要排期,重要排成半年或以上,到依家重係音訊全無,所以諗住協康同政府兩邊一齊排,到時睇吓邊度快有期.
其實真係要多謝妹豬老師,先係發現妹豬有lazy eye,之後又發現佢感統有問題,而且就算妹豬升咗班,佢都重會whatsapp比啲有關資料我.唔係講笑,嗰吓真係幾感動,好感恩妹豬能夠遇到咁好嘅老師!
12 則留言:
呢位老師真係好有心好愛錫妹豬呢~回覆刪除
兩姐妹好乖呀,抵讚!回覆刪除
妹豬老師好細心呀!
協康會係要排好耐的, 我囝之前排言語治療都排咗差不多半年先有位. 好彩幼稚園老師發現得早, 遇到好老師真係好幸運呢.回覆刪除
能夠遇上好老師, 真係好開心, 媽媽又會放心~回覆刪除
希望妹豬早啲排到位啦~
你地學校d老師真係好好,希望我家妹妹都入到去讀k1啦~回覆刪除
其實感統有問題係會點?
佢兩姊妹乖我已經覺得咗好耐!! 妹豬能夠遇到個人好老師真係好好彩~!加油啊,及早發現問題好快好回覆刪除
個老師好好呀!回覆刪除
老師真係好好,好細心呀!回覆刪除
希望妹豬快D排到期,快D做完訓練快D改善啦﹗回覆刪除
我都好感恩我哋一來就遇到呢個老師,唔好話小朋友掛住佢,連媽媽我都成日好掛住佢;)
遇到好老師真係好重要呀! 你地冇選錯學校比妹豬呢~回覆刪除
希望妹豬快D排到期, 做訓練快快改善~
好老師真係好重要!回覆刪除
老師好好好有心,早D知道早D開始有專業訓練,希望妹豬會好快進步.回覆刪除


text:
之前都提過,L小姐係內地識朋友可以用出廠價買金朝陽的磚,但因為網上面對呢個牌子的磚的評論好壞參半,所以上進都係決定只用中國十大名牌的磚,而L小姐可以試下問佢朋友會唔會拎到冠珠/薩X特的磚.
但係噚日返去做節時,L小姐認為金朝陽都係冠珠個廠出,同一個窟出,所以品質應該一樣,而佢都話佢姐夫最近裝修,係用十大名牌,但係D磚都一樣有不平的情況,所以佢覺得十大名牌唔代表一定好咁!所以佢地應該都會搵返金朝陽喇!
見到咁既情況,上進同小嘉一路返屋企一路傾,再開返電腦望下個quotation, B君其實計我地每呎磚係$25,而佢會俾我地係磁磚王都揀磚,因為我地二樓同三樓都會鋪quickstep,所以呢家計落,其實成間屋室內磚的價錢都係三萬幾…
我地係度諗,連自己係內地人又係十大名牌都一樣會有問題,更何況我地外行既香港人呢?而且係大陸買磚,一來要預多,二來又要自己安排運輸(呢度要一提…L小姐想我爸爸幫佢載返香港…但係要報關架…就算 一兩 件都唔好哎…更何況一箱兩箱咁車落嚟…我唔會為左慳錢而叫嘉爸冒險囉!),我俾盡你慳到一半…都係萬幾蚊咋!
但係之前B君同我地傾過,基本上係磁磚王度揀到既磚都會計我$25尺(當然唔包括個D雕刻啦!不過B君話可以送一兩塊俾我地!!),我去睇過,有D磚要成四五十蚊塊,但係B君都一樣計$25,而且磁磚王係香港公司,又賣過俾唔少大型公司且同政府,而最最近要係將來有咩問題,B君個邊可以直接同佢deal…
於是…如無意外,小嘉同上進都會揀返磁磚王啦!


text:
曾經何時,我同好多人一樣,討厭香港警察,討厭你地助紂為虐,討厭你地為錢而淪為極權者嘅走狗.的而且確,指責係容易嘅,我曾經都講過,Albert Speer,施佩爾,希特拉嘅御用建築師,不問政事,剩係幫希德拉起軍事工程,但二戰結束之後,佢照被判戰爭罪,判監廿年.要鬧嘅,好容易就可以將香港警察同施佩爾類比,然後鬧你地不得好死.
但當我踏入社會之後,對於黃子華嘅「搵食啫,犯法呀,我想架」身同感受,的確喺呢個社會生存,我地多多少少都做住好多身不由己嘅嘢.下下講理想講熱血,係就係浪漫,但米都無粒落肚,之後都會死得好浪漫.你出賣良心同政府做嘢,打工仔又何嘗唔係出賣自由幫老闆賣命,五十步笑百步,其實我無乜資格可以鬧你.大家都係香港人,我去惠康你去百佳,我入七仔你入OK,咪又係幫地產商打工.
之但係,出賣良心還出賣良心,無人叫你博老命,一定要同政府企同一陣線啫.係,我地出賣自由,寫字樓人人心知,老闆面前咪扮下嘢囉,老闆走左,咪又係吹水上facebook,無人會同佢仆心仆命,無人會同惰性撐到行.咁點解你地處理示威嘅時候,一定要同示威者有你無我,恨不得個個焦頭爛額斷手斷腳?接指令還接指令,清場還清場,點解一定要兇神惡煞,抬人嘅時候,又點解要又出陰力又搣肉又盛?「打份工啫」——你話,「咁做乜要咁博?」——我問.坐喺立法會嘅吳亮聲,會多謝四大地產商畀錢佢使,坐喺政府總部嘅梁振英,會多謝共產黨畀佢衣食,佢地日日使黑錢飲紅酒,風流快活,但你做生做死,多極都係攞緊嗰三萬五萬人工咋.
上頭叫你噴胡椒噴霧,你係咪一定要對住人隻眼近距離施射?如果六四重臨,指揮官叫你射殺平民,你會瞄準目標一槍爆頭,定會特登射過啲槍下留人?
我唔係要求你即刻除低制服,工都唔要去反政府,我只係想,你執行職務嘅同時,可唔可以用你嘅理性,盡可能善待示威者?我嘅敵人唔係你,市民嘅敵人唔係警察,你為香港維持治安,我都係為香港爭取公義.如果下次咁唔好彩,喺立法會見到你,你對我輕手,我咪講少句粗口囉.
朋友,等你放工之後,我都想同你睇波飲啤酒架.
原文連結


text:
我今日著左見紅色的衫,當我行到去車門準備下車,小曾突然說著紅色衫唔好去呀,我當時即刻唸到GE係鬥牛,嚇得我即時呆左,小曾見我呆左企左起度之後佢大笑,我先至知佢完來同我講笑,我咪就係一個咁單純成日比你欺騙的笨蛋囉!
今日發生了一個小插曲,我地本來係要9:30pm 返回落車的停車場集合,可能大家都要等到天黑所以個個都遲了回集合地點.而與我同房的團友may最後係搵唔到個停車場走失左,我地成班團友都唔捨得離開陪伴領隊起車上等may 足足等了一小時,而小曾及其他團友都有下車四出尋找may 的下落不果,礙於明天要轉酒店,領隊都唔想阻住我們休息,所以強迫送我地回酒店休息.最後旅遊巴返回酒店途中接到電話話may 已經報了公安,公安已將她送回酒店.領隊仲話好在呢度係西藏如果係大陸其他地方,公安邊會咁好送佢返酒店,肯定佢帶佢返派出所.
最後我返到酒店,領隊及導遊都去左我房想了解返為何會走失,而may 當時沖緊涼,我唯有招呼住佢地先啦,我感覺到當時小曾的心情仲係好慌張,佢頭先原來已經準備去報公安,但係公安問佢個團友叫咩名,小曾答不知道,當我們聽了都大笑,同時may沖完涼出來,佢發晒脾氣話“我真係笑唔出囉”漏低佢一個.但係我地從來都無離開過個停車場,個個團友都返到上車,只係佢一個搵唔到,最後經了解完來may 係去錯左停車場,因為布達拉宮係有兩個停車場,而佢自己唔記得下車的地點是與昨天不同,所以佢去錯地方.但係我又唔明因為Leo 都估佢可能會去左尋日下車的地點,所以leo 係去過去尋日下車的地點搵佢,佢仲話個停車場無乜燈好暗去到搵唔到佢,但may 話佢起個度等左45mins 見無人先至報公安.佢好唔好脾氣咁趕走左領隊及導遊,其實呈強真係無用,好似我呢d 無方向感ge 人跟住其他團友咪幾好,起碼都有人能夠帶到我去一個安全的地方.
ar may 趕走左領隊及小曾後,心情依然都係好嬲,我有邀請佢明天不如一齊去影相唔好獨個兒行開 (雖然我無方向感,我無可能令ar may 安全,但係我唸住同leo一齊應該會好安全),點知may話佢唔習慣要一齊去影相囉!我即刻O 咀囉!ar may話可能係佢太有自信所以先至會走失左,亦都無唸過跟團都會搞成咁.其實你問我,我止終都係覺得自己一個人去旅行姑勿論你自己有幾叻,曾經創過咩紀錄,今次去呢個地方不竟都係有一定的危險嘛!
從ar may的言談間我感覺到佢非常之憤怒,其實錯不在領隊及小曾囉,只係ar may太過自信,但係ar may的嬲怒真係....佢同我講話覺得領隊係我地第14個團友多過係一個領隊,佢話ar yan 呢個領隊一d 都唔稱職,帶住班團友竟然自己都玩理一份.我當然明白有陣時團友的熱情真係好難去拒絕,又點可以將自己所有的憤怒一次過發洩出來呢.
ar may嬲到連我都話埋,天呀!大家同房當然要互相遷就,無理由次次都係我就你嘛,你發脾氣還你發脾氣嘛.事源等左may 咁耐返到酒店都差不多十一點,我沖完涼仲要執恰好個喼,搞搞下都夜啦平時ar may 好早瞓我以我就遷就佢好早熄晒d 燈等佢可以瞓得好d,但係今日見到咁夜都未瞓我只係問下佢姐,佢就發晦氣話你咁嘈我點瞓,想點姐我要執行李家,唉!見佢咁講我唯有即刻熄燈囉,我咪早d 起身再執過囉...其實人與人之間的相處大家遷就下啦,何必將自己的脾氣發洩起人身上喎 (可能係我無脾氣所以唔明啦!).


text:
今日係學校教師研討日
Daddy啦 Mami 啦 嫲嫲啦 仲有Mandy姑媽同埋我去澳門玩返日
順便Daddy同Mami慶祝埋情人節喎 咁都諗到 真係絕呀!
有得玩 我地一早就到左碼頭喇
今次我地冇買定票 去到walk-in買即場票
估唔到都平過平日喺旅行社買嘅船票呀 仲送幾枝屈xx水tim
平日唔早起嘅嫲嫲同姑媽都好眼訓呀
真係唔好意思要你地咁早起
我地買到9:30票 所以可以直接上船咯
琴晚去定超級市場買左零食
hehe 個幾鐘嘅船程唔怕悶啦
到左氹仔喇 bye bye香港!
我地可以展開一日開心之旅
我地一出碼頭就坐shuttle bus去左威尼斯人
幫襯左個洗手間之後 經過Naraya 啦啦聲去買左拖鞋先
呢樣都係我地嚟澳門必買嘅野 唔洗去到泰國買嘛
打的去大利來
個衰司機唔提我地大利來搬左屋之餘 仲收多我地錢呀!!!
一場嚟到 就影張可樂相 隨便行左呢邊先 同埋食左呢邊美食先啦
第一次嚟嘉模聖母教堂 我都得歲幾
依家四歲再嚟 下次幾多歲會嚟玩呢?
靚靚圖書館
呢度真係好啱情侶嚟拍拖呀
夠靜 同埋景色真係好靚
住宅博物館
嚟左n咁多次都唔厭呀
我地喺呢度影張大合照先
1 2 3 .........
走咯 去開餐咯
首先去嘆返窩水蟹粥先
唔 ~ 好香好好味嘅水蟹粥嚟喇
好多羔tim呀
仲有炸得好靚好香口嘅鯪魚波
食完蟹粥同鯪魚波
我地去左莫義記食榴槤雪糕同埋木槺布甸
真係好好味呀 但係...佢地加晒價 咩都貴晒
我食芒果布甸 自己食晒一盒 yummy!


text:
今日嚟咗樂富嘅「茶木‧台式休閒餐廳」試一試!
每次經過門口都排哂長龍!
等我哋一家入去試吓有幾好食先
上一站>>CLICK HERE!
茶木每一間分店都分別以唔同嘅題目做主題
樂富這一家分店就用咗「音樂」為題
室內環境設計都係同音樂有關
我最欣賞係吊在天花上的燈
都係用一大燈泡配合咪Stand垂吊落嚟
先跟餐嚟一杯酸梅湯醒醒胃!
然後嚟個黑油雞翼麵俾芊芊食
因為佢特別鍾意食麵!
不過我就覺得個麵乍咗D,一來雞翼唔特別入味
二來呢款扁身粗麵口感我麻麻地
之後嚟呢碟原隻菠蘿咕嚕肉就好正
呢個係小菜客飯跟頭先嗰杯酸梅湯
一來佢冇呃你唔係用罐菠蘿,二來佢真係呢四分一菠蘿切出嚟嘅
而且咕嚕肉好好味,外面卜卜脆,裡面熱辣辣仲好林冇骨!配埋隔離有少少士多啤梨藍梅等超吸引
客飯唔係個個小菜都得㗎,有D好大碟有D超唔抵食,有D可以好難食!
之後再試吓D西式嘢!一碟雞肉蝴蝶粉
冇咩驚喜又唔失望咁囉
不過都你睇番個價錢就覺得唔太值
我覺得呢碟嘢最多值$55
之後試吓呢度嘅嘢飲睇吓得唔得先
叫咗杯「許願樹」當然要睇番佢係乜嘢溝乜嘢!
原來係士多啤梨溝紅豆,估唔到....出奇地好好飲
上面仲有塊迷你OREO,蛋卷一條,仲有球綠茶雪榚
最後最後壓軸出場
梗係呢個「草苺香草磚塊蜜糖吐司」
好多人專程而嚟都係食佢
首先賣相不得了,真係見到都流哂口水
起初以為可以當甜品咁食,但係食食吓真係好飽,其實可以當晚飯食都得
每一層打開原來見到下一層
麵包炸到脆卜卜,邊皮挖空一粒粒嘅磚塊塗滿了蜜糖
再點埋少少雪糕同士多啤梨醬真係超強冇得輸
最後加埋客飯送贈嘅甜品藍苺Cheese Cake
真係飽到上頭頂!
離開嘅時侯都只係七點幾!
已經排到條龍長一長...我哋就食完返歸拜拜先
Photo by CANON 5D Mark III, Len | EF 24-70mm f/2.8L IS II USM
呀劍評分: 8分